




Amb la repressió volen fer-nos creure que ho tenen tot con¬ 
trolat, que fora dels límits que ens marquen res és possible. Si 
no som conscients d'aquest engany arribarà un moment que 
la seva violència explícita ja no serà necessària. Volen que tin¬ 
guem por. Por a les seves porres, a les seves tortures, a les seves 
presons... L'objectiu de la repressió, de tota aquesta violència, 
és que deixem de lluitar. Volem que tinguem por i que sigui en 
l'únic que pensem. 

La revista que tens a les mans representa tan sols la 
part escrita d’un treball profund d’anàlisi i debat. El 
projecte Terra Cremada es basa en la discussió i ela¬ 
boració de textos de manera col·lectiva al voltant de 
problemàtiques concretes que patim tant en la forma 
d’enfrontar-nos al capitalisme com en la de superar- 
lo. Pensem que escriure d’aquesta manera, tot i que 
és molt farragós, ens possibilita conjugar la teoria i la 
pràctica alhora que reflexionem i deixem constància 
per a altres persones de les conclusions a les que hem 
pogut arribar. Veiem que, generalment, s’acostuma a 
escriure des de la reflexió individual i molt poc des de 
la reflexió col·lectiva deixant, d’aquesta manera, molt 
pocs documents escrits que recullin de forma rigo¬ 
rosa els debats que vivim en les nostres assemblees; 
reobrint constantment debats que sempre deixem a 
mitges i caient de manera reiterada en discussions 
que podrien ser solucionades definint un lèxic comú 
i que ens possibilitarien centrar-nos en debats més 
profunds. Nosaltres hem volgut fer aquest esforç 
conscients que aquests textos només poden ser un 
ajut en la lluita contra l’ordre imperant ja que, com 


vàrem assenyalar al primer número: les respostes difí¬ 
cilment ens les ofereixen els llibres , es troben al carrer i al 
calor de la revolta. 

El nostres pensaments venen condicionats pel 
llenguatge que utilitzem per construir-los. No és 
d’estranyar, que en una societat on al llarg de la his¬ 
tòria els assumptes públics han sigut reservats als 
homes, el plural genèric s’escrigui en masculí, doncs 
és a ells a qui es refereix. Aquesta revista està escri¬ 
ta enterament en femení, som conscients que el fet 
d’escriure d’aquesta manera no elimina això, però sí 
serveix per evidenciar-lo. 

Que la publicació sigui gratuïta no vol dir que no hà¬ 
gim tingut despeses sinó que no volem que els diners 
facin de mediadors entre aquesta i qui vulgui accedir 
a ella. Preferim que sigui la serietat i el compromís 
i no el comerç de les nostres idees el que financi el 
projecte. Si vols col·laborar econòmicament posa’t en 
contacte amb nosaltres. 

CONTRA LA DERROTA 


1. Ens estem referint 
a les lluites revo¬ 
lucionaries desen¬ 
volupades en el si 
de les anomenades 
democràcies occi¬ 
dentals. Exceptuem, 
per exemple, el cas 
d'Amèrica llatina on 
sí que es va desenvo¬ 
lupar una aniquilació 
sistemàtica de la 
disidència política. 


No venim del no res 

El present és un mirall del passat, 
en ell podem llegir els canvis es¬ 
devinguts, els moments que de¬ 
sembocaren als dies actuals. És 
un mirall deformat, això sí, que 
necessita mirar-se amb cura. Els 
records queden llunyans, les ba¬ 
ralles per apoderar-se de la his¬ 
tòria la deformen, la transformen, 
menyspreen i d’aquesta manera la 
mirada cap enrere resta cada cop 
més enterbolida, més emboirada. 

Moltes misèries actuals respo¬ 
nen precisament al resultat de les 
lluites del passat. El nostre present 
és l’herència de totes aquelles que 
lluitaren per un canvi radical en 
les relacion socials, és l’herència 
de la trajectòria revolucionària, i 
aquesta és la història del fracàs, de 
la derrota. 

Hi ha quelcom diferent en el 
final de l’assalt proletari dels anys 
60 i 70, ja que no es tracta tant 
d’una derrota basada en l’exter¬ 
mini físic del proletariat en lluita 1 , 
com ja havia succeït en la majoria 
dels enfrontaments de classe, per 
exemple a l’Unió Soviètica dels 
anys 20 o a la postguerra de l’Es- 
tat espanyol, com d’una abdicació 


dels seus principis i valors i d’una 
lenta però constant integració en 
la mentalitat moderna, en els co¬ 
dis i comportaments que genera¬ 
litzava el Capital. 

No cal dir que en tota guerra hi 
ha morts, però del que parlem és 
que la derrota va consistir, sobre¬ 
tot, en l’assumpció d’una manera 
de pensar que negava la cultura i 
tradició obrera desenvolupada fins 
aquell moment i alabava i es sot¬ 
metia a la de fins aleshores el seu 
enemic de classe, el Capital. 

El camp de batalla en el que llui¬ 
taren les proletàries era un món en 
constant transformació, un món 
que va canviar vertiginosament la 
seva imatge fins que no s’hi reco¬ 
negué un món que es va transves¬ 
tir i va fer perdre tot el món en la 
seva falsa novetat, un món al que 
una nova intel·lectualitat anomenà 
postmodern quan en realitat no ha¬ 
via canviat essencialment res. 

A allò que filòsofes, sociòlegues 
i altres intel·lectuals anomenaren 
transició de la modernitat a la post- 
modernitat és un conjunt de canvis 
que no operaren en un moment 
concret, són, en realitat, el desenvo¬ 
lupament del capitalisme, el decurs 

del seu progrés. Devolució i transformació del 
teixit productiu, la ciència, el saber, la tècnica, la 
velocitat a la que circula la informació i el nou 
paper que l’entronitza, etc. són el resultat d’una 
acumulació de coneixement per incrementar la 
rendibilitat, l’eficiència i la màxima solvència 
productiva; així doncs són una millora del ca¬ 
pitalisme. Aquests canvis econòmics afavoriren 
la mutació paral·lela de la mentalitat de la gent: 
les seves costums, les seves creences, els seus va¬ 
lors, l’oci, la manera de relacionar-se amb una 
mateixa i amb les altres, etc. 

Hem assistit a una transformació econòmi¬ 
ca, social, política i cultural, però quin signifi¬ 
cat té això? D’aquests canvis en diem que no 
representen un nou sistema, una nova societat 
o res que se li assembli, no són una ruptura 
clara amb el que es definia com a modernitat. 
Lbrdre que regna actualment és el mateix que 
va néixer de la mà de la burgesia, els seus fo¬ 
naments són els mateixos: preservar la societat 
dividida entre aquelles que dirigeixen i aquelles 
que obeeixen, reproduir l’individualisme com a 
unitat indiscutible, estendre i imposar per tot 
arreu les relacions econòmiques que permeten 
la mercantilització de tot i l’acumulació de ca¬ 
pital. Evidentment que la societat ha canviat, 
però sobretot el que ha canviat és la manera de 
pensar i fer de les persones i amb això s’ha afa¬ 
vorit la victòria aclaparadora del capitalisme. 

El present com a derrota 

Els codis i comportaments van caracteritzar i 
definir el proletariat en lluita contra el capital 


-la seva solidaritat, reciprocitat i recolzament 
mutu, la seva vida social a la feina i als barris, 
la seva visió del món que dotava a les coses i 
els béns d’un caràcter totalment social en lloc 
d’econòmic, etc.- són els d’una comunitat 
d’iguals que s’oposava a la societat capitalis¬ 
ta. Amb la seva derrota i amb la desaparició 
de la classe obrera es va diluir també la seva 
comunitat, les individues tornaren a ser tan 
sols això i les relacions que havien tingut es 
tornaren estranyes fins que aquestes desapa¬ 
regueren i tan sols es pogueren veure puntu¬ 
alment caricaturitzades. 

Tots aquests canvis que defineixen el ser 
occidental actual, la seva manera de fer, la 
seva manera de veure el món, són analitzats 
per les intel·lectuals del Capital. Una part 
important d’aquest pensament postmodern 
nega la revolució, més que negar-la deixa de 
parlar d’ella assumint amb aquest gest que 
cap ruptura real és possible. Aquest pensa¬ 
ment, a l’abandonar tota empresa revolucio¬ 
nària, es limita a descriure el món, les seves 
capil·laritats,les seves complexitats i «els dis¬ 
positius que operen en els seus intersticis», 
per dir-ho amb les seves pròpies paraules. 
No podem negar les seves valuoses aporta¬ 
cions en aquest camp, tot i que tampoc po¬ 
dem negar que aquestes mateixes aportaci¬ 
ons són donades a les revolucionàries, a les 
més interessades en perpetuar les condicions 
de dominació així com també a aquelles que 
aspiren a fer menys dolorós el patiment fent, 
en molts casos sense adonar-se’n, que aquest 
es pugui perpetuar. 

2. Aquesta idea 
es desenvolupa 
extensament sota el 
nom de procés de 
personalització a La 
era del vacío de Gilles 
Lipovetsky. 


Parlen de societat de risc, societat 
líquida, societat de la comunicació, 
societat-xarxa... i eviten parlar, per 
sobre de tot, de la continuació d’allò 
que no ha canviat: les relacions de 
producció i reproducció capitalista. 
S’evita parlar del treball i es parla 
del consum, de les emocions, de la 
precarietat o de la liquidesa, però 
mai d’explotació. Es parla de tot 
menys de capitalisme. 

Tot i així, pensem que podem 
aprofitar alguns dels seus planteja¬ 
ments per explicar com, en alguns 
casos, fan una propaganda descara¬ 
da del món que defensen i, en altres 
casos, com encerten certes misèri¬ 
es que s’han generalitzat i que cal 
destapar per poder superar-les i 
allunyar-nos uns passos d’aquesta 
derrota que patim. 

Sens diu que hi ha hagut la 
revolució de l’individu a la 
que anomenen emancipació 
d'allò individual de la tirania 
de les masses. Gràcies a l’oferta 
del mercat neoliberal la gent 
pot més que mai escollir una 
manera de viure d'acord a les 
necessitats i gustos individuals 
(roba, música, menjar, mane¬ 
res de viure, esports, aficions, 
etc.J 2 i no subjecte a les regles 
i normes col·lectives. La decisió 
ara recau en cada persona que 
és lliure d’escollir el seu propi 
estil de vida. La vida unifor¬ 
me i dirigida, on la majoria de 
les eleccions es prenien en base 
a allò que pensava la majoria 
ha desaparegut. 

Per sobre de qualsevol cosa, el 
que volen és convence’ns que som 
totalment lliures. Del que no par¬ 
len tant és que aquesta suposada 
llibertat està subjecte a una tar¬ 
geta de crèdit i que les eleccions 
que ens permeten fer es redueixen 


a les de les mercaderies que ens 
venen. Aquests diferents estils de 
vida no es refereixen òbviament a 
que puguem adoptar els costums, 
per exemple, dels Guayaquis del 
Paraguai. És ben clar que si dor¬ 
míssim totes juntes en cabanes, 
fóssim polígames, ens dediqués¬ 
sim a caçar porcs senglars i re¬ 
collir el que ens vingués de gust 
per després fotre’ns grans tibe¬ 
ris a plaça Sant Jaume acabarí¬ 
em empresonades. Aleshores, cal 
preguntar-se a què es redueixen 
aquestes eleccions que ens perme¬ 
ten fer i si realment aquesta cultu¬ 
ra individualista és quelcom propi 
o bé respon a una educació/do- 
mesticació ferotge des dels nos¬ 
tres primers anys de vida. Vivim 
subjectes i subordinades a la ne¬ 
cessitat d’acumulació del Capital, 
i les empreses, el govern, les di¬ 
ferents institucions i organitzaci¬ 
ons que integren aquesta societat 
estimulen, comminen, sedueixen, 
obliguen per a que això sigui així. 
Si la llibertat, en un món basat en 
el diner i la mercaderia, es redueix 
a poder vestir de punk o portar un 
fulard verd que no vagi a joc amb 
un jersei groc amb ratlles verme¬ 
lles; o bé poder fer esquí als alps 
suïssos i surfejar a la costa cantà¬ 
brica, nosaltres diem que això no 
és ser lliure perquè sempre estas 
subjecte a les necessitats i exi¬ 
gències del capitalisme. Perquè 
aquests desitjós, aquestes modes, 
aquestes eleccions es refereixen a 
quelcom superficial, no a allò es¬ 
sencial, no a la manera com volem 
viure. Perquè des de ben petites 
ens han convidat, lobotomitzat, 
domesticat per a que tinguéssim 
unes necessitats que no varen ser 
nostres sinó les que els hi conve¬ 
nia a la forma econòmica i de go¬ 
vern que ordena i dirigeix el món 
que habitem. 

En els nostres ambients això 
es reprodueix en la mesura que 





creem un món on en lloc d’emancipar-nos 
d’aquestes relacions imposades ens limitem, 
generalment, a convertir-les en més barates. 
Hi ha més interès en pagar un euro per una 
cervesa o per veure un concert gratis que en 
formar-nos i aprendre altres maneres de so¬ 
cialitzar-nos i estar. Moltes de nosaltres ens 
deixem seduir també per les possibilitats que 
ens ofereixen els diners: viatjar, tocar instru¬ 
ments, fer serigrafia, formar part d’una coo¬ 
perativa de consum ecològic, etc. Precisament 
en la satisfacció de moltes d’aquestes possibi¬ 
litats ens entreguem al culte a una mateixa, a 
aquest narcisisme que tant critiquem i al final 
també reproduïm, i aquest és un dels motius 
pel qual per moltes de nosaltres és més im¬ 
portant enriquir-se espiritualment viatjant a 
Kuala Lumpur que seguir enganxant cartells; 
són molt més importants les classes de Judo 
que una assemblea mal posada un dimecres 
a la tarda. Amb això no volem fer apologia 
del caràcter militant del sacrifici i l’ascetis¬ 
me existencial, sinó que volem assenyalar que 
amb l’excusa de la satisfacció de desitjós i ne¬ 
cessitats, creem una abisme entre la política i 
la vida, en lloc de percebre totes les activitats 


que fem com aquesta lluita política per una 
vida on nosaltres siguem les seves dignes so¬ 
biranes. I no, no tant sols volem ser lliures per 
escollir individualment quines activitats fer, 
volem ser lliures per a poder discutir i parti¬ 
cipar de la vida en comú. 

I quan «fem política», quantes vegades ho 
fem per adquirir aquell rol que dóna sentit 
a un malestar existencial? Quantes vegades 
hem reproduït la necessitat que tenim de 
reafirmar-nos quan no fem cas del que di¬ 
uen en una assemblea i tan sols esperem el 
nostre torn per escoltar-nos a gust a nosaltres 
mateixes? Quants projectes se’n han anat en 
orris perquè una relació ja satisfà les nostres 
necessitats o bé perquè aconseguim un tre¬ 
ball ben pagat? 

Enfront d’aquesta confusió general i de 
l’absència de consciència, caiem en formes 
de militància acords amb aquests temps que 
vivim. No fem el que ens sembla necessari, 
no tenim una visió global, fem únicament 
allò que ens agrada i ens ve de gust. La crí¬ 
tica a la militància ens ha servit a moltes 
i en molts moments per justificar la nostra 

inacció darrere la suposada inutilitat d’encar- 
tellar, repartit octavetes o penjar pancartes 
que, certament, no donen un resultat imme¬ 
diat als nostres esforços. El culte a la imme- 
diatesa i l’hedonisme es veuen reforçats per 
la dificultat d’incidir directament sobre una 
realitat que ens supera. Quan tota perspecti¬ 
va de canvi real es fa tan terriblement difícil, 
quan tot està per crear, allò polític dona lloc a 
allò terapèutic. Quan no sabem com afrontar 
la realitat, quan desconeixem què és el que 
pot superar-la i, per tant, cap a on o per a què 
lluitar, tan sols ens queda adaptar-nos, de la 
manera menys traumàtica possible a aques¬ 
ta aparentment immutable realitat. Flors de 
Bach, risoteràpia, teatre, psicofàrmacs, fugi¬ 
des puntuals a escalar als Pirineus, la disco¬ 
teca o la cafeta del pròxim divendres... terà¬ 
pies en tenim totes, la qüestió és que siguem 
conscients de com aquestes ens permeten 
sobreviure en aquest món sense necessitat de 
mutar-lo, i de com si no intentem superar-les 
acabarem acomodant-nos a aquest. 

La fi de les utopies i de les grans ideo¬ 
logies. S'ha acabat el temps en el que es 
pensava globalment, en sistemes socials 
que posessin fi als problemes de forma 
integral. Ara no tan sols assistim a un 
desengany i descrèdit generalitzat envers 
la classe política sinó que som incapaces 
de creure que aquest món pugui arribar 
a canviar de manera radical. Així doncs, 
dediquem els nostres esforços a problemes 
parcials motivats per la nostra particu¬ 
lar sensibilitat i que responen a interessos 
personals: ecologisme, consumisme, desas¬ 
tres naturals, la fam al Congo, etc. 

Si bé és cert que avui en dia s’han estès certs 
aspectes positius al voltant de la política com 
la desmitificació dels líders o de les grans or¬ 
ganitzacions (fins ara inqüestionables), tam¬ 
bé és cert que aquest canvi de mentalitat s’ha 
basat més aviat en una apatia generalitzada i 
en un deixar fer que en una altra cosa, un de¬ 
sencant polític relacionat sobretot amb una 
renuncia a un canvi real. 

Entre moltes de nosaltres aquest angoixant 
ambient de victòria capitalista s’ha traduït en 


creure impossible la revolució. Per això ens 
hem tornat tan humils en les nostres exigèn¬ 
cies i conflictes polítics i tan geloses de la 
nostra petita parcel·la de llibertat individual. 
Aquesta impotència fa que els nostres pro¬ 
jectes siguin tan febles com la nostra aposta 
per una societat diferent. 

El relativisme ha substituït els ideals i 
les idees absolutes. En la modernitat es 
tenien uns valors i unes creences que no 
es podien transgredir i que es pensava 
que eren (o havien de ser) universals i 
inqüestionables. Avui en dia, en canvi, 
assistim a una gran tolerància i respec¬ 
te per les diferents maneres d’entendre i 
de viure el món, s’elogia la diferència, la 
pluralitat i el multiculturalisme com a 
valors positius. Ja no estem tan segures 
que existeixi una veritat sinó que tot es 
redueix apunts de vista. L’etnocentrisme 
i eurocentrisme han minvat en front del 
pluralisme. 

Des del Poder aquest relativisme es dóna 
sempre i quan es limiti a la xerrameca. Tot i que 
veiem que des de certs sectors s’estimula aques¬ 
ta tolerància respecte a les diferents maneres 
d’entendre el món i la vida, sembla que es faci 
més aviat com a mer espectacle: és hipòcrita 
veure com en un moment com el que vivim, en 
el que s’ha anihilat tota forma alternativa a la 
dominant, se’ns convida a pensar en quelcom 
diferent. El cert és que sí que s’ha difós l’estra¬ 
nya idea que relaciona una major intel·ligència, 
cultura o progressisme en funció del respecte 
que es tingui amb les diferents maneres de 
pensar, quan més és redueixi tot a simples in¬ 
terpretacions, possibilitats, sobre una única re¬ 
alitat. D’aquí l’idea que no existeixen «bones» 
ni «dolentes», que totes som responsables, com 
si qualsevol de nosaltres tingues la mateixa res¬ 
ponsabilitat davant del món que el gabinet de 
direcció del Banc de Santander. Ens han de¬ 
sarmat en front dels discursos del Poder, men¬ 
tre elles segueixen ostentant la veritat absoluta 
emparada en les seves lleis, presons, policies, 
etc. S’han difuminat les nostres indicacions 
polítiques, els nostres principis que constituïen 
la nostra integritat i dignitat. Ara ens limitem 

a opinar i ens neguem a reclamar les nostres 
veritats com si això fós cosa de dogmàtiques 
d’esquerra dels anys 20 o 70. No hauríem de te¬ 
nir cap vergonya a proclamar que certes veritats 
estan de la nostra part. 

Viure el present sense pensar en el futur. 
S'ha desenvolupat una cultura del present 
que s’ha traduit; sobretot; en l’èxit de la no¬ 
vetat, el consum de modes, el seguir atrope- 
lladament allò nou fent taula rasa cada cop 
amb allò que ha quedat ràpidament desfa¬ 
sat; la cerca del plaer immediat; el culte a 
allò jove i l’avorriment per tot el que olori 
a vell, etc. 

Senzillament això respon a una necessitat del 
mercat, de consum. Quan als quatre vents se’ns 
diu que visquem i gaudim el present se’ns com¬ 
mina a no fer res més que gastar els nostres di¬ 
ners, a malgastar, oblidant l’esforç que requereix 
aconseguir tot allò del que ens desfem. Com 
si cada dia hagués de ser l’últim, vivint a tope, 
gastant a tope , com si a la vida no hi hagués lloc 
per al silenci, per a no fer res, per meditar, etc. 
Aquesta lògica del carpe diem és una mamar- 
ratxada propagandística per a ús de l’economia. 
Sinó, perquè els milers d’anuncis i estímuls que 
rebem per viure al dia es converteixen en mis¬ 
satges de cautela quan no tenim ni un duro? 
Aleshores criden a la responsabilitat, a l’austeri¬ 
tat, a fer plans de futur. 


Hauríem de fixar-nos en com també nosal¬ 
tres ens deixem endur per aquests missatges i 
com aquesta «cultura» de viure el moment es 
tradueix en la nostra insatisfacció permanent 
per no poder veure els resultats de la nostra 
acció política a l’instant; en la impossibilitat 
de tenir una estratègia a mig i llarg plaç, limi- 
tant-nos, massa cops, a fer tan sols allò en el que 
veiem efectes immediats. 

El desencant en la ciència i el progrés, 
en l’esperança racionalista. Avui en dia 
la raó ha perdut tota credibilitat com a 
motor per a la millora social, al mateix 
temps existeix un culte irracional pels 
milers de fetitxes tecnològics que aquesta 
mateixa raó produeix. 

Tot i que, certament, la fe en la «cultura» 
i la raó per millorar les condicions socials 
ha entrat en crisi no es pot dir que exis¬ 
teixi un descrèdit general sobre la ciència 
i el progrés. Bàsicament el que ha canviat 
respecte el racionalisme és la perspectiva. 
Abans hi havia una esperança de poder 
reduir el temps de treball assalariat i les 
condicions que tiranitzen el nostre temps 
a favor del benefici capitalista, ara es creu 
que la tecnologia i la ciència ens salvaran de 
tots els mals que elles mateixes provoquen: 
la crisi ecològica i alimentària, les malalti¬ 
es, etc. 

El fetitxisme per la tecnolo¬ 
gia ha donat lloc entre moltes de 
nosaltres a una apologia del ci- 
beractivisme. Tot i que hi ha ei¬ 
nes amb certs avantatges com la 
immediatesa de la informació o 
la major capacitat de difusió, in¬ 
tentar vanagloriar-se de majors 
possibilitats com les macroassem- 
bleas o referèndums internàutics 
ens sembla còmic, quan no peri¬ 
llós. Les imatges poden resultar 
il·lustratives quan volem fer una 
campanya de denúncia com tam¬ 
bé ho poden resultar per a un jut¬ 
ge quan ens condemna 3 . Internet 
pot oferir avantatges per difondre 
informacions però és la conscièn¬ 
cia de la gent, la receptora del mis¬ 
satge, el que veritablement permet 
la difusió, si no es converteix en un 
patí d’escola on el soroll ens im¬ 
possibilita entendre les paraules 
que es criden. 


3. Diversos casos 
repressius han tingut 
lloc a la ciutat de 
Barcelona arrel de 
les imatges preses 
per periodistes. Un 
exemple d'això va 
ser la manifestació 
en recolzament al 
Forat de la Vergonya 
realitzada a l'octubre 
del 2006. Una de las 
proves per poder 
acusar a una de les 
detingudes és la 
seqüència fotogràfica 
que una periodista 
va estar fent des 
del principi de la 
manifestació. Fins 
quan seguirem trac¬ 
tant amb respecte 
a aquestes delatores? 


Augment de les capacitats 
tècniques de control i dismi¬ 
nució de la societat discipli¬ 
nària. Vivim en una societat 
que gestiona les desviacions 
del comportament amb mol¬ 
ta més voluntat terapèutica 
que coercitiva. Les tècniques 
de control social despleguen 
dispositius cada cop més so¬ 
fisticats i humans. Les coac¬ 
cions i l’ús de la força bruta , 
la repressió per reeducar han 
disminuït al mateix temps 
que s’han desenvolupat unes 
tècniques correctores més avi¬ 
at basades en la comprensió i 
la lliure disposició de les mà¬ 
ximes eleccions possibles. Les 
institucions tendeixen més 
aviat a persuadir que no pas 
a obligar i s’adapten a les mo¬ 
tivacions i desitjós de les seves 
ciutadanes. Inciten a la par¬ 
ticipació, promouen i habili¬ 
ten el temps lliure i l’oci. 


En l’intent d’explicar aquesta so¬ 
cietat com la més lliure que pugui 
arribar a existir, ens diuen que la 
repressió com abans s’exercia ha 
disminuït. Tot i que efectivament 
les tècniques de control han can¬ 
viat, s’han modernitzat, avui en 
dia existeixen molts més dispo¬ 
sitius coercitius i la voluntat re¬ 
pressiva és la mateixa de sempre. 
Les poderoses vetllen pel seu món 
amb el mateix zel que abans i fets 
com la normativa de control de 
l’espai públic o l’enduriment del 
codi penal així ho avalen. Centres 
de menors, centres per a migrants, 
expulsions, presons, estadístiques 
de delinqüència, acomiadaments 
per indisciplina, etc. La repressió 
és clara i parla per si mateixa. El 
què si que podem afirmar és que la 
lògica capitalista s’ha inserit tant 
en la mentalitat de la població 
que la repressió des de fora s’ha 
vist cada cop més complementa¬ 
da, que no substituïda, per la re¬ 
pressió des de dins, actuant cada 
una com a policia d’una mateixa. 
Com assenyalem, no es tracta d’un 
desplaçament total de la modalitat 
de repressió sinó tan sols d’un per¬ 
feccionament, d’una ampliació i/o 
coexistència. 

Contra la derrota 

El projecte modern entén la his¬ 
tòria com una evolució lineal, en la 
que per mitjà de la raó es progres¬ 
sarà contínuament fins una fita de¬ 
finitiva. El sentit de la història era 
la realització de la civilització, en¬ 
tesa per la burgesia com la llibertat 
individual per al lliure intercanvi 
i el dret d’igualtat davant la llei 
contra la opressió estamental. Des 
de la formació de l’Estat modern 
després de la Revolució francesa, 
intenten legitimar el capitalisme 
com una forma natural de relació 

social i no com un artifici. Les se¬ 
ves teòriques sostenen que al llarg 
de la història, si les indivídues es 
relacionaven lliurement, l’ordre 
social que sempre en resultava de 
forma espontània era l’intercanvi 
de mercaderies. Per aquest motiu, 
si la victòria de la burgesia en la 
revolució garantia la «naturalitat 
de les relacions socials», en reali¬ 
tat posava les bases per arribar a 
la meta definitiva en el moment 
en que el seu projecte s’estengués 
a tots els racons del planeta. Ha¬ 
via existit una historia, però esta¬ 
va arribant a la seva fi. 

Tot i així, el desenvolupament 
del moviment obrer, tant de 
tendència anarquista com mar¬ 
xista, al reivindicar i lluitar per 
una altra mena de relació social, 
i després de la victòria de la Re¬ 
volució russa i de l’experiència 
revolucionària a la Península Ibè¬ 
rica fins el 1937, evidenciava que 
el capitalisme era un producte 
històric concret, una creació dels 
propis éssers humans i, per tant, 
modificable. La seva suposada 
naturalitat era tan sols un joc ide¬ 
ològic per justificar una validesa 
universal i eterna. Però aquesta 
esperança en La Revolució, en 
superar aquesta etapa històrica 
per arribar a una nova fita tam¬ 
bé reclamada com a definitiva, ha 
anat esvanint-se a mesura que el 
Capital s’imposava militarment. 
La derrota a la guerra civil tant 
a l’Estat espanyol, com a l’italià, 
grec o portuguès, les dictadures 
militars a l’America Llatina, la 
repressió al moviment autònom 
dels 70 i el descomunal fracàs de 
la Revolució russa, aplanaren el 
camí per una implantació totali¬ 
tària del capitalisme. Al desapa¬ 
rèixer qualsevol tipus d’oposició 
real o qualsevol altra alternativa, i 


juntament amb el triomf de la so¬ 
cietat de consum, proclamen des 
del 1989 que a partir d’ara viurem 
en aquest etern present. La fi de 
la història, de les utopies o de les 
ideologies és la negació absoluta 
d’una nova revolució. Però tot i 
que certament representa la ca¬ 
racterística que defineix la post- 
modernitat, en realitat constitu¬ 
eix la fase més perfecte del propi 
projecte modern, del triomf del 
Capital a escala planetària i de 
la democràcia com la seva forma 
política més amable, justa i par¬ 
ticipativa. 

A mesura que a Occident aug¬ 
mentava el nivell de vida i apa¬ 
reixia la gran classe mitja, és a 
dir, amb l’arribada de la societat 
de consum i l’estat del benestar, 
l’enfrontament contra el sistema 
perdria, de mica en mica, el sentit 
del projecte històric de la lluita 
de classes. A partir d’aleshores 
es deixaria de combatre «con¬ 
tra» l’explotació del capitalisme 
i començarien a aparèixer una 
multitud de moviments «a favor 
de», començant als anys 60 pels 
drets civils de la població negra 
als Estats Units, i apareixent o 
integrant-se després el moviment 
feminista, el dels gais i les lesbia¬ 
nes, el pacifista, l’ecologista, el ve- 
getarianisme, o més recentment 
el de consum ecològic 4 . Es a dir, 
la derrota de l’anterior lluita utò¬ 
pica va donar lloc al pluralisme 
de l’actualitat. La postmodernitat 
en l’àmbit de les lluites polítiques 
d’abans és el desconcert provocat 
per la crisi i posterior desaparició 
d’una alternativa concreta, la qual 
ha generat l’aparició de multitud 
de lluites locals, una heterogene¬ 
ïtat de crítiques parcials que al 
atendre generalment al seu pro¬ 
blema particular, moltes vegades 


4. Si bé aquest procés 
d'auge comença als 
anys 60, és a meitat 
dels 80 quan s'aferma 
definitivament per 
arribar a l'amalgama 
de «moviments» 
existents. 

5. Groz André, 
Farewell to the 
working class, South 
End Press, Boston, 
1982. 


6. I això també ens 
pot passar si enca¬ 
rem l'anticapitalisme 
tan sols com la lluita 
contra els seus aspec¬ 
tes econòmics. És per 
això que entenem 
per capitalisme no 
únicament un sis¬ 
tema de dominació 
econòmica sinó el 
conjunt de relacions 
socials que ha sabut 
integrar per al seu 
perfeccionament a 
aquelles domina¬ 
cions que, tot i poder 
existir sense ell, en 
la seva combinació 
s'han transformat 
en una versió encara 
més complexa i 
perfecta. 


7. Tot i que segu¬ 
rament aquest 
aclariment sobri, aquí 
intentem reflectir 
una realitat i no fer 
una escala de valors. 


8. Agnes Heller i Fe- 
renc Feher, Políticas 
de la posmodernidad, 
Península, Barcelona, 
1989, p. 161. 


perden de vista contra qui s’estan 
enfrontant. L’estratègia de la fi de 
la història s’encarrega de promoure 
que la lluita de classes s’ha acabat. 
Avui en dia, difonen que l’agent 
revolucionari seria «la no classe de 
no treballadores» 5 , substituint la 
noció de classe per la de subjecte 
individual. Ara l’enfrontament és 
de dones contra homes, estudiants 
contra professores, negres contra 
blanques, gais i lesbianes contra 
heterosexuals, etc. En definitiva, 
el que busquen és que els movi¬ 
ments siguin interclassistes, que 
les identitats no puguin ser defi¬ 
nides per la nostra condició d’ex¬ 
plotades, sinó pel que consumim 
quan sortim de la feina. És a dir, 
l’objectiu del sistema és negar que 
el capitalisme tingui res a veure 
amb l’opressió de les nostres vides. 

Els moviments socials actuals, al 
haver nascut durant la derrota, ge¬ 
neralment han assumit la parciali¬ 
tat postmoderna, i les seves lluites 
deixen d’englobar-se en un con¬ 
flicte constant contra l’Estat i el 
Capital. De la mateixa manera que 
els sindicats van deixar de parlar 
de la transformació del món i que 
els partits d’esquerra renunciaren 
al marxisme, la integració i disso¬ 
lució de la lluita de classes també 
ha afectat a les antagonistes. No 
creiem que eliminant el capitalis¬ 


me eliminarem totes les formes de 
dominació, i és evident que per a 
la construcció d’una societat més 
lliure és necessari combatre el pa¬ 
triarcat, el racisme, o la homofò- 
bia. Peró el problema consisteix 
en que si aquestes lluites es duen 
a terme de forma fragmentada i 
parcial, l’únic resultat que s’obté és 
el propi perfeccionament, millora 
o humanització d’aquest sistema 6 . 
La prova d’això ens la dóna el fet 
que aquests «drets» són més reco¬ 
neguts a països on el capitalisme 
es troba més desenvolupat, com 
a Holanda on el líder de l’extre¬ 
ma dreta és homosexual, o com a 
Anglaterra on el veganisme té la 
seva pròpia indústria, mentre que 
a Grècia o a Sudamèrica, amb la 
seva carn i el seu masclisme, con¬ 
tinuen enfrontant-se a l’explotació 
diària del Capital 7 . 

Allò plural, allò fragmentat o la 
diversitat no existeix quan es trac¬ 
ta de dirigir el món. El capitalis¬ 
me modern és un de sol i cada cop 
està més present en tots els àmbits 
de la nostra vida. És molt més que 
una estructura econòmica, i tant 
l’Estat com la democràcia^ no es 
poden entendre fora d’ell. És uni¬ 
versal, únic i actualment estem 
visquen la seva etapa més perfecte 
de dominació. L’únic que ara per 
ara està fragmentat, dividit i es 

considera plural són els moviments en oposi¬ 
ció o per la millora del sistema. L’únic que ara 
és heterogeni són les crítiques al Poder, però 
aquest és més fort que mai. És per això que la 
postmodernitat, per molt que es difongui que 
reacciona en front el projecte modern, és la 
seva pròpia culminació, estenent la democrà¬ 
cia del Capital com la única realitat possible 
al món. 

Tot i que algunes portem a dins la llavor 
d’una societat futura al intuir alguna possi¬ 
ble forma de superaria, és cert que la realitat 
es troba totalment dominada per la compra 
i venda de mercaderies i que nosaltres ma¬ 
teixes portem una altra llavor molt major, 
molt més aferrada sobre les múltiples capes 
que conformen el nostre imaginari: la llavor 
de l’individualisme capitalista, de la sepa¬ 
ració entre economia, política i vida. Tot i 
que intuïm que és possible una altra manera 
d’existir, tan sols som capaces de pensar-la 
en el reflex d’allò que neguem, confor- 
mant-nos massa cops, per exemple, amb la 
cerca d’una «altrea economia» en lloc de fer 
una crítica radical de l’economia i les rela¬ 
cions que d’ella se’n desprenen, tornant així 
recuperable qualsevol discurs que d’entrada 
sembli antagònic. És la retícula sobre la que 
es recolzen els nostres gestos la que està im¬ 
pregnada de cultura capitalista, i qualsevol 
projecte que es recolzi en aquesta està con¬ 
demnat a augmentar els marges de la nostra 
derrota. 

Però com la superem? Més enllà de la 
nostra assumida parcialitat individual, 


hauríem de reconèixer que avui, com abans, 
l’únic que ens iguala a la gran majoria és la 
nostra condició d’explotades, ja sigui mit¬ 
jançant un treball assalariat separat de la 
vida que volem viure o bé trobant meca¬ 
nismes per defugir d’ell. Som conscients 
que el Poder ha desprestigiat tant a les 
crítiques utòpiques que avui en dia és tabú 
pronunciar-se en aquest sentit. Plantegem 
la necessitat de relacionar la multitud de 
lluites parcials, però amb l’objectiu de reti¬ 
rar la seva demanda de millora dels valors 
i de les condicions individuals. Perquè les 
lluites antipatriarcals, contra l’homofòbia, 
l’antiindustrial o per el cooperativisme 
econòmic siguin irrecuperables, no han de 
plantejar-se com una aposta per l’educació 
o la sensibilització de cara a crear uns nous 
valors socials, sinó que han d’emmarcar-se 
en una lluita conjunta que aposti per l’eli¬ 
minació de l’Estat i del capitalisme. Pins i 
tot algunes postmodernes ho deixen clar: 
«vamos a estar permanentemente en el pre- 
sente, y quienquiera que quede insatisfecho 
ha de saber que una negación absoluta del 
presente terminarà con toda probabilidad 
en una total pérdida de libertad o en una 
destrucción total» 8 .No volem millorar el 
present, no assumim la fi de la historia. Els 
nostres comportaments o idees no seran 
modificades per la crítica intel·lectual, amb 
la conscienciació, sinó tan sols mitjançant 
la transformació pràctica de les relacions 
socials existents. Doncs no és la crítica 
sinó la revolució l’única força que posseïm 
per alterar el curs de la història. 

Parlar, comunicar, voler dir quelcom més enllà la por imbècil d’aquella que necessita recol- 
de la pura xerrameca suposa, avui en dia, una zament i es nega a demanar ajuda, per por, 
tasca feixuga, una tasca terriblement dura, per por ipànic a ser una més de les tantes ne- 
però terriblement necessària. Com nombrar cessitades? Com caure a aquestes alçades sense 
ara que no disposem de les paraules, quan és terror i desfogades? Com aprendre aparlar de 
ara que elles ens disposen a nosaltres? Com nou sense caure en el parany d'haver de ser 
aprendre a dir allò que sentim sense abans escoltades d’immediat? Com tornar-li a la 
desaprendre allò que ha estat sentit per a no- paraula la seva capacitat de transgressió ara 
saltres i del que no hem format part més que que la veritat només pot ser dita quan no és 
com a meres espectadores? Una tasca feixuga, dita per ser escoltada? 

però impostergable. Com dir alguna veritat Barbaritzem-nos llavors, cridem, desfem- 
veritable? Com despullar-nos i deslligar-nos nos de la por a no ser enteses: estem impacients, 
sense caure en l'horrible fred de la soledat i desitjoses d’escoltar de nou alguna veritat. 

Adoptant tennes que no ens pertanyen; 
aportacions per una superació de la 

democràcia 

Des que ens han robat les paraules 
tan sols podem dir mentides 

Llegit a les parets del 
barri de Gràcia 

«Li diuen democràcia i no ho és!» 
criden les manifestants conven¬ 
çudes, plenes d’indignació. No 
faria tant de mal si no fos perquè 
aquesta consigna és corejada a 
quasi totes les manifestacions; no 
seria tant dolorós si no fos perquè 
sol ser en aquelles manifestacions 
convocades pels nostres entorns 
més propers 1 . Aquesta mitificació 
de la democràcia és producte, al 
nostre parer, de la confusió gene¬ 
ralitzada que fa que també hi hagi 
qui es consideri d’esquerres o que 
faci seus conceptes tan genèrics 
com el de moviments socials. Si en 
aquest text volem tractar aquest 
tema no és per casualitat sinó 
perquè assistim, avui en dia, a una 
lluita que, a falta de paraules que 
expressin amb exactitud allò que 
sentim, acaba massa cops per re¬ 
forçar les estructures que d’entra¬ 
da pretén combatre, reforçant els 
imaginaris amb les que aquestes 
estructures es conformen. Amb 
aquest text volem fer una invitació 
a l’anàlisi per tal de desmitificar 
alguns conceptes i així poder situ- 
ar-los en el lloc on aquests merei¬ 
xen ser. Treure’ls de l’ambigüitat a 
la que estem acostumades i resig- 
nificar-los o significar-los per tal 
d’apropar-nos a dir allò que sen¬ 
tim i pensem, forçant-nos a pen¬ 
sar una mica més allò que diem. 

Democràcies i demòcrates 

Nosaltres no som demòcrates, 
nosaltres no som antidemòcrates. 
Estem en la recerca i en la lluita 
per la construcció d’una societat 
en la que les relacions humanes 
no vinguin mediades pels diners 


ni per l’exercici de poder sobre les 
altres, aquesta és la nostra inten¬ 
ció. Enclaustrar-nos en una críti¬ 
ca a la democràcia seria igual de 
vàlid, però alhora igual d’impre¬ 
cís, que erigir-se com antipolicia 
o antitelevisió. Tot i així, pensem 
que cal que fem una anàlisi del 
que suposa avui en dia la demo¬ 
cràcia, ja que, veient com la lògica 
en la que aquesta se sustenta s’en¬ 
dinsa en molts discursos d’algunes 
de les nostres companyes, se’ns fa 
molt difícil una ruptura real amb 
el sistema de dominació actual. 
Ataquem la democràcia perquè 
és la forma més precisa i perver¬ 
sa que pren el capitalisme a l’hora 
de governar-nos. Ataquem la de¬ 
mocràcia perquè la seva potència 
desmobilitzadora consisteix, en 
bona mesura, en mobilitzar-nos 
dins dels amplis marges que no la 
posen en qüestió. Ataquem la de¬ 
mocràcia perquè no hem renunci¬ 
at a canviar el món, perquè encara 
no ens donem per vençudes i som 
capaces de desitjar situacions col- 
lectives que ens són desconegudes, 
perquè intuïm que la vida no se si¬ 
tua dins els límits d’allò que avui 
és possible. 

És cert que algunes de les nos¬ 
tres companyes més properes 
diran que aquesta visió de la de¬ 
mocràcia és una visió esbiaixada 
o quarterada i que això de la de¬ 
mocràcia és, en essència, una al¬ 
tra cosa. No pretenem iniciar un 
debat a nivell semàntic, no és una 
qüestió de termes o d’adjectius, el 
nostre debat pretén aprofundir en 
com l’ideal democràtic es filtra en 
els nostres discursos i dinàmiques 
neutralitzant-los i impossibili- 
tant-nos descobrir formes d’or¬ 
ganització comunitària que vagin 
més enllà de les que ja coneixem 
i no ens satisfan; que vagin més 


1. Afortunadament, 
l'entorn anarquista 
evita aquesta mena 
de consignes. Des¬ 
graciadament, per la 
poca permeabilitat 
de part d'aquest 
entorn amb altres 
propers, aquests 
últims no troben la 
crítica a la democrà¬ 
cia en la que veure's 
reflectides 

enllà de la possibilitat de millorar les condi¬ 
cions de misèria humanes en les que vivim 
creant ruptures reals amb el mode relacional 
capitalista i patriarcal. És més, a aquelles que 
creuen que la democràcia és una altra cosa, 
que pensen que un altre cop les nostres ene¬ 
migues ens han robat aquesta bella paraula 
per designar el seu oposat, a totes elles els 
hi diem que estan errades. Les úniques que 
tergiversen el terme són aquelles que diuen 
oposar-se a la seva forma actual. És a dir, no 
són pas les nostres enemigues sinó algunes 
de les nostres companyes de viatge les que 
ens confonen amb el seu llenguatge ambigu, 
fent que seguim pensant en els termes d’allò 
que pretenem combatre. Si el que volem és 
fer caure el sistema de dominació actual -i 
és el que volem- ens cal aclarir el nostre po- 
sicionament vers la forma en la que aquest 
domini es manifesta actualment, per trobar, 
d’aquesta manera, la millor forma de poder 
confrontar-lo i superar-lo. 

Ens decidim a fer una anàlisi sobre els pro¬ 
blemes que observem en l’ús i abús de termes 
com diàleg, consens, pau o participació, fruit i 
alhora suport de la lògica sobre la que jeu la 
democràcia, conceptes dels que es nodreix i 
als que alimenta. És per això que ens decidim 
a parlar-ne obertament. Som iconoclastes i 
estem decidides a trencar amb tot allò que 
precedint-nos se’ns demostri errat; estem 
predisposades i disposades a obrir la nostra 
crítica als punts que mereixin ser debatuts; a 


fer caure tot allò que ha de caure, tot i que en 
algun moment ens hagi ajudat a recolzar-nos. 
Estem en la recerca constant de les millors 
formes d’atacar l’Estat, conscients que el 
pensament -i l’acció que se’n deriva- no és 
mai radical en l’absolut sinó en la capacitat 
d’adequar-se a les circumstàncies canviants: 
ara ens toca criticar la democràcia perquè és 
la forma que pren l’enemic actualment, però 
sabem bé que les eines que ens varen ajudar 
ahir a combatre’l bé poden ser-nos totalment 
inútils demà. 

Allò democràtic 

El principal manament del vell despotisme 
era «Vos no fareu». El dels totalitaris era 
«Vós fareu». El nostre manament és «Vós 
sou». 

1984, George Orwell 

La democràcia té avui el Poder. Anomenem 
Poder a la capacitat per exercir la voluntat 
pròpia sobre altres persones, ja sigui per 
activa o per passiva, ja sigui per imposició 
o per persuasió. En un règim dictatorial 
aquest s’exerceix, majoritàriament, per la 
força, en un règim democràtic mitjançant la 
persuasió, la seducció i la creació de veritats 
absolutes, deixant cada cop menys espai pel 
qüestionament real. Si ens interessa estudiar 
el Poder és perquè el volem combatre i, ado¬ 
nant-nos de la mutació que sofreix el govern 
capitalista en un escenari dictatorial vers un 

escenari democràtic, hem de bus¬ 
car les evidències que reafirmen 
i reprodueixen aquest Poder, no 
només en les evidències més fla¬ 
grants sinó en les petites subti¬ 
leses i capil·laritats que li donen 
autèntica consistència. És per 
això que ataquem la democràcia 
i l’imaginari, aparentment ampli, 
que la conforma. 

Podem definir la democràcia 
com el final d’un procés d’exter¬ 
mini de la dissidència, com el 
principi d’homogeneïtzació cul¬ 
tural un cop la gran majoria de la 
població ha acceptat el funciona¬ 
ment de l’aparell de dominació; 
en el moment en el que el Poder 
ja s’ha tornat hegemònic. No pot 
haver-hi democràcia mentre en¬ 
cara resten imaginaris col·lectius 
prou ferms com per fer trontollar 
el Poder, mentre encara hi hagi 
la possibilitat d’una transmissió 
cultural més enllà de la domi¬ 
nant. La democràcia no es pot 
realitzar sense un extermini físic, 
no tan sols de la resistència sinó 
també de la cultura de la resistèn¬ 
cia. 

Entre la democràcia i la dic¬ 
tadura trobaríem llavors la dife¬ 
rència, a mode quantitatiu, en el 
nivell de repressió que cadascuna 
precisa per aconseguir els seus 
mateixos objectius, succeint-se 
l’una a l’altra segons les necessitats 
de l’Estat. No és que la democrà¬ 
cia no reprimeixi amb la mateixa 
intensitat que la dictadura sinó 
que ho fa amb més precisió i de 
manera més acotada, adaptada 
a la nova realitat social. A dife¬ 
rència del que podria opinar una 
gran majoria, poden coexistir en 
el temps -i de fet ho fan- en la 
forma d’estats d’excepció 2 . La dic¬ 
tadura es tracta doncs d’un estat 
d’excepció generalitzat mentre 
que la democràcia -per no caler-li 


aquesta generalització- es torna 
selectiva i aplica la seva mà dura 
només en aquelles capes de la po¬ 
blació que precisa doblegar o que 
no és capaç de silenciar mitjan¬ 
çant l’oci i el consum: CIE, presó, 
reformatoris -o l’eufemisme dels 
centres reeducatius-, psiquià¬ 
trics... Del que es tracta, al cap i 
a la fi, és de preservar les bases del 
sistema capitalista: la propietat 
privada i la dissociació entre po¬ 
lítica, economia i vida, aïllant i/o 
exterminant allò que pugui po- 
sar-les en qüestió. 

Però ara bé, si la diferència en¬ 
tre dictadura i democràcia només 
fos a nivell quantitatiu podríem 
afirmar que entre aquestes no 
existeix una autèntica diferència i 
que, per tant, aquelles que lluiten 
per avançar en la consecució d’una 
«veritable» democràcia no anirien 
errades. El que nosaltres observem 
és que, a més de la diferència que 
podem trobar a nivell quantitatiu, 
aquestes presenten una diferència 
abismal en la forma de governar. 
És aquí on ens volem aturar per 
tal de demostrar que ja estem en 
una autèntica democràcia. 

En una dictadura la repressió és 
explícita perquè el que es busca és 
evidenciar la capacitat per exercir 
el seu poder. En aquest sentit la 
dictadura busca aterrir a la seva 
oposició fent pública la seva mà 
dura vers les seves enemigues, és 
a dir, governar mitjançant una 
estratègia purament conductis- 
ta. D’altra banda, la democràcia 
busca la complicitat, la participa¬ 
ció i, en aquest cas, la seva estra¬ 
tègia de govern esdevé en base a 
l’adhesió de la població als seus 
dictàmens mitjançant la seduc¬ 
ció, la integració i, indispensable- 
ment, l’educació. La democràcia 
no accepta la figura de l’enemiga 
perquè s’erigeix com a «final de la 


2. L'estat d'excepció 
és la suspensió de 
l'ordre jurídic amb 
caràcter provisional 
i extraordinari que 
els Estats decreten 
en veure perillar el 
seu govern sobre 
la població. Durant 
la democràcia hi 
ha multitud de 
col·lectius que viuen 
en estat d'excepció 
permanent veient- 
se privats de «drets 
fonamentals» (no 
entrarem aquí, no 
és aquest el debat, 
sobre el nostre posi- 
cionament respecte 
els «drets»). Aquesta 
situació d'excepció la 
veiem en la majoria 
de col·lectius de per¬ 
sones migrades, així 
com en els col·lectiu 
de preses. La situació 
per aquelles titllades 
de terroristes, FIES, 
boges, malaltes ter¬ 
minals o infants... en 
definitiva, persones 
desautoritzades; la 
excepció és per¬ 
manent fins que es 
pugui demostrar la 
seva despotencialit- 
zació transgressora i 
la reconducció dins 
dels marges de la 
norma. 

3. El concepte del 
doble vincle és 
desenvolupat per 
l'antropòleg G. Bate- 
son i tracta d'explicar 
aquella situació co¬ 
municativa en la que 
s'emet un missatge 
contradictori que 
implica, de forma 
no evident, una 
qüestió o enunciat 
fals. Aquest concepte 
pretén apropar-se a 
explicar molts dels 
orígens de les nostres 
neurosis. 


història». Per tant, no concep que 
ningú, més enllà del que classifica 
com a patològic, pugui desitjar un 
ordre que la superi o la qüestioni. 

Acabar amb la dissidència 

Primero mataremos a todos los 
subversivos, luego mataremos 
a sus colaboradores, después a 
sus simpatizantes, enseguida a 
aquellos que permanecen in- 
diferentes, y finalmente mata¬ 
remos a los tímidos 

General Ibérico Saint Jean, 
gobernador de la Província de 
Buenos Aires. Maig del 1977 

En democràcia, el Poder necessita 
legitimar-se, en dictadura el que 
precisa és exercir-se. En una dic¬ 
tadura cal acabar amb l’enemic, en 
una democràcia cal neutralitzar-lo. 
L’una no pot existir sense l’altra, 
són complementàries i és per això 
que la democràcia esdevé un es¬ 
tadi superior en la consecució 
dels objectius capitalistes i resulta 
molt més perillosa, si no a nivell 
de veure perillada la nostre inte¬ 
gritat física sí a l’hora de poder 
dibuixar imaginaris d’emancipa¬ 
ció contra-hegemònics. Ambdós 
sistemes són totalitaris, un per 
impossibilitar físicament sortir-se 
dels marges establerts i l’altre per 
abastar la totalitat dels imaginaris 
col·lectius fagocitant-los, no dei¬ 
xant espai per a un altre lloc, un 
altre món que superi el capitalis¬ 
me. Mentre que en una dictadura 
el malestar social es dirigeix en 
la recerca de buscar complicitats 
per tal d’enderrocar el Poder, en 
una democràcia, al no haver ho¬ 
ritzons de superació, aquest ma¬ 
lestar és reconduït cap a l’esfera 
íntima, cap a la gestió individual. 
En una democràcia ja no cal afer¬ 
mar el Poder perquè aquest ja ha 
estat introjectat. En democràcia 


el Poder és molt més intel·ligent 
perquè aquest es nodreix de totes 
les ments que accepten el seu fun¬ 
cionament. 

Els fonaments perversos de 
la democràcia; els seus mites 

Primer mite: de la dicotomia 
democràcia/ dictadura 

El discurs democràtic és potent en 
tant que, a l’igual que el ciutada- 
nista o el cívic tenen a escala del 
govern d’una ciutat, no admeten 
un discurs que se li oposi fron¬ 
talment, ja que ningú seria capaç 
de defensar un no-diàleg com a 
solució dels conflictes o pixar al 
carrer en contra del control po- 
licial de les nostres vides. Aquest 
parany s’esdevé dins del que algu¬ 
nes anomenen el doble vincle 3 , fet 
que dificulta moltíssim la creació 
d’identitats pròpies que escapin 
de la unidimensionalitat capitalis¬ 
ta. Aquest doble vincle, sustentat 
en la lògica binària que situa en 
oposició antagònica i sense marge 
de discussió la falsa dicotomia en¬ 
tre treballadora/aturada, dictadu¬ 
ra/ democràcia, ciutadà/antisiste- 
ma, pau/violència, vandalisme/ci- 
visme, boig/normal i tantes altres 
dualitats que l’Estat utilitza per 
no deixar marge a res que escapi a 
la seva lògica, perquè si estàs con¬ 
tra la democràcia...llavors estàs a 
favor de la dictadura, no? Aquest 
discurs no dóna lloc a l’oposició 
perquè et situa d’entrada en uns 
paràmetres d’acceptació d’unes 
regles on la participació ens abo¬ 
ca a una situació d’indefensió i de 
submissió a la autoritat que confi¬ 
gura les regles del joc. Quan deci¬ 
dim parlar o interaccionar de ma¬ 
nera no-violenta amb aquella que 
ens sotmet admetem una situació 
de desigualtat: mentre unes tenen 
el poder d’exercir-se les altres no- 




Desmitificació de l'origen de la 
democràcia 

Les primeres lleis aparegudes a 
l'antiga Grècia reforçaven una 
realitat ja constituïda anterior¬ 
ment: protegir la propietat de la 
terra i d'allò produït a ella. En ge¬ 
neral, tant la lladre com la deu¬ 
tora es convertien en esclaves i si 
la propietat es veia seriosament 
amenaçada s'aplicava la pena de 
mort. Però si els terratinents go¬ 
vernaven a base de força militar, 
el problema aparegué amb el 
desenvolupament del comerç. 
La nova classe ja no era propie¬ 
tària de la terra, però acumulà 


riquesa i la seva activitat bene¬ 
ficiava els propis terratinents a 
l'exportar els seus productes. 
Com a conseqüència exigiren 
violentament entrar a formar 
part del poder polític, i aquest es 
reformà en el que es coneix com 
a democràcia (govern del poble) 
en oposició a l'aristocràcia (go¬ 
vern dels millors, és a dir, dels 
que més terres posseïen). Amb 
el temps la participació es fou 
ampliant a tots els ciutadans 
barons independentment de la 
seva riquesa, i això fou possible 
perquè amb el fet de partici¬ 
par s'acceptava implícitament 


l'estructura de dominació exis¬ 
tent. De totes maneres, el 80% 
de la població mai tingué aquell 
dret, ja que quedaven excloses 
tant les esclaves com les dones 
i les nenes. 

El fet que després de la Re¬ 
volució francesa s'imposés un 
sistema de govern similar no és 
cap coincidència. Amb una cons¬ 
titució que garanteix la legalitat 
del capitalisme, la participació 
democràtica es mou només dins 
dels seus paràmetres encara 
que reforci la il·lusió burgesa 
d'un suposat poder basat en el 
consens de la majoria. 


més tenen el poder d’acceptar les 
decisions. Ens posem llavors en 
un plànol d’indefensió en el qual 
només podem acceptar les pro¬ 
postes de qui ens oprimeix o sortir 
del joc i ser desqualificades com a 
«intolerants» o «mal perdedores». 

La trampa roman en el caràcter 
confús de la pregunta: ets això o el 
seu oposat? No donant marge per 
reconèixer’ns de manera genuïna, 
ens instal·lem en un plànol que no 
ens pertany, dins d’uns paràmetres 
on només podem ser definides 
per qui té el poder de definir-nos 
socialment, és a dir, qui té els mit¬ 
jans de comunicació de masses i 
els mecanismes de transmissió 
cultural. Aquest esquer, del qual 
piquem amb massa assiduïtat, ens 
condueix a la ja típica formula 
d’endegar campanyes de descri- 
minalització a partir de dir que 
no som allò del que se’ns titlla o 
dins la també estúpida formula 
de reconeixe’ns com allò que se’ns 
identifica: som antisistemes? Som 
terroristes? Som delinqüents? 
Som violentes? Davant les seves 
preguntes qualsevol resposta ens 
farà mossegar el seu am; on no hi 
ha una veritable pregunta no cal 
que ens desgastem procurant do¬ 
nar cap resposta. 


D’altre banda i per desmitificar 
la dicotomia democràcia/dicta- 
dura observem que, encara que al 
territori de l’Estat espanyol no és 
habitual veure un desplegament 
de l’exèrcit, no ocurreix el mateix 
en els terrenys ocupats que so¬ 
brepassen les seves fronteres. Així 
doncs, mentre que el govern dins 
l’Estat es fa de forma democràti¬ 
ca el govern en els territoris ocu¬ 
pats s’exerceix en forma d’estats 
d’excepció generalitzats 4 . Aquesta 
dualitat és part indiscernible de 
l’espectacle democràtic. 

Segon mite: del diàleg i del 
consens 

Un dels mites fonamentals sobre 
els que es basa la lògica democrà¬ 
tica és el que sustenta que mit¬ 
jançant el diàleg es pot arribar a 
la resolució de tots els conflictes. 
És evident que el diàleg és fona¬ 
mental per establir comunicació 
amb altres persones i així fer-nos 
saber què és allò que necessitem o 
allò que sentim, però pensar que 
mitjançant aquest diàleg es poden 
conciliar necessitats o interessos 
divergents és bastant ingenu. 

La idea de consens té sentit en el 
moment que un conjunt d’afectades - 
una comunitat- precisa mantenir-se 


4. Casos com els 
d'Irak, Afganistan 
o Angola, on la 
publicitat de cara a 
dins es fa sota el nom 
«d'ajuda humani¬ 
tària» i on, sota un 
eufemisme que deixa 
de ser-ho, es parla 
de «democratitzar el 
país». 

5. Són increïbles les 
bajanades que es 
poden escoltar de la 
mà de Habermas i 
companyia (allun- 
yant-se de l'Escola 
de Frankfurt i de les 
grans aportacions 
que els seus mem¬ 
bres feren acabada 
la Segona Guerra 
Mundial), paradigma 
del que podria ser 
la derrota i l'abandó 
de postures radicals 
que poguessin ferir la 
sensibilitat d'algunes 
opinions, sobretot 
d'aquelles que finan¬ 
cen les facultats on 
aquests personatges 
dicten càtedra. 


unit en la resolució d’un problema 
concret; si no existeix comunitat 
o si el problema -o l’interès prin¬ 
cipal- és difós, aquest consens 
no podrà esdevenir real ja que 
amagarà altres aspectes més en¬ 
llà dels assenyalats. Per exemple, 
quan a una assemblea universi¬ 
tària apareix gent que mai no ha 
participat abans per forçar que es 
desconvoqui la vaga que l’impe¬ 
deix anar a classe, que hauríem de 
fer? Asseure’ns a parlar tranquil- 
lament per intentar arribar a una 
decisió que ens inclogui a totes? 
o enviar-los a pastar fang per la 
seva actitud oportunista vers l’as¬ 
semblea? Els espais de discussió 
i la possibilitat de consens han 
d’estar oberts a aquelles que esti¬ 
guin disposades a respectar-lo en 
tot moment. Quan aquests per¬ 
sonatges apareixen no els hem de 
veure com a mers estudiants, són 
les portadores d’allò que estem 
combatent el que està entrant en 
la nostra assemblea. 

La creació de consens, lluny del 
que tant els hi agradaria a les par¬ 
tidàries dels processos dialògics 5 , 
no és un procés aliè a les relacions 
de dominació i, per tant, no pot 
sostreure’s d’elles; contràriament 
al que defensen les postures polí¬ 
tiques que intenten negar la con¬ 
frontació -o la reserven tan sols a 
l’àmbit de la paraula-, el conflic¬ 
te existeix en el xoc d’interessos 
entre dominants i dominades i 
aquest no pot ser resolt mitjan¬ 
çant la paraula, entre d’altres co¬ 
ses perquè aquesta paraula no té 
poder d’executar-se i els mecanis¬ 
mes dels que disposa el Poder sí. 

El triomf del consens demo¬ 
cràtic esdevé quan els interessos 
de la classe dominada coinci¬ 
deixen amb els interessos de la 
classe dominadora, no abans. 
Els seus ideals de felicitat, els 


seus imaginaris de llibertat, salut, 
amor...aquest és el triomf aclapa¬ 
rador de la democràcia, l’absèn¬ 
cia -gairebé total- de discursos o 
imaginaris que la qüestionin, que 
la confrontin o que vagin més en¬ 
llà d’aquesta. Al cap i a la fi, en 
una societat democràtica se’ns 
permet dir tot allò que pensem 
perquè estem desproveïdes de la 
capacitat de pensar veritablement 
allò que diem. Més que pensar, el 
que fem és repetir. No es tracta de 
parlar de política sinó de fer polí¬ 
tica; pensar i difondre allò pensat, 
en una societat democràtica, ja no 
fa por perquè el pensament des¬ 
lligat de l’acció que el precisa es 
torna innocu per al Poder i passa 
a formar part del seu espectacle. 
La pràctica revolucionària precisa 
d’una teoria revolucionària, però 
si no sortim dels nostres espais 
de discussió per posar en pràctica 
aquesta teoria ens enquistarem i 
morirem abans de néixer. 

Tercer mite: de la majoria i el res¬ 
pecte de les minories 

Es pressuposa que la democrà¬ 
cia és el govern de les majories 
sobre les minories, tenint cada 
cop més en compte, en el seu 
desenvolupament, a les minori¬ 
es. Són les majories les que can¬ 
vien les situacions? O són les 
situacions creades per algunes 
minories actives les que canvien 
el posicionament de les majo¬ 
ries, interpel·lant-les? Però, què 
vol dir ser majoria? 

La democràcia, en el seu sentit 
més ampli, es legitima en base a 
la suposició que la majoria -pel 
fet de ser-ho- està en possessió 
de la veritat , és a dir, que té la 
raó. Suposició ancorada en la 
infàmia d’haver hagut de passar 
per un procés d’extermini obert 
de la dissidència, tant de manera 

física com simbòlica, i de la po¬ 
tència de la seva transgressió. Ser 
part de la majoria significa, avui 
en dia, acceptar les condicions 
imperants, no prendre partit 6 . 
La majoria, en les nostres soci¬ 
etats, és un conjunt d’indivídues 
atomitzades, gregàries a partir 
de la seva disgregació, unides 
per la seva impermeabilitat, per 
la contradicció que roman entre 
la convicció de que l’altra allotja 
l’enemiga i la necessitat de sor¬ 
tir del nostre aïllament, és a dir, 
buscar amistats reals més enllà 
de compartir la nostre soledat. 
La majoria és avui en dia una 
individualitat asèptica i desen¬ 
cantada que va fent i es va aco¬ 
modant a la realitat imperant 
sense mirar de transformar-la, 
adaptant-se a ella de manera te¬ 
rapèutica, trobant remeis que li 
permetin fer de la seva existèn¬ 
cia una existència suportable. 

Ens interessa saber l’origen de 
la lògica democràtica i aquesta 
la trobem -tant en la democrà¬ 
cia burgesa com obrera 7 - en La 
Il·lustració com a base de l’ide¬ 
al de la Modernitat que suporta 
el capitalisme -tant liberal com 
d’Estat-. Si ens interessa aquest 
apunt no és com a dada histò¬ 
rica sinó per adonar-nos que el 
mateix concepte de raó és pro¬ 
ducte i resultat de les relacions 
de dominació i de la cosmovisió 
particular de la classe dominant. 
La creació de veritats -i per tant 
de voluntats i necessitats- és 
possible quan es disposa del Po¬ 
der, i aquest, de manera recípro¬ 
ca, bé atorgat per la capacitat de 
produir i reproduir les veritats 
que permeten consolidar-lo. El 
triomf total es dona quan l’ac¬ 
ceptació és l’opció majoritària, 
sent governades amb resignació 
i apatia. 


Quart mite: de la pau com a des- 
conflictivització de les relacions 
humanes 

Que hi hagi pau no vol dir que no 
hi hagi violència: mai hi ha tanta 
pau com després d’un bombar¬ 
deig. Per mantenir aquesta pau, 
la coacció i la por són eines indis¬ 
pensables que utilitza el capitalis¬ 
me -i qualsevol forma de domi¬ 
ni- mantenint els seus privilegis 
intactes minvant les possibilitat 
de ser atacat. L’ideal utòpic bur¬ 
gès pretén evitar el conflicte por- 
tant-lo al camp del joc democràtic 
mitjançant el diàleg interclassista, 
a l’hora que reforça els aparells 
que possibiliten el domini i l’ex¬ 
plotació sobre les vides de les se¬ 
ves esclaves. 

En una relació de dominació, 
aquella que domina sempre es 
justifica sota la idea que aques¬ 
ta respon a la «relació natural» 
de les persones 8 i que, per tant, 
aquesta no és imposada. Davant 
la manca de referents i la difi¬ 
cultat de crear altres horitzons 
més enllà dels pautats, moltes de 
les nostres companyes de viatge 
acaben reproduint la idea utòpi¬ 
ca de consecució final d’un lloc, 
una societat, absent de conflicte 
que tindria més a veure amb po¬ 
der suportar la misèria que no pas 
amb combatre-la. El conflicte és 
inherent a la condició humana en 
la relació que estableix amb el seu 
medi; el conflicte i els intents de 
resoldre aquest és el que ens por¬ 
ta a vincular-nos amb les demés, 
teixir afinitats, buscar complici¬ 
tats, necessitar ajuda. Una vida 
sense conflictes, sense superaci¬ 
ons ni recerca és una vida que no 
mereix tal nom. Més enllà d’això, 
el conflictes actuals existeixen, 
amés, fruit de les relacions de do¬ 
minació capitalistes i patriarcals 
i obviar-ho o pretendre evitar 


6. Tot i així, sabem 
que ara per ara la 
pretesa neutralitat 
també és una presa 
de partit, una presa 
de partit en favor de 
la conservació del 
statu quo. 


7. El concepte 
obrerista de la de¬ 
mocràcia neix sota la 
mateixa lògica de la 
democràcia burgesa 
i no escapa dels seus 
paranys, el concepte 
de raó i la voluntat 
de separar vida, eco¬ 
nomia i política, així 
com de la idea que 
serà un conjunt de 
gent (en aquest cas 
les treballadores) que 
pel fet d'haver-ho es¬ 
tat seran portadores 
d'una nova veritat. És 
tracta d'una nova mi¬ 
tificació e idealització 
d'un abstracte. 


8. L'ideal burgès es 
basa, entre altres, 
en la màxima de la 
condició «natural» 
de la humanitat és 
ser un llop per a ella 
mateixa però, què 
fou abans l'ou o la 
gallina? Aquesta 
màxima esdevé, 
juntament amb la 
teoria de l'evolució 
de Darwin (i el 
darwinisme social 
que d'aquesta se'n 
desprèn) el suport 
teòric que la burgesia 
precisa per justificar 
la seva posició de po¬ 
der respecte la resta 
de la població. 

9. Sobre els índex de 
consum de psicofàr- 
macs en una societat 
democràtica com 
és l'anglesa vegi's 
l'apartat de ressen¬ 
yes el text Beyond 
Amnesty. 


10. Sobre el Fòrum 

de les Cultures 

podeu llegir l'article: 

http://www.espaien- 

blanc.net/Barcelona- 

2004-EI-fascismo. 

html 


el malestar derivat d’aquestes 
contradiccions només ens porta 
a suportar de manera terapèuti¬ 
ca la nostre conformació a una 
realitat delirant i opressiva; val a 
dir que és aquesta la opció més 
emprada actualment per la ma¬ 
joria de la població 9 . 

Cinquè mite: de la igualtat 

La ley, en su igualdad ma¬ 
jestuosa, prohíbe tanto a los 
ricos como a los pobres que 
duerman bajo puentes, que 
pidan limosna en las calles, y 
que roben pan. 

Anatole France 

Les defensores de la demo¬ 
cràcia -aquelles que ho fan de 
bona fe- busquen la igualtat so¬ 
cial a partir de la igualtat dels 
drets polítics, sense adonar-se’ 
que una igualtat de drets po¬ 
lítics en convivència amb una 
desigualtat d’oportunitats torna 
fal·laç qualsevol empresa eman¬ 
cipadora. Té sentit que podem 
expressar quina és la nostre vo¬ 
luntat si en aquesta expressió hi 
roman la capacitat d’exercir-la. 
Si, per una banda, la nostra vo¬ 
luntat és una mera opinió o si, per 
l’altra, la nostre opinió ve condi¬ 
cionada per segles de dominació 


i anys d’adoctrinament cultural 
mitjançant parvularis, escoles, 
instituts, universitats, medis de 
comunicació, etc., caldrà pre¬ 
guntar-se si aquesta igualtat és 
real o és una de les principals 
ficcions sobre les quals descansa 
i es legitima l’ideal democràtic. 
No podem obviar que cap acció 
pot ser genuïna quan aquesta 
apareix sota la coacció del tre¬ 
ball assalariat i la propietat pri¬ 
vada. 

De la mateixa manera la for¬ 
ma que pren la igualtat, al no 
cenyir-se a la igualtat d’opor¬ 
tunitats, es torna una voluntat 
d’igualar-se a aquella que os¬ 
tenta el Poder; així doncs, el que 
el concepte d’ 2 'guaitat amaga és, 
al cap i a la fi, una anulació dels 
trets diferencials, una homoge- 
neïtzació, una única manera de 
ser. Les lluites endegades pel 
feminisme de la igualtat han 
sigut reconduïdes cap al camp 
de l’asèpsia política, reconeixent 
així que tota dona pot accedir 
al Poder patriarcal sempre i 
quan estigui disposada a com- 
portar-se plenament com un 
home. De la mateixa manera, 
el cas d’Obama ens demostra 
que qualsevol negre pot arri¬ 
bar al govern dels Estats Units 


Ciutadanisme, civisme... la 
necessitat de formar part 
de la perversió 

Una de les eines que conforma la 
democràcia és la participació per 
tal que aquelles que l'acceptin se 
sentin partícips i no puguin lluitar 
contra la impostura sinó destruint- 
se a elles mateixes com a ciutada¬ 
nes. Aquesta trampa, utilitzada 
en la gestió democràtica de les 
grans ciutats europees, es mostra 
en el model ciutadanista i sota la 
lògica del civisme. El desplaça¬ 
ment d'allò polític al mer espec¬ 


tacle de la participació i l'escollir 
entre una o una altra opció pro¬ 
posada ens dona, massa vegades, 
la sensació d'autogestió de les 
problemàtiques socials. El parany 
rau en el fet que aquestes són, al 
seu torn, un desplaçament de les 
problemàtiques reals cap a alguns 
dels seus símptomes. Aquestes 
suposades problemàtiques són 
produïdes pels mitjans de comu¬ 
nicació de masses i reproduïdes 
en la forma d'opinió pública per 
aquelles que ja han desestimat 
tot tipus d'intervenció real en les 
seves formes d'existència, per 


manca de costum i per la dificul¬ 
tat de vincular-se realment amb 
l'altre més enllà de sentiments 
d'exaltació patriòtica o, en el cas 
del ciutadanisme, de participació 
en la gestió de la ciutat i, per tant, 
d'exaltació de la pertinença a la 
marca Barcelona. Allà on no hi ha 
res realment mobilitzador el que 
ens acaba movent és l'espectacle 
que han preparat per a nosaltres: 
actrius però amb un guió on la 
improvisació no està permesa i 
on un munt d'apuntadors amb 
pistola, o sense, ens recorden el 
que hem de fer i el que no. 






mentre sigui, en essència, un blanc hetero- 
normativitzat. Passa el mateix amb l’homo¬ 
sexualitat, una lluita que ha estat reconduïda 
cap a la neutralització de la transgressió que 
duia intrínseca al qüestionar el model famili¬ 
ar, portant-la al camp de la concessió del re¬ 
coneixement d’aquells trets diferencials que 
deixen intacte el model policial familiar de 
transmissió cultural i apartant la resta. 

Sisè mite: de l’acceptació de la diferència 

Convertir la diferència en mera diversitat- 
suposa el triomf de tot ideal democràtic. 
La democràcia, com el civisme, té un ampli 
marge aparent de tolerància a la diversitat 
de discursos sempre que aquesta no sigui res 
més que això: diversitat. És a dir, diferents 
( di) versions ( versitat ) «del mateix». Mentre 
el diàleg no esdevingui confrontació, mentre 
no hi hagin enemigues sinó a adversàries po¬ 
lítiques, mentre no hi hagi violència explícita 
sinó tolerància als dictàmens de qui marca les 
regles del joc se’ns permetrà a totes poder ju¬ 
gar. Mentre estem disposades sempre a per¬ 
dre, se’ns permetrà «l’oportunitat» de jugar 
sempre a guanyar. 

La globalització cultural s’amaga avui sota 
el nom de multiculturalisme. Aquesta ja no té 
por a la estranya sempre que aquesta estranya 


en realitat no ho sigui, mentre es mogui pels 
mateixos interessos que mou a la civilització 
occidental: l’individualisme, el consum i el 
respecte de les normes per arribar-hi. És en 
aquesta direcció, com ja es va assenyalar en 
diversos articles apareguts arrel del Éòrum 
Universal de les Cultures 10 , que es busca una 
diferència asèptica, que no posi en qües¬ 
tió, que no faci trontollar els fonaments de 
la feble lògica capitalista, en definitiva: una 
diferència que sigui igual. La idea inconfes¬ 
sable sobre la que jeu el multiculturalisme 
és la del caràcter universalista dels seus va¬ 
lors, aprovant o desaprovant tot allò que no 
entengui o no accepti dins els seus marges 
del tolerable. Veiem així que el parany del 
multiculturalisme -o de la cultura demo¬ 
cràtica- és la d’afirmar la seva superioritat a 
partir de donar o no el beneplàcit davant de 
certs caràcters d’altres cultures -folklore, per 
exemple- que facin restar intacte la cultura 
dominant Al cap i a la fi, del que tracta la 
multiculturalitat és d’una eugenèsia cultural. 

Setè mite: de la llibertat d’expressió 

Quan la llibertat d’expressar-se no està a la par 
amb la capacitat per poder expressar-se estem 
parlant senzillament d’una representació fic¬ 
tícia de la lliure expressió. Quan tothom pot 

dir el que vulgui però només una petita mi¬ 
noria privilegiada disposa dels mecanismes 
per repetir fins la sacietat les seves veritats 
no podem parlar d’igualtat de condicions en 
l’expressió. Se’ns permet dir allò que pensem 
perquè la repetició incessant des del Poder 
eclipsa tota mena de discurs contra-hegemò- 
nic abocant-lo a quelcom residual. 

Posant-nos pals a les rodes 

La política com l’art de la separació 

La democràcia desplaça l’esdeveniment au¬ 
tènticament polític cap al mer espectacle 
de la participació i la gestió institucional. 
Aquest desplaçament es basa en el mite, 
que tot conflicte pot ser resolt a partir del 
diàleg, tot i que aquest sigui interclassista. 
D’aquesta manera, la política recondueix al 
camp del debat allò que anteriorment havia 
estat una lluita d’interessos diametralment 
oposats. Reconcilia així, amb una filigrana 
humanista, postures d’entrada irreconcili¬ 
ables com són l’explotació de la gran part 
de la població mundial i el benefici d’una 
minoria que posseeix el coneixement i els 
mitjans de producció. Recondueix la figura 
de l’enemiga de classe -si tu existeixes com 
a classe adinerada és perquè jo estic con¬ 
demnada a existir com a classe miserable- a 
la figura de l’adversària política. La política 
aconsegueix la fal·làcia de fer conviure la 
igualtat de drets polítics per a totes les «ciu¬ 
tadanes» i la desigualtat d’oportunitats per a 
totes les persones. 

Mientras que la abdicación de la voluntad 
de determinarse a sí mismos transforma a 
los individuos en apéndices de la màquina 
estatal, la política recompone en una falsa 
unidad la totalidad de los fragmentos. 

«Díez punaladas a la política» en 
A Corps Per du n°. 1, agost del 2009 

Pensem que es fa necessari un apunt: allò 
polític esdevé en el gest d’intervenció direc¬ 
ta sobre el fet de viure en societat, sobre la 
seva totalitat i les incidències que d’aquesta 
vida es manifesten en la nostre quotidiani- 
tat. La política és, per contra, l’especialització 


dels assumptes globals, exigeix una separa¬ 
ció d’allò social que els fa néixer per poder 
fer-ne un objecte d’estudi. La democràcia 
presenta les decisions i l’organització social 
com quelcom escindit de la vida mateixa, la 
política com quelcom separat de la forma de 
vida. Aquesta és una de les raons de pes per 
la qual ens oposem a la democràcia tingui 
els adjectius que tingui. 

Allà on no hi ha una intervenció directa 
sobre la realitat, allà on no hi ha comuni¬ 
cació entre el conjunt d’afectades, allà on 
la vida és programada i viscuda com un 
espectacle, allà apareix la política i l’ésser 
individual, amb el seu dret a ser «ella ma¬ 
teixa», amb el seu dret a la privacitat, amb 
el seu dret a la soledat impermeable, amb 
el seu dret a votar tancada dins d’un nín¬ 
xol perquè ningú la vegi, amb el seu dret 
a escollir entre una o una altre marca del 
mateix producte, amb el seu dret a la indi¬ 
ferència, a la submissió, a la mort en vida, 
amb el seu dret a participar del seu propi 
extermini. 

El doble art democràtic: la creació de 
consens i de desitjós 

Es possible reglamentar la ment pública 
exactament igual que un exèrcit reglamen¬ 
ta els seus soldats. 

Propaganda, Edwards Bernays 11 

És més que habitual que a l’hora de par¬ 
lar de manipulació recorrem a la ja famosa 
frase de Goebbels, ministre de propagan¬ 
da del Tercer Reich: «Digues una mentida 
cent vegades i es convertirà en una veritat». 
Aquesta frase resum la funció que desen¬ 
volupa la propaganda política en qualse¬ 
vol règim totalitari és, en relació amb la 
frase de Bernays, l’evidència de la funció 
que en tota democràcia tenen els mitjans 
de comunicació de masses en l’elaboració 
del consens i evidencia, al mateix torn, el 
caràcter manipulador d’aquest. Qualsevol 
règim totalitari es caracteritza per la manca 
de discursos que li facin front i pel poder 
que li dona la població que, per activa o per 
passiva, reprodueix les veritats dominants. 

Les ideees dominants d’una 
època sempre han estat només 
les idees de les classes domi¬ 
nants. 

Manifest Comunista, 
K.Marx i F. Engels 

Actualment, a més a més de la 
creació de consens, tant l’Estat 
com el mercat uneixen esforços 
en la creació i/o potenciació de 
desitjós afins als seus interessos. 
Aquests tenen, entre d’altres fun¬ 
cions, desviar els interessos reals 
de les indivídues aïllades, man- 
tenir-les dintre dels marges que 
generin beneficis i evitar l’aparició 
d’aquells que condueixin a una 
superació de les relacions de pro¬ 
ducció i reproducció capitalistes. 
De la mateixa manera que si, ara 
per ara, no desitgem amb sufici¬ 
ent intensitat la llibertat és perquè 
en molt poques situacions hem 
tingut l’oportunitat d’experimen- 
tar-la de manera conjunta. Veiem 
interessant no veure aquesta cre¬ 
ació de desitjós com un mecanis¬ 
me maquiavèl·lic perfectament 
estudiat sinó com el fruit de la 
reproducció de l’imaginari domi¬ 
nant i la seva mutació, invariable 
en la seva essència. Podem afirmar 
que, ara per ara, la realitat es ple¬ 
nament capitalista. L’hedonisme, 
així com la conformació del pen¬ 
sament intel·lectual majoritari a 
l’abandonament de tesis rupturis- 
tes, ens porta a adaptar-nos a allò 
que ja coneixem i, en el cas que no 
ens satisfaci, buscar més d’allò que 
ens ha estat venut com a felicitat: 
més diners, més luxe, més vacan¬ 
ces, més amor, més sexe, més con¬ 
sum, més, més...quedant-nos en 
l’ampliació interior dels marges 
que la mateixa misèria ens brinda. 

De la participació com a renuncia 

«No us demanem res perquè ho 
volem tot!» es podria haver llegit 


en alguna paret arran la lluita con¬ 
tra la implantació del procés de 
Bolonya, però no va ser així; el cas 
és que moltes de nosaltres ens và¬ 
rem adonar massa tard que en l’ar¬ 
ticulació discursiva de les nostres 
voluntats en base a una demanda 
romania inherent el germen de la 
nostra derrota -d’una de les nos¬ 
tres derrotes, si més no en el camp 
polític-. Tot i així, aquest procés 
va ser necessari perquè algunes ho 
tinguem, si més no, una mica més 
clar. 

Pensem que no és possible en¬ 
tendre el triomf de la democràcia 
-i per tant el fracàs de les lluites 
proletàries- sense fixar-nos en 
l’increïble pes protagonitzat per 
la sectorialització de la lluita, en 
l’articulació de propostes en for¬ 
ma de demandes i en el reconei¬ 
xement d’una autoritat superior 
que d’aquestes dinàmiques se’n 
desprenen 12 . La democràcia deu 
el seu triomf a la capacitat de fa- 
gocitació de tot discurs que no se 
li oposi directament. Pensem que 
això es fa possible en el moment 
que la figura de l’Estat es torna 
permeable a les demandes d’una 
part de la població a qui sotmet 
-del qual queden excloses preses, 
infants, inhabilitades i persones 
migrades sense papers- possibili¬ 
tant espais perquè la demanda de 
les lluites socials siguin articula¬ 
des a partir d’un discurs compren¬ 
sible fent que aquestes puguin ser 
reconduïdes del camp de la con- 
frontació-empoderament al camp 
de la gestió municipal. 

És arran del procés de demo¬ 
cratització de la població durant 
els anys 70 que les lluites popu¬ 
lars -ja sigui des d’assemblees de 
veïnes, d’associacions de pares 
i mares d’alumnes, etc.— recon¬ 
dueixen les seves reivindicacions 
cap al camp de les demandes, sent 


11. Edward Bernays 
fou líder de la indús¬ 
tria de relacions pú¬ 
bliques dels EEUU 
i membre destacat 
de la comissió Creel. 
Aquesta comis¬ 
sió, anomenada 
també «Comitè 
d'Informació 
Pública», aparegué 
durant el govern de 
Woodrow Wilson 
als anys 20 als EEUU 
per tal de poder fer 
un gir de 180 graus 
en una opinió pú¬ 
blica antibel·licista i 
tornar-la favorable 
a la intervenció 
armada dels EEUU 
a favor dels aliats 
en la Segona 
Guerra Mundial. La 
campanya «infor¬ 
mava» de dades 
com que «els ale¬ 
manys arrencaven 
els braços de les 
infants». Val a dir 
que aquestes «in¬ 
formacions» foren 
extretes, en la seva 
majoria, pel Minis¬ 
teri d'Informació 
britànic. Aquesta 
comissió fou la 
mateixa encarrega¬ 
da, anys més tard, 
de la propaganda 
anticomunista en la 
caça de bruixes als 
EEUU. 

12. Amb això no vo¬ 
lem dir que les lluites 
parcials no puguin 
esdevenir revolu¬ 
cionàries ja que, en 
molts casos (tot i que 
no són la majoria) 
aquestes lluites par¬ 
teixen de posicions 
sectorials i a mida que 
avancen prenen una 
visió més global de la 
situació. Aquest fet es 
dóna en el context en 
el que les lluites són 
iniciades per les prò¬ 
pies afectades en un 
exercici d'acció directa 
i creació dels seus 
propis mecanismes de 
defensa i autogestió. 
És per això que sabem 
que no hi ha lluites 
reformistes sinó 
mètodes reformistes. 
Si una lluita s'efectua 
sense intermediaris 
entre les afectades i 
el focus que genera el 
malestar dóna igual 
que es tracti d'un aug¬ 
ment salarial i que ini¬ 
cialment no es posi en 
qüestió la figura del 
treball; de la mateixa 
manera una lluita, per 
molt revolucionària 
que d'entrada sembli, 
si les seves actrius 
no són les pròpies 
afectades, serà una 
lluita abandonada a la 
representació espec¬ 
tacular. 


ofegades al entrar dins el circuit 
burocràtic de gestió municipal. 
Aquest procés es dóna degut a la 
permeabilitat que des dels ajun¬ 
taments i districtes -en el cas de 
Barcelona- es presenta enfront 
problemàtiques superficials 
de la població, fent un flirteig 
amb la democràcia participati¬ 
va. Aquest procés resulta des- 
mobilitzador en tant que dóna 
a una gran part de la població 
despolititzada -i a molta de la 
polititzada també- la sensació 
de participació en el nou pro¬ 
cés que sobre durant la trans¬ 
ició econòmica que domina el 
pas cap al parlamentarisme. La 
legalització del Partit Comunis¬ 
ta -per què mantenir-lo il·legal 
si en la pràctica seguia la lògica 
democràtica?- i els Pactes de 
la Moncloa, així com el poste¬ 
rior ascens al govern del Partit 
Socialista Obrer Espanyol, do¬ 
naren per finalitzat el procés de 
democratització i aniquilament 
de tota postura rupturista. Fi- 
xem-nos actualment en el cas 
protagonitzat per Itziar Gon- 
zalez en la desmobilització de 
les lluites al districte de Ciutat 
Vella, que ha passat d’activista 
en el marc dels conflictes veïnals 
com el del Forat de la Vergonya 
a regidora del districte amb l’al¬ 
caldia d’Hereu. A Barcelona és 
una constant des de les primeres 
eleccions municipals (1979) que 
l’ajuntament ofereixi càrrecs de 
gestió a integrants dels anome¬ 
nats moviments socials. El pas 
de l’activisme a les institucions 
justificaria la falsa il·lusió d’una 
col·laboració ciutadana d’es¬ 
querres en el projecte Barcelona, 
pel funcionament del qual és in¬ 
dispensable que cada una de les 
seves membres es cregui partí¬ 
cip o inclús sòcia. 


Fer habitable la perversió, tasca 
de les ex-revolucionàries 
desencantades 

No podem deslligar aquesta re¬ 
núncia, aquesta participació en la 
millora de l’ordre establert, d’una 
derrota política, d’una resignació 
a donar-se per vençudes. No és 
gràcies a les més reaccionàries 
que aquest sistema alimenta la 
seva perversió, no és gràcies a 
elles que la misèria es torna més 
habitable i, per tant, més infame. 
No és de part d’elles que neixen 
les propostes, els projectes de 
participació, la integració o la 
reeducació social i les ajudes que 
fan suportable la misèria; no, no 
és de part d’aquestes. Aquestes 
millores en les condicions d’exis¬ 
tència, aquests convertir la gàbia 
en una urna de diamant és gràci¬ 
es a aquelles que han renunciat a 
qualsevol canvi real, a qualsevol 
ruptura amb l’ordre establert i 
han optat per polir les aspreses 
que provoca el capitalisme fent 
menys evident les seves contra¬ 
diccions i dificultant-nos l’opor¬ 
tunitat de trobar còmplices, 
amigues, en la nostra lluita per 
a la seva destrucció; desmobi- 
litzant-nos, precisament, mobi¬ 
litzant-nos cap a lluites parcials 
que no solucionen el problema 
sinó que possibiliten que seguim 
habitant en ell. 

La democràcia, l’Estat del 
benestar i el keynesianisme, que 
acabada la Segona Guerra Mun¬ 
dial calmaren els ànims revoluci¬ 
onaris de la majoria de la pobla¬ 
ció europea, aparegueren com a 
concessions d’un capitalisme que 
veia perillar la seva hegemonia 
davant d’un bloc soviètic fort i 
unes lluites proletàries que s’este¬ 
nien per tot el territori. La soci- 
aldemocràcia, amb la caiguda del 
socialisme real -bloc soviètic- 




apareix en defensa de l’estadi demòcrata del 
domini burgès; en defensa de les concessions 
que l’aparell burgès fa a les classes dominades 
per mitigar el seu descontent. L’Estat del ben¬ 
estar apareix com a concessions per la millora 
de les condicions d’existència de les treballa¬ 
dores en aquells Estats on les condicions de 
consciència no ha superat els llindars de ma- 
lestar-submissió a malestar-revolta. Diferent 
fou en aquells Estats on aquest llindar sí que 
s’ha vist superat i la intervenció estatal hagué 
de decantar-se per mesures més repressives 
sabent que no era suficient amb acontentar 
a les masses. Les postures reformistes, en un 
principi, han sorgit de sectors socials que, ve¬ 
ient perillar la seva hegemonia, han decidit 
donar concessions a les lluites proletàries du- 
ent-les cap a el camp de l’articulació de de¬ 
mandes. Aquestes postures mai havien estat 
endegades pel proletariat; mai fins ara. 

Podríem explicar aquesta derrota davant 
la incapacitat -o la dificultat- de trobar re¬ 
ferents més enllà dels que tenim marcats, 
sempre als marges d’allò que sabem possible. 
Les nostres possibilitats es cenyeixen llavors 
a lluites de caràcter no-estructural que es li¬ 
miten a «millorar» les condicions d’existència 
en un sistema ens condemna a la misèria. 


Per què parlar de democràcia? És que 
no tenim els nostres propis termes? 

La majoria de nosaltres, en un moment o 
d’altre, davant l’aparent manca de paraules 
que defineixin el nostre mode d’organit- 
zar-nos comunament ens hem decidit a posar 
adjectius que puguin conformar allò que ja 
coneixem a les nostres voluntats emancipa¬ 
dores. Així doncs, han aparegut en boca de 
moltes de nosaltres -o persones properes- 
termes com el de democràcia directa, demo¬ 
cràcia inclusiva, deliberativa, participativa, 
horitzontal, etc. Al cap i a la fi, adjectius que 
emmotllen allò existent a la nostra necessitat 
d’explicar un mode d’organització que encara 
desconeixem. El problema esdevé en el mo¬ 
ment que aquelles persones que sabem que el 
que volem i pel que lluitem és per una soci¬ 
etat en la qual les nostres activitats no s’efec¬ 
tuïn de manera discernida les unes de les al¬ 
tres ni a partir d’intermediàries que medïin 







13. Si les nostres 
misèries venen 
marcades per 
aquesta separació, 
la seva superació 
no pot venir per 
operar en una de 
les seves parts. El 
cooperativisme no 
pot acabar amb 
l'explotació capita¬ 
lista perquè el que 
vol es gestionar el 
treball, de la ma¬ 
teixa manera que 
l'assemblearisme 
no pot acabar amb 
l'Estat perquè pro¬ 
posa una altra ma¬ 
nera d'administrar 
aquesta societat. 


les nostres relacions, acabem per 
separar entre allò polític, econò¬ 
mic, mediambiental o relacional 13 . 
Això es deu a la dificultat que te¬ 
nim d’imaginar-nos possibles més 
enllà dels que ja coneixem i que 
acabem per conformar les nostres 
propostes i discursos en base a mi¬ 
llores sobre allò establert, impossi¬ 
bilitant així cap mena de ruptura 
real amb allò preexistent. Pensem 
que es deu a això i a la pressió per 
part de la lògica positivista/racio- 
nal d’elaborar un discurs proposi- 
tiu en confrontació a allò que no 
volem. 

Si no utilitzem termes com de¬ 
mocràcia directa és perquè no ens 
cal conformar-nos a un model 
d’organització estàtica, no ens cal 
predefinir com ha de ser la nostra 
manera d’organitzar-nos mentre 
aquesta no impliqui un abús d’au¬ 
toritat. Per què posar-li un nom al 
nostre mode d’organització social 
quan ja disposem de termes que 
ens orienten a la nostre lluita? di- 
guem-li comunisme o anarquia; de 
vegades ens perdem en el camí. 

Per què llavors posar-li adjectius 
a la democràcia? Anteposar una 
altra democràcia a la que ja existeix 
parteix de dos errors fonamentals: 
o realment és quelcom oposat al 
que ja hi és -en la seva qualitat- i 
llavors ja estem parlant d’una altra 


cosa -per què dir-li democràcia 
llavors?-, o bé estem parlant del 
mateix i el que demanem és més 
democràcia. En aquest darrer cas 
no aconseguim sortir-nos dels lí¬ 
mits que ens marca el capitalisme, 
ans al contrari. 

I ara, som capaces de parlar per 
nosaltres mateixes? 

A força de parlar pels demés, a 
forçar de parlar per als demés, 
hem oblidat com parlar en pri¬ 
mera persona. A força de repe¬ 
tició i rutina ens hem descuidat 
de dir el que realment volem i, 
a força de dir i tornar a dir allò 
que no hem desitjat realment 
però que ens imaginàvem molt 
més comprensible per a les al¬ 
tres, hem acabat per atrofiar la 
nostra paraula. La paraula que 
no és nostra ens ha acabat en¬ 
vaint, ocupant un espai al qual 
ens pensàvem que no li havíem 
donat la entrada ha acabat per 
instal·lar-se i desarmar els crits 
que encara portem a dintre. On 
són les nostres paraules? Co- 
lonitzades, decebudes, esperen 
impacients que aprenguem a 
perdre la por. 

És possible que el carreró sen¬ 
se sortida en el que ens trobem 
actualment es degui -en bona 




Terra Cremada - Número 2 - Abril del 2011 29 


mesura- a la necessitat que, inscrites en la 
tradició revolucionària del passat, la nos¬ 
tre lluita ha de tenir una projecció agluti- 
nadora, és a dir, que la revolució serà una 
qüestió de masses o no serà. No estem 
dient que la revolució -o fins i tot la in¬ 
surrecció- no té a veure amb una unió de 
moltes més persones que no pas les que 
som actualment, però el que sí que diem 
és que massa cops busquem crear simpa¬ 
tia per les nostres lluites i que, per això, 
aquestes acaben despotencialitzant-se. En 
un terreny marcat per la mercantilització, 
una voluntat aglutinadora acaba confor- 
mant-se a la venda d’un nou producte; en 
aproximar la revolució no com una qüestió 
d’implicació i complicitat sinó com una 
qüestió d’atracció. On l’adhesió es dóna 
a partir de la necessitat de tenir un dis¬ 
curs còmode que sigui agradable encara 
que no hi creiem, en comptes d’un discurs 
que pugui incomodar i provoqui antipatia, 
malgrat que sigui el que pensem. Pregun- 
tem-nos si a partir de discursos que no 
provoquin cap distorsió en la normalitat 
serem capaces de superar-la. 

En l’amalgama de gent que passeja aïlla¬ 
da i hermètica pels carrers d’aquesta ciutat 
poques tenen ganes de superar la seva mi¬ 
sèria, però n’hi ha, i és a elles a les que ens 
haurem de dirigir, conscients que les paraules 
que busquin com crear ruptures només se¬ 
ran escoltades per aquelles que desitgin una 
ruptura real, no per les que vulguin paraules 
complaents. Tan sols podem parlar a aque¬ 
lles que tenen ganes d’escoltar, aquelles que 
estan predisposades. El que volem assenya¬ 
lar és que no trobarem complicitats reals si 
no comencem a parlar per nosaltres i no per 
allò que pressuposem que les altres voldran 
escoltar. Si endeguem aquest debat és perquè 


observem que davant la poca acceptació dels 
nostres discursos o davant l’aparent manca de 
simpatia per part de «la resta de la població» 
ens sentim impotents i caiem en la inactivitat 
o, d’altra banda, busquem activitats que pu¬ 
guin ser assumides per la majoria descuidant 
aquelles que en una assemblea multitudinària 
no serien consensuades. Aquest ideal agluti- 
nador ens fa caure sovint en lluites possibilis¬ 
tes; ens fa buscar afinitats allà on tot discurs 
es torna ambigu, on les nostres lluites ja no 
impliquen un trencament amb la quotidia- 
nitat; allà on no hi ha ruptura hi ha només 
una acomodació a l’espectacle democràtic, 
un enfortiment d’aquest. Si esperem a actuar 
quan tothom estigui d’acord el més probable 
és que acabem per no fer res. 

Ens hem abocat a suavitzar el nostre dis¬ 
curs, les nostres pràctiques i les nostres for¬ 
mes per fer-les comprensibles a la resta 
degut a un estigma auto-imposat -agreujat 
per la suposada i a voltes inexistent opinió 
pública- que ens ha dificultat mostrar-nos 
transparents i que ens empeny a sentir com a 
il·lícites les nostres pràctiques habituals o les 
nostres vindicacions. 

La dificultat de crear sobre les cendres 

La única libertad que podemos saborear 
ahora se encuentra en la revuelta contra lo 
existente, en lo negativo que se pone manos 
a la obra, sin perder de vista que de lo que 
aquí se trata es de abrir la posibilidad de vol- 
ver a hablar de lo positivo, de la construcción 
de algo nuevo. Como decían muchos viejos 
revolucionarios,la sociedad se fundarà sobre 
las ruinas del viejo mundo. 

«Autonomia... ;no me jodas!» en 
A Corps Perdú n°.2, agost del 2010 

Només podrem crear sobre les cendres. Vo¬ 
lem l’autogestió derivada de la intervenció 


Feixisme postmodern? 

Feixisme postmodern, de nou 
encuny, etc., termes que ens con¬ 
fonen i que assenyalen mutacions 
en la forma de governar capitalis¬ 
ta. Nosaltres sabem que aquest 
suposat nou govern no és nou 
sinó la direcció en la que avança 
tota democràcia: l'aniquilació de 
la dissidència i de tot allò que la 


pugui posar en qüestió, llavors, 
per què ens confonem amb nous 
termes que no fan més que mar¬ 
car suposades diferències que en 
essència no existeixen? Pensem 
que aquests nous conceptes no¬ 
més fan que dificultar-nos veure 
les evidències que demostren 
les bases miserables sobre les 
que es suporta el capitalisme: 


l'explotació, la propietat privada 
i la separació entre política, eco¬ 
nomia i vida. Hauríem d'aprendre 
a analitzar la realitat per fer cada 
cop les perversions més evidents 
en comptes de cada cop més di¬ 
fuses; potser seria interessant 
començar per no crear paraules 
noves que descriguin allò que ja 
té un nom. 



30 Terra Cremada - Número 2 - Abril del 2011 


directa en els nostres propis conflictes, sense 
mediadores, sense buròcrates, sense especia¬ 
listes. Tot està per crear: lesclava no sap què 
pot ser més enllà de la seva esclavitud fins 
que nega la seva condició i es revela; men¬ 
tre seguim pensant que les nostres lluites les 
fem en tant que treballadores no podrem sor- 
tir-nos de la demanda de millores en les nos¬ 
tres condicions miserables d’explotació; men¬ 
tre no neguem la misèria en l’alienació del 
control sobre les nostres vides no farem sinó 
perpetuar la continuïtat de l’espectacle. No¬ 
més negant-nos a ser allò que som en aquesta 
societat i cercant afinitats que tornin la nos¬ 
tre lluita una lluita col·lectiva podrem intuir 
la superació de la nostre condició. Ara mateix 
no sabem que vol dir ser més i ho confonem a 
voltes amb tenir més. Ara mateix aquest ideal 
tan sols s’emmarca dins els paràmetres dels lí¬ 
mits d’allò possible, i allò que sabem possible 
és, ara per ara, infame. Si a principis del segle 
passat fou possible un imaginari col·lectiu que 
empoderés a la gent a lluitar per l’anarquia va 
ser perquè l’anarquia era viscuda, de manera 
embrionària, en la quotidianitat de les rela¬ 
cions socials que existien als barris, ja fos en 
els ateneus, en el suport mutu, o en les lluites 
obreres contra la patronal. Ara per ara aquest 
imaginari no només no és col·lectiu sinó que 
moltes de nosaltres no ens acabem de creure 
allò que estem fent. Tal i com assenyalava el 
text Ai ferri cortr. «la cuestión es empezar a 
tomàrselo en serio». 

Qualsevol lluita que vulgui superar l’ordre 
actual precisa de dos fronts, l’un ofensiu i l’al¬ 
tre defensiu. Actualment el discurs democrà¬ 
tic ha aconseguit calar tant a dins de nosal¬ 
tres que no som capaces de defensar allò que 
veritablement podria ser nostre -per manca 
d’imaginaris que el confrontin- i és per això 
que no som actualment capaces de creure’ns 
la superació de les relacions capitalistes. Per 
això volem apostar pel conflicte, per la ne¬ 
gació contundent d’allò que ens precedeix, 
conscients que tal com assenyalà algú: «no ho 
haurem destruït tot fins que haguem destruït 
també les runes». És en aquest conflicte, com 
ja hem assenyalat anteriorment, on trobem la 
vinculació autèntica amb el demés i el ger¬ 
men d’allò que volem defensar. 


Si no ho fem així -i normalment no ho fem 
així- continuarem reproduint en les nostres 
lluiten allò que pretenem combatre. No sa¬ 
brem sortir-nos d’aquests imaginaris que 
aquesta societat ens brinda, perquè malgrat 
que hi busquem llibertat acabarem creant 
més i més democràcia. Això ho podem veure 
en els moments d’efervescència en la lluita 
i el cas de la passada vaga de setembren’és 
un bon exemple. Quan veiem l’Assemblea 
de Barcelona com a potencial aglutinador i 
de lluita, no estem veient també el reflex del 
que podria ser un espai de gestió política de 
la ciutat? no serien els comitès de vaga la seva 
versió al barri? No volem desmerèixer la feina 
feta de cara a la vaga, però sí volem posar en 
qüestió que aquest sigui el model de funciona¬ 
ment al que aspirem. Descentralitzar el Poder 
no és eliminar-lo sinó fer-lo més local. No te¬ 
nim clar quina seria la forma de funcionar més 
propera a allò que defensem però no ens acaba 
de convèncer la creació de mini-parlaments 
per solucionar el problema dels parlaments. 
Quanta gent del nostre voltant no s’està qües¬ 
tionant això? Quantes companyes de lluita 
somien amb assemblees generals multitudinà¬ 
ries? Volem llibertat o volem democràcia? 

No sabem el que està per venir, no ho vo¬ 
lem saber, no ens agrada la idea de perdre la 
possibilitat de gaudir del camí o d’hipote- 
car-lo en benefici d’una consecució final. Ja 
ens estem organitzant i ens agrada viure entre 
nosaltres...però no en tenim prou. Ens apas¬ 
sionen els moments en que ens trobem juntes 
als carrers, a les places, a l’hort o descobrint 
altres maneres d’estimar-nos més enllà de les 
hetero-normativitzades, però no en tenim 
prou. No en tenim prou perquè la nostre vida 
consta, ara per ara, només de pinzellades in¬ 
connexes o de moments d’eufòria col·lectiva 
en els que una pot discernir entre la vida i 
la quotidianitat; ens fa por tornar cada dia a 
la normalitat. És per això que el nostre futur 
passa inequívocament per creure’ns el present 
i començar a viure com volem des d’ara, sent 
cada cop més les que experimentem noves 
formes de relacionar-nos confrontant l’ordre 
establert. No volem discernir entre mitjans i 
fins perquè, al cap i a la fi, els fins estan fets 
de mitjans. Satisfer les nostres necessitats 

materials i socials sense que vinguin medi- 
ades pels diners és el que volem aconseguir 
i sabem que, actualment, estem mancades de 
referents. No volem cap transició cap a cap 
estadi, és la pròpia insurrecció, el propi con¬ 
flicte i la manera com l’afrontem la que ens 
donarà la clau, no per a una societat futura, 
sinó per una societat viscuda des del pre¬ 
sent amb tots els seus aspectes en comunió. 
No pensem que sigui necessari ni desitjable 
conformar com serà el model organitzatiu 
que tindrem en un futur, el que sí que ve¬ 
iem necessari és que només entenent que 
en la confrontació amb els nostres malestars 
més enllà de l’esfera íntima és on trobarem 
-i trobem- la necessitat de cuidar la nostre 
relació amb les demés buscant la millor ma¬ 
nera de realitzar la comunitat humana. En 
un moment on els malestars són resolts en la 
individualitat i de manera, majoritàriament, 
terapèutica, a nosaltres també ens costa veure 
la possibilitat d’una organització social on el 
primordial sigui la conservació d’allò comú, 
de la comunitat. Ens costa i és per això que 
volem descobrir quins són els frens en la 
construcció d’imaginaris col·lectius que su¬ 
perin l’ordre actual. Anticipar-nos quan 


encara desconeixem, si no per complert 
sí que de manera molt embrionària, com 
seran les noves relacions que emergiran de 
la intervenció directa i comuna en la reso¬ 
lució dels nostres conflictes ens porta sovint 
a definir, en base a allò que ja coneixem, les 
noves formes que anem descobrint pas a 
pas en la lluita. La dèria en saber què som 
i com ens organitzem ens ancora a realitats 
que les nostres dinàmiques ja han començat 
a superar. Potser, al cap i a la fi, podrem su¬ 
perar els models organitzatius que coneixem i 
no ens satisfan quan ens deixem de preguntar 
com, ja organitzant-nos, ens estem organitzant. 
No es tracta de descobrir quina és l’organitza¬ 
ció ideal, sinó d’avançar en l’organització de les 
nostres afinitats, trobant-nos, descobrint-nos, 
cuidant-nos. 

No aspirem a arribar a cap bon port, el nos¬ 
tre camí només està sota els nostres peus i 
de la sinceritat i la conseqüència amb la que 
donem les nostres passes depèn que els im¬ 
possibles que avui només somiem esdevinguin 
realitat, creant situacions que ens empenyin a 
trobar-nos, foradant la quotidianitat unidi- 
mensional, fent de l’excepció el germen d’una 
vida que intuïm però que encara desconeixem. 




la violència com a e 


Sota el pes de les seves paraules 

Violència, paraula maleïda, com tantes altres. 
Paraules desgastades, violades, robades. Pau, 
llibertat, justícia, terrorisme, igualtat, etc. Vi¬ 
olència, com a arma carregada al servei del 
poder i a les ordres d’una comunicació que 
no comunica, que imposa. Violència, com a 
definició de tota pràctica i acció de les que es 
troben fora, de les que no es circumscriuen 
dins d’aquest pantà anomenat democràcia. 

Podria ser d’una altra manera? La violència 
quelcom propi d’un Estat modern, avançat i 
científicament desenvolupat? 

Com a bon producte de la lògica mer¬ 
cantil que és, aquesta societat que patim es 
construeix simbòlicament, a través de les 
seves institucions de màrqueting i dels seus 
aparells de propaganda, al voltant d’allò bo 
i positiu, foragitant tot discurs i pràctica que 
en algun moment pogués haver-la posat en 
qüestió. Així és com aquesta societat exis¬ 
teix per la pau, contra la guerra i la violència, 
per la llibertat, per l’ecologia, per l’educació, 
construint-se discursivament al voltant dels 
valors que han impregnat l’humanisme i els 
Estats moderns. 

Se’ns pretén convèncer que la violència ja 
no és pròpia de les democràcies avançades, és 
quelcom primitiu, del passat, de sers irracio¬ 
nals; sempre de l’Altre. I així aquesta societat 
es submergeix en una esquizofrènia absolu¬ 
ta, produïda per la dicotomia amb la que es 


presenta el problema de la violència. Per una 
part, hi ha la societat que se’ns presenta com 
l’intent infinit d’absència de conflicte, de for¬ 
ça, valent-se de la resolució dels problemes 
públics amb els mecanismes òptims de ne¬ 
gociació i de diàleg. Per l’altra, la paranoia se- 
curitària ens atropella amb milers de crims i 
amb un estat de profund i immens malestar 
que explota amb les pitjors de les violències: 
de gènere, al futbol, de les màfies, a la pros¬ 
titució; crims horribles, violacions, maltracta¬ 
ments, terrorisme; i de fons dominant-ho tot 
la catàstrofe, la misèria i la guerra de les que 
viuen a fora del nostre paradís, perquè no fem 
comparacions odioses. Davant d’això, als po¬ 
der dominants no els queda cap altra solució 
que la de controlar, vigilar, regular i dominar 
una societat suposadament pacificada, cívica i 
ordenada; i en certes circumstàncies recórrer a 
la desagradable decisió d’utilitzar la violència 
per restablir la pau i l’ordre perquè tot torni al 
seu curs, a la tan apreciada normalitat. 

Se’ns presenten dos móns: el del bé i el del 
mal; el d’elles i el nostre; el de la gent integra¬ 
da que participa amb el seu abnegat consenti¬ 
ment i el de les excloses que es rebolquen en el 









Terra Cremada - Número 2 - Abril del 2011 33 


fanguer de la delinqüència i la marginació. Les 
que en un moment donat poden fer trontollar 
aquesta pau de castell de cartes, sostinguda 
amb la por i la submissió. 

Aquests són els mites sobre els que es cons¬ 
trueix la nostra societat en relació a la violèn¬ 
cia. Tants segles de violència explícita, recone¬ 
guda i defensada per totes, amb poquíssimes 
excepcions, produïren un canvi a les paraules 
del Poder. A la nostra esquena hi queden difu¬ 
minades les batalles de la lluita de classes, els 
combats que canviaren poc a poc el discurs; la 
gent que s’havia aixecat precisament contra la 
violència organitzada de l’Estat i el Capital bé 
que es mereixia una resposta, i no només física 
sinó també en la construcció del llenguatge i 
els símbols del poder. 

I aquí ens trobem les que ens declarem 
enemigues d’aquesta societat, havent de so- 
portar aquesta immensa càrrega, amb la fei¬ 
xuga tasca de crear i generar discursos que 
puguin superar tot aquest ordre simbòlic que 
domina la societat. Ja que avui dia qui utilitza 
la violència està contra la democràcia, lícita, 
legítima i això ens posa en la tessitura d’ha¬ 
ver d’escollir entre dues opcions complemen¬ 
tàries i ben definides: per un costat, lloar el 
terrorisme i escupir al món , per l’altre, jutjar-lo 
rigorosament i assumir la moral del pacifisme. 

Despullant el concepte de violència 

La violència suave del exterminio es aquella 
que consensúa, pacifica, neutraliza, controla 
con la finalidad de determinar una situación 
no violenta, mucho màs espectacular y apa- 
rente que real, que permite existir la continui- 
dad de la violència del sistema sin que se le 
oponga una violència antagònica. 

La Agonia del Poder, 
Jean Baudrillard 

Del Estado al hombre es orden, del hombre 
al Estado violència, esta paz huele mal. 

La Polla Records 

Per poder parlar de la violència necessitem 
primer entendre el marc en el qual desen¬ 
volupem la discussió. Més enllà del que ens 
sugereixin les ideologies, hem de veure la 


manera com es desenvolupa la societat de¬ 
mocràtica occidental. La violència explícita, 
física, és per a la societat quelcom menys 
visible degut als contextos socialment paci- 
ficats en els que vivim. En canvi, per dife¬ 
rents sectors socials que no han abandonat 
les pràctiques d’il·legalitat el sistema repri¬ 
meix durament, no és així en l’entorn polític 
que gaudeix del marge de maniobra que li 
adjudica la legalitat. Els sectors sotmesos a 
una violència oberta són pocs i dilatats en el 
temps. La tortura sistemàtica-metodològica 
existeix més aviat contra les migrants i les 
preses que contra les altres capes de la soci¬ 
etat. La violència estatal colpeja molt més a 
la delinqüència que a les antagonistes. Això 
no treu que recorrin a l’escarment contra els 
sectors que persisteixen en una política de 
combativitat. 

Sumada a aquesta violència explícita, la 
violència estructural persisteix, a ella fem 
referencia. L’esclavitud assalariada com a 
única manera de supervivència no és una 
mera coacció. La dependència al salari ens 
converteix en éssers vulnerables a l’econo¬ 
mia; la imposició del lloc, ritmes i horaris de 
treball ens condiciona fins al punt de fer gi¬ 
rar per complet la nostra vida entorn a ell; la 
productivitat mira amb indiferència el go- 
teig continuat dels accidents i la sinistralitat 
laboral. La major pobresa i misèria continu¬ 
en sent endèmiques en certs barris i gents; 
l’ascens social és una il·lusió angoixant que 
genera impotència i frustració; els estatus 
socials estigmatitzen insultant i humiliant. 
La lògica del benefici no hi entén de mo¬ 
ral, no té ressentiments ni mala consciència. 
Es així com la violència més descarnada es 
reprodueix reestructurant els barris, escom¬ 
brant de cop el teixit social, les relacions i 
els costums, condemnant a la marginació 
i la pobresa els seus exiliats. La pèrdua de 
comunitat, fraternitat i germandat i les in¬ 
dividualistes, falses i superficials relacions 
socials que vivim comporten que, per a mol¬ 
tes, la vida sigui una autèntica tortura, un 
sofriment que es manifesta en un sens fi de 
malalties mentals que només troben sorti¬ 
da en la medicalització, les autolesions o el 
suïcidi. 

l.A l'any 2005, 
un dels túnels de 
l'obra que està 
construint el metro 
al barri s'esfondra 
parcialment. Les 
conseqüències 
immediates són 
el desallotjament 
de més d'un 
miler de persones 
i l'enderrocament 
de quatre edificis. 


De la mateixa manera, els pri¬ 
vilegis del món heteronormatiu i 
masculí, arrelats a les nostres rela¬ 
cions, s’amaguen darrera l’aparent 
igualtat d’oportunitats i tracte per 
seguir persistint en la subtil -i so¬ 
vint no tant- violència del patri¬ 
arcat. 

Aquesta violència estructural, 
menys explícita, amaga l’evidència 
del conflicte, permet la continuï¬ 
tat del sistema de dominació sense 
que les classes desafavorides vegin 
i concretin les seves enemigues, 
acusant d’altres dels seus mals i 
refugiant-se en la comoditat dels 
discursos que dicten els mitjans de 
comunicació. En l’aspecte labo¬ 
ral, allò que en l’economia de la 
modernitat permetia definir clara¬ 
ment, sense embuts, com a classes 
socials, l’actual descentralització 
de la indústria i terciarització de 
l’economia que ha comportat au¬ 
tònoms, multitud de petits nego¬ 
cis, professionals liberals, etc. per¬ 
met que aquesta violència econò¬ 
mica no tingui una clara respon¬ 
sable, una definició concreta, sinó 
que es dilueix en el magma d’allò 
personal. La culpa ara és meva, de 
la del costat, «dels xinos», d’aquest 
«jefe» o d’aquella empresa, però 
no del capitalisme. 

La mentalitat del progrés dóna 
arguments a tota reestructuració 
urbana i metropolització de l’àm¬ 
bit rural, sense importar quines 
siguin les seves conseqüències. 
És així que ens venen el barri del 
Carmel 1 com un lloc aïllat on vi¬ 
uen moltes àvies, on es necessita 
una parada de metro. Quina im¬ 
portància tenen els blocs que van 
al terra, les veïnes desplaçades i la 
conseqüent revalorització del bar¬ 
ri que farà fora a moltes d’elles? El 
progrés no és un discurs, no és una 
proposta, no és una discussió, és 
un fet. 


Ens diuen que la tortura evident 
del dolor psíquic de moltes no és 
un problema estructural. No és la 
manifestació clara d’una vida no¬ 
civa, sinó un problema personal. 
Encara que totes estiguem medi- 
cades o anem a psiquiatres o psi¬ 
còlogues, és el meu problema, el 
teu, el seu però mai el nostre. 

Pel que es refereix al sistema 
patriarcal, el miratge d’igualtat 
que l’alliberament de la dona oferí 
permet que la violència es desdi¬ 
buixi en gestos, actituds, maneres 
de fer i de viure, de relacionar-se 
i de maltractar-se. Així es norma¬ 
litza i es fonamenta en els pilars 
d’aquesta cultura, un cop més, la 
violència sexista, fent-nos sentir 
que no hi ha res perquè queixar-se 
encara que tot segueixi fent olor a 
dominació masculina. 

Més enllà dels nostres barris i 
ciutats, a nivell estructural, la vi¬ 
olència es desplega, per fi, amb 
tot el seu esplandor. La lògica del 
benefici capitalista, que exigeix la 
dominació dels recursos i la do¬ 
minació del mercat, se sustenta 
en el major ús de la força. Existeix 
la guerra com a negoci i la guerra 
com a control geoestratègic i eco¬ 
nòmic. 

El capitalisme es fonamenta, per 
tant, en la violència més profunda. 
Allà on existeixi la servitud regna¬ 
rà amb serenitat i on existeixi una 
resistència als seus interessos apli¬ 
carà la força i si la cosa persisteix, 
la guerra. El més brillant és haver 
aconseguit pacificar aquesta soci¬ 
etat, pacificar en el sentit d’evitar 
una resposta social als agreujants 
que pateix la població. No som 
ingènues, les conquestes laborals 
i la major capacitat de consum 
han estat motors importants per 
aquest procés, però la idiotització 
generalitzada i la submissió a la 
democràcia han operat en altres 

camps. Potser les conquestes laborals van ser 
el Cavall de Troia per penetrar en la ment de 
la gent, però, un cop allà, les portes obertes 
de bat a bat a la televisió i altres mitjans de 
comunicació són les que han dilapidat qual¬ 
sevol comportament crític. De la mateixa 
manera, no ajuda gens la falta d’horitzons o 
alternatives en les que poder-se afermar. La 
ideologització de la població ha estat quasi 
perfecta, i la resposta o, més ben dit, l’absèn¬ 
cia d’ella a la present crisi econòmica ens de¬ 
mostra clarament aquest fet. 

El Poder és hegemònic, aixafa la realitat 
de cada una i es manifesta a les nostres vi¬ 
des per dictar les ordres que hem d’acatar. A 
través dels mitjans de comunicació ens im¬ 
posen les veritats acceptades, les veritables 
que més tard seran acceptades com a úniques 
i universals. I a través de la quotidianitat el 
consens social es consolida. Elles són la veu 
reconeguda per totes i així són la moral, els 
codis que seguim. És per això que podem en¬ 
tendre i sentir comportaments i armes de qui 
sol utilitzar la violència com a pacífiques i, en 
canvi, les reaccions davant la seva hegemonia 
com a violència. 

Malgrat tota aquesta violència estructural, 
en un estat d’esquizofrènia absoluta, cele¬ 
brem una festa en nom d’aquesta llibertat tan 
injuriada a cada pas que s’aguditza el fanguer 


de dispositius de control d’aquesta societat. 
Mentre l’ordre es reestructura, lleis i regla¬ 
mentacions ens imposen normes i deures, 
regulant cada vegada més les nostres vides. 
A part d’aquest aparell legal i de contenció 
psicològica, les presons, els exèrcits, els poli¬ 
cies i la seguretat privada es multipliquen en 
nombre i complexitat. 

Malgrat que el grau de violència repressi¬ 
va manté relació amb el de la conflictivitat 
social, aquest increment i diversificació del 
control de la societat -les reformes i l’enduri¬ 
ment de les lleis i les penes, la multiplicació 
d’infraestructures i tècniques a disposició de 
la repressió, l’augment d’efectius- és també la 
lògica del domini. 

El problema resta en les maneres amb les 
que ens oposem a tota aquesta violència. 

Típics i tòpics; judicis i prejudicis; 
elogi i menyspreu a la violència 

L’acció política es desenvolupa a Barcelo¬ 
na per diferents grups i persones. Existei¬ 
xen diverses maneres d’entendre la política, 
existeixen diverses cultures i ideologies. Les 
idees i accions d’aquests grups difícilment 
seguiran els esquemes rígids de les postures 
que volem criticar. És cert, però, que amb 

aquests exemples mostrem molts sobre els fantasmes que desperta 
comportaments que es donen en per fer evident i despullar-la de les 
la pràctica i dels que nosaltres mentides i il·lusions que permeten 
tampoc estem exemptes. aquest estigma. 

Per un costat, tenim, el pacifis- 


2. El pacifisme així 
com la majoria 
de corrents de 
pensament i ideo¬ 
logies té diverses 
interpretacions. I 
evidentment no 
totes es basen en 
el que exposem 
aquí. No tenim la 
intenció de fer un 
anàlisi de totes 
elles, senzillament, 
apuntem algunes 
concepcions gene¬ 
rals per assenyalar 
la nostra posició. 


me que veu el recurs a la violència 
com una derrota moral o bé com 
una demostració impotent de la 
poca consciència de les masses. Per 
altre costat, existeix la concepció 
del pacifisme tàctic, en aquest cas 
la violència és l’eina que es guar¬ 
da sota els llençols per treure-la el 
dia en que les masses s’alcin. De 
manera complementària també hi 
ha qui defensa la pluralitat de tàc¬ 
tiques per desprès no saber sortir 
de les violentes. Finalment estan 
les que creuen que facció política 
només pot vehicular-se a través de 
la violència, confonent l’enfronta¬ 
ment i el conflicte amb aquesta. 
La violència està estigmatitzada. 

Ens interessa discutir sobre l’ac¬ 
ció violenta. Volem reflexionar 
sobre les seves pràctiques reals i 


Pacifisme 

El pacifisme 2 es basa en diverses ra¬ 
ons i arguments. Aquí assenyalem 
només els arguments més filosòfics, 
ja que les seves raons estratègiques 
coincideixen a grans trets amb les 
idees del pacifisme tàctic. 

Les raons morals arrelen els seus 
fonaments en la difícil dicotomia 
de el bé i el mal. Bàsicament, es 
resumeix en la impossibilitat d’en- 
frontar-nos a la societat present 
actuant en desacord amb la idea 
moral de la nostra futura societat. 
Si assenyalem diverses formes de 
fer com a accions dolentes, moral¬ 
ment parlant, recórrer a elles seria 
convertir-se en les nostre enemi¬ 
gues. De la mateixa manera que 
no seria lògic lluitar per un món 
sense autoritat ni jerarquies amb 

un exèrcit, tampoc ho és utilitzar 
la violència per un món on el fun¬ 
cionament de la vida en societat 
es fonamentés en l’horitzontali¬ 
tat, el suport mutu, el respecte i la 
fraternitat en lloc de la coacció, el 
xantatge i la força. 

En aquest sentit, les pacifistes 
creuen que oposar-se a la violèn¬ 
cia de l’Estat mitjançant una al¬ 
tra violència no permet lliurar-se 
d’una lògica que ens atrapa en un 
món basat en la dominació. Re¬ 
produïm, en certa manera, la lògi¬ 
ca de l’autoritarisme, fent preval¬ 
dré els mitjans vers els fins, el que 
ens porta -inevitablement- a con- 
vertir-nos en éssers capaços de fer 
a altres el que patim nosaltres dia 
a dia. Totes aquelles accions que 
porten a fer i a estendre el mal són 
dolentes. Les justificacions de l’ús 
del mal necessari per evitar-ne un 
altre de major són inacceptables 
ja que sempre existeixen maneres 
de lluitar alternatives a la violenta. 
Per això, les pacifistes ens diuen 
que és necessari oposar-se a la 
violència sistèmica amb les nos¬ 
tres pròpies formes de resistència, 
sempre d’acord a les nostres idees. 
Diuen que s’han de buscar formes 
pacifiques d’enfrontament per re¬ 
volucionar realment la societat. 

Amb aquesta posició, essenci¬ 
alment, creuen que la progressi¬ 
va educació de la gent és la eina 
que permetrà sacsejar-nos de 
l’estat permanent de passivitat i 
obediència. Així, la propaganda i 
la difusió de les nostre idees pre¬ 
nen un paper central per arribar a 
l’organització social que permetrà 
l’emancipació mitjançant l’insub- 
missió política i econòmica. Mit¬ 
jançant la persuasió racional i el 
contrast pràctic de les diferents 
idees s’arribaria al convenciment 
-si és que tenim raó- de la pobla¬ 
ció. I mitjançant una tenacitat in¬ 


destructible, pacífica, les autoritat 
no tindrien altre remei que cedir a 
la voluntat de les masses. 

Totes entenem que les maneres 
d’actuar violentes, aquelles que 
imposen unes relacions socials i 
personals a les que les violentades 
no tenen la possibilitat d’escollir, 
fins i tot de resistir-s’hi, son abo¬ 
minables. Vulneren el principi de 
llibertat que hauria de fonamen¬ 
tar i regir la vida de totes. Però 
també es cert que dins del que 
s’anomena violent caben moltes 
maneres d’actuar i no totes ex¬ 
pressen el mateix contingut, i per 
tant, no son autoritàries ni opres¬ 
sores de la mateixa manera. 

A diferència del que diuen les 
pacifistes pensem que l’ús de la 
força és inseparable de la vida. No 
diem això alegrament. La natura 
és harmoniosa, equilibrada, etc. 
però també s’hi expressen les du¬ 
res condicions de supervivència i 
les relacions que se’n deriven en¬ 
tre els diferents éssers vius. Això 
es reprodueix en inevitables xocs 
d’interessos que es manifesten 
en múltiples conflictes: cadenes 
alimentaries sobretot, però tam¬ 
bé control del territori i els seus 
recursos 3 . No pensem que pugui 
existir una societat sense conflic¬ 
tes -de fet ni ho pensem ni ho 
volem- ni tampoc que es pugui 
construir un món amb absència 
de força. Sí que pensem que es 
poden crear les bases perquè una 
societat tingui el màxim de meca¬ 
nismes per disminuir la violència 
com a mediadora dels conflictes i 
que existeixi la manera de fer-ne 
un ús d’acord amb el principi de 
viure en la màxima expressió de 
llibertat. Però no somiem amb 
paradisos perfectes. Això explica 
millor com certes formes de vio¬ 
lència no estan renyides amb els 
nostres codis morals. Mai ningú 


3. No volem 
confondre el que 
estem expressant. 
Quan parlem en 
aquests termes, 
estem pensant en 
cultures i societats 
molt més petites i 
equilibrades amb 
el seu ecosistema, 
i per extensió 
amb tota la Terra. 
L'assentament 
en un espai o els 
recorreguts nòma¬ 
des modifiquen 
el territori, el fan 
més apte i faciliten 
recursos per algu¬ 
nes espècies i el 
dificulten a d'altres. 
Aquesta competèn¬ 
cia natural modifica 
les relacions entre 
éssers vius. Quan 
aquestes fluctua¬ 
cions no malmeten 
irreversiblement el 
medi són part de 
diferents estadis de 
successió inherents 
d'un hàbitat equili¬ 
brat, ja que aquest 
no és immòbil sinó 
que és modificat 
contínuament per 
l'acció dels agents 
naturals (vius o no). 





hauria de deixar-se trepitjar, ni en aquesta ni 
en cap societat i en cas d’haver de recórrer 
a la violència mai serà aquesta una contra¬ 
dicció moral. Potser, el que sí que expressa 
l’ús de la violència son els límits de la pròpia 
força col·lectiva i organitzativa que ens obli¬ 
ga a utilitzar mètodes que serien innecessaris 
si fóssim moltes més. La qüestió és definir 
clarament quins són els propis límits, les ide¬ 
es que comparteim i que donen els principis 
ètics a l’hora d’actuar. 

Com les pacifistes, considerem que el canvi 
més profund s’ha de donar principalment a 
les nostres ments, educades i condicionades 
com estem per haver crescut en aquest mon 
que dia a dia s’enforteix i ens impedeix pen¬ 
sar en altres formes d’organitzar la vida. La 
propaganda, la informació, no són, no obs¬ 
tant, la manera per modificar la consciència 
que tenim del món. Si bé és cert, que la di¬ 
fusió de les nostres idees és, com sempre ha 
estat, d’allò més necessari, la pràctica de la 
revolta, les formes de lluita organitzada són 


les que tenen un efecte més profund a l’hora 
de fer entendre els mecanismes que operen a 
la realitat. Es pot patir aquest món llegint la 
pròpia misèria dia a dia en una octaveta però 
quan es pren consciència de la pròpia força, 
quan es participa en preses de decisions col- 
lectives, de l’autoafirmació com a grup, de la 
certesa d’una identitat que lluita per les seves 
pròpies necessitats s’obre davant els nostres 
ulls la pròpia potencialitat: el que som, el que 
volem i el que podem arribar a ser. Aquest 
fet es donarà sempre com a oposició, com a 
lluita, com a guerra contra el que ens impe¬ 
deix ser. Quan s’obre l’escletxa de la confron¬ 
tació, quan es fa amb la tenacitat de la que vol 
vèncer, de la que creu en els propis projectes, 
la corda es tensa fins que el xoc violent és in¬ 
evitable. Voler afrontar aquesta realitat des 
del rebuig profund a l’ús de la nostra força 
ens sembla poc realista. 

En aquest sentit, el codi i el comportament 
inflexible del pacifisme només pot entendre’s 
com una forma religiosa de viure la política, 

poc lligada als assumpte terrenals 
i més disposada a pernoctar en el 
fantàstic món de les idees. Sense 
entrar en demagògies barates, la 
història ens ha demostrat com el 
pacifisme no pot fer res quan s’en¬ 
fronta a un ordre totalment vio¬ 
lent, com el nacionalsocialisme o 
l’estalinisme. També certes lluites 
com l’antifeixisme ens demostren 
que si no som capaces de defen- 
sar-nos físicament haurem de re¬ 
córrer a la policia per no córrer el 
risc de mals majors. 

En una societat com la nostra, 
l’ús exclusiu de la denúncia pú¬ 
blica es mostra impotent. No és 
veritat que haguem d’esperar a ser 
suficients sinó que per arribar a 
ser-ho cal posar-se a lluitar sense 
esperar. No és veritat que haguem 
de limitar-nos a la denúncia i a 
l’activisme que rebutja l’enfronta¬ 
ment sinó que amb aquest afirmes 
la nostra identitat i comuniquem 
qui som i com actuem davant 
d’allò pel què lluitem. 

Pacifisme tàctic 

El pacifisme tàctic es fonamen¬ 
ta en l’anàlisi de les condicions 
objectives i subjectives de la rea¬ 
litat. Segons el seu punt de vista, 
la majoria de gent no és contrària 
al sistema, sinó que pensa que viu 
en una societat on les llibertats 
són àmpliament respectades i on 
existeix una justícia que no fun¬ 
ciona tan malament. Aquest fet 
situa a la gent que lluita contra el 
sistema en una minoria que ha de 
bregar no només amb l’Estat sinó 
també amb la passivitat i l’obedi¬ 
ència dels seus iguals. Això fa que 
la lluita hagi d’anar dirigida con¬ 
tra el sistema i al mateix temps 
causar empatia a la resta de gent 
perquè comprengui i s’uneixin a 
la lluita. En aquest sentit, el pa¬ 
cifisme tàctic pensa que la gent 


s’identifica més amb les lluites no 
violentes ja que l’oposició violenta 
els és incomprensible donada la 
seva manera d’entendre la reali¬ 
tat. La violència és la coartada del 
sistema per treure credibilitat a les 
antagonistes, legitimar la violència 
estatal i afiançar l’ordre. 

Segons aquestes consideracions 
la resistència passiva i la desobe¬ 
diència pacífica tenen més capaci¬ 
tat de fer-se entendre i al mateix 
temps fer visible la realitat políti¬ 
ca i social. Segons aquesta lògica 
la violència del sistema contra la 
gent pacífica hauria de generar a 
les ciutadanes 4 la contradicció en¬ 
tre el que pensen sobre la societat 
democràtica i la seva realitat pràc¬ 
tica. 

A més a més d’aquestes consi¬ 
deracions, se sap que la capacitat 
de l’Estat d’utilitzar la violència 
és tant superior a la nostra que la 
lluita violenta contra ell no té cap 
esperança. I això, per no citar els 
diferents episodis revolucionaris 
que han deixat clar que tant a l’ex¬ 
trema dreta com a l’Estat els actes 
de violència els pot convenir 5 . 

Davant aquestes afirmacions, 
nosaltres pensem que les contra¬ 
diccions que expressa la demo¬ 
cràcia difícilment seran motiu de 
reacció de la gent només pel fet de 
veure o patir la injustícia. Perquè 
hi hagi una resposta organitzada 
serà necessari prendre consciència 
de la situació que genera aques¬ 
tes injustícies i no només veure el 
problema, sinó també l’origen his¬ 
tòric i la pròpia capacitat de can- 
viar-ho. El carrer o la televisió -tot 
i les disfresses- ens mostren situ¬ 
acions terribles d’injustícia. Però 
l’experiència ens demostra que la 
quotidianitat ens pesa de tal ma¬ 
nera que acostuma a impedir que 
ens oposem a això que tan ens in¬ 
digna. La reacció contra la guerra 


4. Parlem de ciu¬ 
tadanes referint- 
nos a aquelles 
persones que 
s'adhereixen a la 
societat demo¬ 
cràtica de forma 
teòrica i la defen¬ 
sen. Sense tenir 
en compte totes 
les altres que hi 
comulguem poc o 
molt per la inèrcia 
de la quotidianitat. 


5. Certs casos com 
els de l'incendi 
del Reichtag a 
l'Alemanya an¬ 
terior al nacio¬ 
nalsocialisme, 
l'enfrontament 
armat a l'Itàlia dels 
anys 70 o el cas 
Scala a Barcelona 
ens poden ser útils 
per exemplificar 
com una violència 
antagònica pot 
haver estat promo¬ 
guda o aprofitada 
per l'Estat com a 
una convenièn¬ 
cia estratègica. 
Normalment per 
preparar una 
escalada represiva 
o accelerar el nivell 
d'enfrontament 
per al qual 
l'antagonisme 
polític no es troba 
encara preparat. 

6. Por la extensión 
de los disturbios: 
Manifiesto en 
favor de la acción 
directa violenta. 
Document elabo¬ 
rat per activistes 
socials de Madrid, 
Euskadi i Argenti¬ 
na. Podeu llegir-lo 
a: http://lahaine. 
org/global/mani- 
fiesto.htm 


d’Iraq és un clar exemple de com 
un dia poden sortir un milió de 
persones al carrer i, al dia següent, 
tornar a la feina, i que l’economia 
-benzineres, ports comercials, em¬ 
preses i els seus productes, etc.-, 
sent la causa principal de la guerra, 
no quedi afectada en el més mí¬ 
nim. A més a més, posem en dub¬ 
te l’empatia de la «població» amb 
l’activitat política no violenta, amb 
aquesta solidaritat amb les que 
pateixen la violència democràtica 
sense que la seva activitat doni ra¬ 
ons a la violència policial. És cert 
que algunes formes de violència 
provoquen un rebuig clar a moltes 
persones però no ho és tant que 
aquestes rebutgin qualsevol ús de 
la força. Constatar que la societat 
condemna l’acció violenta i no la 
desobediència pacífica pensem 
que més aviat és degut a assumir el 
discurs dels mitjans de comunica¬ 
ció que d’una opinió contrastada a 
peu de carrer. Les estadístiques i 
els titulars periodístics existeixen 
per afiançar l’opinió expressa¬ 
da des del Poder. I ja que moltes 
vegades es parla de la incapacitat 
comunicativa que generen les nos¬ 
tres accions, llancem la següent 
pregunta: a les treballadores que 
els hi incomoda més? Llevar-se 
al matí i trobar-se els caixers i les 
immobiliàries del seu carrer amb 
els vidres trencats o un tall de car¬ 
rer que els fa arribar tard a la fei¬ 
na? A vegades les accions han de 
cenyir-se al què pensaran però en 
altres casos podem tenir objectius 
diferents. 

Davant el fet de facilitar que es 
generi una opinió contra nosal¬ 
tres, hem d’assumir que el Poder 
sempre intentarà estendre qual¬ 
sevol imatge que ens perjudiqui, 
ja sigui titllant-nos de terroristes 
fanàtiques, d’utòpiques romà¬ 
niques, de simpàtiques descon¬ 


tentes preocupades per les nenes 
xineses o d’ecologistes que volen 
salvar pingüins. Res d’això ens 
afavoreix en cap sentit. Res d’ai¬ 
xò provoca un apropament de les 
veïnes en les condicions que ens 
interessa. I això no significa que 
no ens preocupi el que diran i 
que no haguem de fer servir els 
mecanismes adequats per dir què 
volem. 

Com les pacifistes, pensem 
que les que confonen la guerra 
social amb l’enfrontament mili¬ 
tar s’equivoquen totalment. Per 
descomptat que això no es tracta 
d’una batalla militar, de dos exèr¬ 
cits enfrontats, i mai es tractarà 
d’això, i en tot cas òbviament 
la guerra estaria perduda. Si fos 
així, gran part de la societat es 
quedaria mirant la batalla com a 
meres espectadores. Però davant 
d’aquesta crítica, assumim que la 
violència no és tant sols l’avalot 
o el sabotatge, és allò que comu¬ 
nica. «Cuando uno de sus mayo- 
res logros y triunfos es expresar 
precisamente esa falta de enfren- 
tamiento, ese consentimiento 
implícito en el actuar cotidiano, 
evidenciar el conflicto, expresar 
el descontento niega una de las 
premisas de la democràcia, que 
es ese consentimiento» 6 . La de¬ 
mocràcia permet l’expressió de 
les diferents maneres de pen¬ 
sar, permet la seva existència a 
condició que no alterin la nor¬ 
malitat, per tant, un moviment 
que no s’expressa com a enemic, 
sempre serà tolerat. La possibi¬ 
litat de l’actuar violent ens dóna 
una identitat que sobrepassa els 
límits amb els quals se’ns tolera. 
El mal infligit a la propietat, a la 
mercaderia no són tan sols opci¬ 
ons tàctiques de l’enfrontament, 
sinó que ens declara enemigues 
i no meres opositores polítiques. 

Així, tot i que altres vegades, com a au¬ 
daces estrategues, som capaces de veure les 
trames darrera dels diferents episodis de 
violència sembla ser que no som tan ca¬ 
paces de visualitzar la capacitat estratègica 
que té pel Poder els seus anhels de nego¬ 
ciació i diàleg. La democràcia viu del con¬ 
sens, promou enteses -de fet aquesta és la 
seva premissa fonamental- i la pau social és 
la seva estratègia. Un dels factors claus del 
sistema democràtic és el consens i aquest 
s’articula amb la negació del conflicte, amb 
1’ «aquí no passa res, i si passa que no alteri 
la normalitat». El sistema ofereix cente¬ 
nars de maneres perquè el malestar social 
es canalitzi a través de diverses propostes i 
voluntats, la condició és sempre la mateixa: 
que res canvii. És a dir, que l’Estat pot ar¬ 
ribar a utilitzar tant la violència i la guerra 
com el diàleg i la pau per refermar l’ordre. 

És la profundització i l’extensió de la lluita el 
que comporta repressió. Això és quelcom que 
qualsevol tot moviment seriós hauria d’assumir. 
Qualsevol que alteri o intenti destruir les relaci¬ 
ons socials existents posant en perill l’actual sis¬ 
tema polític, social i econòmic, patirà la repres¬ 
sió. Un cop assumit això, per no facilitar la tasca 
ofensiva, repressiva i d’afiançament de l’ordre, 
és extremadament necessari observar quina és 
l’estratègia del Poder, quins són els seus pas¬ 
sos. Si la seva propaganda ens està demanant a 
crits que provoquem aldarulls per justificar una 
campanya contra algun col·lectiu, no fa falta 
regalar-los el titular. Però tampoc podem aco¬ 
vardir-nos pensant que no hi ha res que s’escapi 
del seu control i davant d’això un sabotatge ens 
torna el coratge que el Poder ens treu dia a dia. 
Amb la violència sabem que les conseqüències 
poden arribar a ser dramàtiques, però entenem 
que és una necessitat per trencar l’immobilisme 
de pau social en el que ens va tancar l’Estat. La 
repressió és inherent al conflicte i atribuir una 
violència estatal a una violència antagònica és 
una visió massa superficial per entendre la di¬ 
nàmica repressiva. L’important és que cada una 
de nosaltres fem el que siguem capaces d’as¬ 
sumir, aquesta és la nostra responsabilitat per 
evitar que s’esquerdi la nostra integritat i força 
col·lectiva en mmors i dinàmiques autodes- 
tmctives. 


Mitificació de la violència 

Com a supòsit contrari al pacifisme, tenim 
el plantejament que defensa l’acció violenta 
com la més radical de les pràctiques. Aquest 
plantejament es basa en una sèrie de confusi¬ 
ons de base. Encara que pensem que l’ús de la 
violència és necessari per aconseguir un pro¬ 
cés revolucionari, per si mateix és insuficient 
si no ve complementat amb altres tàctiques. 

A l’hora d’actuar escollim entre diferents 
mitjans per aconseguir els nostres objectius. 
Que no vulguem separar els mitjans dels fins 
no vol dir que no hem de diferenciar-los sinó 
que no volem utilitzar mitjans que es con¬ 
tradiguin amb els valors i pràctiques que vo¬ 
lem aconseguir. Seguint aquesta lògica, el no 
formar partits polítics ni sindicats, per exem¬ 
ple, no ve per creure que siguin uns venuts 
o que no puguin fer res en un context com 
l’actual, sinó perquè reprodueixen en el seu 
funcionament el tipus de societat que volem 
combatre: la separació entre activa/passiva, 
dirigents/dirigides, etc. 

Quan confonem les tàctiques amb els ob¬ 
jectius, els mitjans amb els fins, s’acaben do¬ 
nat situacions en les que els simple ús de la 
violència o la pròpia pràctica de la il·legalitat 
són un bé en si mateix independentment del 
motiu, del context, de qui l’exerceixi i contra 
què o qui. D’aquesta manera, s’acaba valo¬ 
rant igual uns avalots en una manifestació, 
una bomba d’ETA, la crema de cotxes en 
un suburbi francès o les celebracions futbo¬ 
lístiques. Encara que aquest posicionament 
tingui part de raó, la seva feblesa intel·lectual 
les converteix en un calaix de sastre que pot 
acabar per justificar qualsevol bajanada. 

Entenem que segons els mitjans que uti¬ 
litzem donem informació sobre què volem o 
no volem, és a dir, sobre els objectius als que 
aspirem. Així, per exemple, la càrrega sim¬ 
bòlica d’uns disturbis al carrer pot superar 
el que podem transmetre amb un sabotatge 
nocturn. Igualment, la simple irrupció vio¬ 
lenta, sigui de la forma que sigui, demostra 
que la suposada pau social no existeix. De 
fet, és igual la manera, és igual el perquè: una 
explosió en un vagó de metro, apedregar a la 
policia, baralles a la sortida de la discoteca, 
caixers cremats, suïcidis; hi ha alguna cosa 

7. La transforma¬ 
ció en avantguarda 
d'aquelles que 
practiquen la lluita 
armada donaria 
per un text apart, 
per l'extensió i la 
complexitat que 
podria tenir ho 
deixem aquí. la fu¬ 
gida cap endavant 
argumentativa 
que exposa que 
es lluita per una 
mateixa i no en 
nom d'altres no 
elimina el fet que 
les accions de cada 
una sempre tenen 
conseqüència 
col·lectives. Que 
no es respecti o no 
es tingui en comp¬ 
te a aquesta altra 
gent que pugui 
afectar no implica 
que s'hagi superat 
el lastre avantguar¬ 
dista. 


8. La acción 
sometida a la 
crítica. Algunas 
consideraciones 
viejas y nuevas 
sobre anarquistas, 
revolucionarios y 
otros. Podeu llegir- 
ho a: http://www. 
editorialklinamen. 
org/libro-accion. 
htm 


que no funciona a la societat quan 
no tot és tan bonic com ens volen 
fer creure. Encara que això sigui 
cert, no en tenim prou, ja que pot 
ser contraproduent amb els objec¬ 
tius que també estiguem buscant 
en aquest moment. 

Aquí és on veiem un dels pro¬ 
blemes més gran que tenim a les 
nostres pràctiques. Cada activitat 
que fem, cada acció que realitzem 
pot pretendre aconseguir objectius 
diferents o inclús poden ser par¬ 
cialment contradictoris entre ells. 
Al mateix temps, poden partir 
de necessitats a curt plaç o pro- 
longar-se en el temps. Si es té en 
compte i s’estableix un equilibri 
entre mitjans i fins es determinarà, 
en gran part, el nostre avanç com a 
potencial moviment. 

Així, veiem que encara que la 
utilització de mètodes violents 
mostri una ruptura amb el consens 
existent, segons els objectius que 
tinguem, aquesta manera d’actuar 
pot ser contradictòria o, fins i tot, 
contraproduent. 

Amb aquesta confusió fonamen¬ 
tal, ens trobem també aquella que 
planteja que com més destructiva 
sigui una acció, en termes materi¬ 
als, més radical serà. Però tornem 
a equivocar-nos si pensem que per 
voler destruir aquesta societat hi 
ha prou amb destruir la seva part 
física. La revolució s’ha d’entendre 
d’una manera social, no militar, ja 
que contra allò que combatem és 
contra una forma concreta de re¬ 
lacions socials i no només contra 
les infraestructures i les persones 
que les fan evidents. Al confondre 
la part amb el tot fem impossible 
la superació d’aquesta situació, a 
l’hora que correm el risc de caure 
en una concepció militarista que 
ens allunyaria dels nostres fins hi¬ 
potecant els nostres mitjans. Si el 
nostre actuar es basa ens supòsits 


individualistes, actuant així dege¬ 
neraríem en pensar que la guerra 
social és una venjança entre els di¬ 
ferents individus i l’Estat-Capital, 
amb la conseqüent derrota. Si el 
nostre actuar fos més col·lectiu, 
derivaríem capa a la lluita armada 
entesa com la professionalització 
en l’ús de la violència, per part 
d’unes poques, separant-ne la res¬ 
ta o, encara pitjor, com a la seva 
representació. 7 

Aquest prejudicis ideològics mar¬ 
quen els límits d’una pràctica que 
podria ser molt més rica. Es a dir, 
si suposadament podem utilitzar 
un ampli ventall de possibilitats, per 
què limitar-nos només a aquelles 
que impliquin violència? No és de¬ 
preciar part del nostre arsenal? 

Una pràctica automutilada com 
aquesta només és pot mantenir 
mitjançant quimeres ideològiques. 
La falta d’una conflictivitat real 
als carrers és substituïda per una 
successió d’actes de sabotatge. No 
és que aquests en si mateixos no 
siguin necessaris però podrien ser 
més una demostració de la nos¬ 
tra impotència que de la nostra 
potència. Un bon exemple serien 
aquelles cronologies d’accions que 
fa uns anys omplien diferents fan- 
zines i pàgines web. Aquesta di¬ 
fusió d’accions generava una falsa 
idea de força que mesurava l’èxit 
de les nostres lluites en la quanti¬ 
tat d’accions que succeïen. Però no 
és la quantitat d’accions allò que 
determina la seva radicalitat sinó 
la qualitat, és a dir, la seva capa¬ 
citat d’incidir en la base de les re¬ 
lacions socials actuals impedint la 
seva reproducció. 

Aquest pensament quantita¬ 
tiu sovint és complementat amb 
l’imaginari espectacular d’allò 
destructiu sobre allò eficaç. O el 
que vindria a ser el mateix, s’arri¬ 
ba en un punt tan absurd que en 




una acció «la tècnica no acompana a la in- 
teligencia sino que la sustituye, y así uno no 
se para a pensar un momento si el medio se 
adapta al objetivo que se busca» 8 . És a dir, 
volem trencar, cremar o fer explotar quel¬ 
com i encara que no sapiguem què, sabem 
que això serà més radical que qualsevol altra 
cosa. Dins d’aquesta lògica es passa per alt 
que si es pretén fer el més mal possible, no és 
la potencialitat destructiva d’un mitjà el que 
ens interessa sinó l’ús intel·ligent que en fem. 
Dit d’una altra manera, els mateixos danys 
que poden produir els artefactes explosius 
es podrien provocar a cops de martell? Què 
produeix més pèrdues, la carcassa cremada 
d’un caixer o la maquinària interna del ma¬ 
teix banyada amb Coca-Cola? 

Allò espectacular d’aquest tipus d’ac¬ 
cions xoca de ple amb l’essència de l’acció 
directa. Aquesta se sol entendre com el fet 
de resoldre per una mateixa els problemes 
que se li plantegen sense delegar-lo a altres 
persones. Però també implica que els tipus 
d’acció que fem serveixi per solucionar di¬ 
rectament el problema. És a dir, si volem evi¬ 
tar que un grup de feixistes es manifestin, 


ocupar físicament l’espai del seu recorregut 
seria una acció directa. Recórrer a la Dele¬ 
gació del Govern perquè no els legalitzi la 
manifestació, evidentment que no. Aquest és 
un exemple senzill, però sovint no està tan 
clar. Quant s’acaba creien que «com més vi¬ 
olent més radical», també és creu que més 
obvia serà l’etiqueta d’acció directa. Però si 
volem complir amb les condicions que es 
necessiten perquè una acció sigui definida 
com a tal, necessitem parar-nos a pensar. 
Si una acció la fem nosaltres sense que 
nungú medïi i té una relació directa amb 
el problema, aleshores és una acció directa. 
Però si no es compleix alguna d’aquestes 
condicions, normalment la segona, esta¬ 
rem parlant d’una acció indirecta. No ens 
entretindrem en aquelles accions indirec¬ 
tes produïdes per la mediació de terceres, 
doncs és més fàcil que es vegi la crítica a 
aquestes, sobretot si ens estem referint a la 
gent que apostem per l’autorganització. El 
que ens interessa sobretot és parlar d’aque¬ 
lles accions indirectes que se solen confon¬ 
dre per les directes degut a la violència que 
s’hagi pogut utilitzar. 

9. Per a més 
información sobre 
el cas: http://www. 
klinamen.org/con- 
tralatorturapolicial 


Una acció no pot ser avaluada 
en abstracte. Com hem comentat 
abans, tota pràctica porta implíci¬ 
ta una informació sobre les seves 
possibles causes i objectius. Però 
degut a la complexitat de la soci¬ 
etat i, sobretot, si vol superar-la, 
aquest tipus d’anàlisis simples no 
ens serveixen. Pensem que s’ha de 
veure cada acció en el seu context 
i després posar-nos a parlar. En 
aquesta línia, valorar si trencar uns 
vidres, atacar a la policia o l’amena¬ 
ça a un jutge són accions directes o 
indirectes no té cap tipus de sentit. 
A mode d’exemple, anem a desen- 
volupar-ho per poder explicar-nos 
millor. L’acció concreta de trencar 
uns vidres, segons el context en el 
qual s’inscrigui, pot ser qualificada 
de directa o indirecta. En el primer 
cas podem recordar la companya 
de suport a Sergio L.D. En ella es 
pretenia que mitjançant la pressió 
a les diferents parts de l’acusa¬ 
ció particular aquestes retiressin 
la denúncia. Amb vàries d’elles va 


resultar. En aquest cas veiem que 
atacar a aquestes empreses tenia 
una relació directa amb l’objectiu 
a aconseguir. 9 En el cas contrari, si 
tenim la intenció d’aturar un pro¬ 
jecte urbanístic a base de trencar el 
vidres de la seu del Districte que 
vol portar-lo a terme, evidentment 
la relació directa no es dona i ens 
trobaríem amb una acció indirecta. 
Si ens hem estés en clarificar què 
és i què no és un acció directa és 
per certes valoracions que es do¬ 
nen a la hora de parlar d’accions. 
Per un costat, aquestes poden ser 
accions indirectes encara que no 
es defineixin com a tal. Per l’altre, 
perquè aquestes accions indirectes 
en realitat són accions simbòliques. 
Aquest terme pot resultar una mica 
molest ja que es tendeix a associar 
que les accions simbòliques són re¬ 
formistes. No serà que les diferents 
ideologies fan que confonguem la 
realitat segons certs prejudicis? Les 
accions simbòliques no s’han de re¬ 
butjar en abstracte sinó que també 


v.jïpla. ; 

s’han de valorar en el seu context. Una acció 
simbòlica actua, com el seu nom indica, con¬ 
tra un símbol, és a dir, batalla en el mon de 
les idees. Quan en una manifestació s’ataquen 
certs llocs, no sol ser tant pel dany a realit¬ 
zar sinó pel fet d’assenyalar aquests llocs, i no 
altres, com a símbols de l’enemic. Veiem així 
que aquest tipus d’accions són una forma més 
de fer difusió de les nostres idees. En si ma¬ 
teixes, no són accions a descartar, el problema 
és que certs anàlisis com el de la mitificació 
de violència acaben dividint i jerarquitzant les 
nostres pràctiques en funció de si es pensa que 
són simbòliques o no. 

Finalment, veiem que tota aquesta serie de 
confusions s’articulen de la següent manera: 
una acció violenta és més radical que una que 
no ho és; aquelles que siguin més destructives 
seran més radicals que les que no, amb l’ex¬ 
cepció tècnica de l’explosiu que es prioritzarà 
per davant de la resta. Allò violent d’una acció 
prima sobre els objectius a complir ja que en si 
mateix aquest actuar ja és radical. 

A la pràctica, aquest tipus de planteja¬ 
ments acaben sent l’altra cara de la moneda 
del pacifisme. La mitificació de la violència 
complementa l’oposició absoluta per part de 
les pacifistes, convertint tota possibilitat d’ac¬ 
ció en una varietat limitada de tàctiques que 
tenen més a veure amb els prejudicis propis 
d’aquestes ideologies que amb la voluntat real 
d’aconseguir quelcom. Per tant, no podem 
deixar d’insistir en un ús crític de les diverses 
tàctiques del nostre abast, i d’entre elles, per 
suposat, la violència. 

Violentisme tàctic 

La mitificació de la violència, de la forma 
descrita anteriorment, no deixa de ser una 
postura extrema que se sol donar en poques 
ocasions. En realitat, la postura que defen¬ 
sa un violentisme tàctic és la més abundant 
en els nostres ambients. Dins d’aquelles que 
veuen l’ús de la violència com una eina le¬ 
gítima i necessària ens trobem amb les ma¬ 
teixes conseqüències que en el pacifisme 
tàcticpdefensar la pluralitat de tàctiques per 
justificar després el propi estancament a la 
pràctica. Són moltes les vegades en les que 
ens trobem amb el mateix quadre: podem dir 


cent cops en veu alta que no hi ha tàctiques 
superiors a altres, però després recórrer en 
el moment de l’acció només a aquelles que 
comporten certes dosis de violència. 

Si hem volgut mostrar aquesta postura, 
encara que sigui amb poques línies, és per¬ 
què no volem que la gent llegeixi aquest text 
i no reflexioni sobra la manera que aquesta 
crítica també està dirigida contra nosaltres. 
La majoria de gent del nostre entorn polític 
més proper patim de falta d’originalitat en 
les nostres accions. Reproduim en la pràcti¬ 
ca una realitat pobre en la que ens veiem, la 
majoria de cops, com a professionals de l’ús 
de la violència. Per un costat, perquè dins de 
processos més amplis som les que realitzarem 
el treball brut. Per l’altre costat, perquè no 
se’ns acudeixen maneres diferents d’enfrontar 
la realitat que les ja acostumades i violentes 
abans mencionades. 

Des del prisma de l’estratègia 

Com hem vist, intentar analitzar l’ús de la 
violència com un concepte aïllat no té cap 
sentit. Parlar de qualsevol aspecte de la nos¬ 
tra existència passa inevitablement, per par¬ 
lar d’allò amb el que es relaciona. Així ens 
veiem amb la necessitat de plantejar l’obvia 
relació entre tàctiques i objectius, la possible 
contradicció entre aquests o inclús entre els 
diferents objectius que tinguem. Però hem 
vist que també implica parlar de les diferents 
maneres de situar-nos en el nostre entorn, és 
a dir, quan diem «nosaltres» a qui ens estem 
referint? Quina relació establim entre la gent 
polititzada i la no polititzada? Què volem 
aconseguir amb la nostra lluita? Qui rea¬ 
litzarà la revolució? Hi ha un «qui»? Poden 
semblar preguntes fora de lloc, però segons 
com les responguem podem entendre força 
coses sobre les diferents maneres d’encarar la 
violència. 

Suposem que simplement volem millorar la 
societat en la que vivim i entenem que, amb 
totes les seves pegues, la democràcia és el sis¬ 
tema polític a defensar. Si és així, evidentment, 
no hi té lloc l’ús de la violència per nosaltres. 
És més, com a ciutadanes compromeses neces¬ 
sitem convèncer a les nostres governants per a 

que canviïn la seva mala manera de procediï, 
ja sigui via els nostres arguments o via la pres¬ 
sió pública. Aquesta pressió vindrà també per 
aquesta mateixa conscienciació que haurem 
realitzat sobre l’opinió pública que, al desco¬ 
brir les injustícies que fins aleshores desconei¬ 
xien, es posicionaran per la nostra justa causa. 
Si és així com entenem el món, el pacifisme 
com a ideologia i les vies d’integració seran 
el nostre camí. No fa falta dir que ens sentim 
molt allunyades d’aquests plantejaments. No 
és una qüestió d’utilitzar tàctiques diferents, 
sinó que la pròpia manera d’analitzar la rea¬ 
litat ja fa que estiguem lluitant per objectius 
oposats. Millorar la nostra realitat, pintar de 
rosa les parets de la nostra presó, és una altra 
forma de perpetuar l’agonia que patim. 

En canvi, si s’assenyala el capitalisme com 
a l’eix que marca les nostres relacions socials, 
el patriarcat com la dominació que les tra¬ 
vessa i l’Estat com l’estructura que les manté, 
si és d’això del que estem parlant, aleshores 
estem dient el mateix. Potser utilitzem tàcti¬ 
ques diferents segons com entenem la mane¬ 
ra d’enfrontar-lo. En aquest grup ampli en el 
qual ens incloem, també pensem que hi ha la 
majoria de gent que sol assumir el pacifisme 
tàctic i aquelles que aposten per la violència 
com la més radical de les accions. Segons la 
manera que tinguem de polir els diferents 
plantejaments abans criticats, veurem de qui¬ 
na manera podrem unir els esforços en una 
causa comú. 

Perquè això sigui possible, necessitem pa- 
rar-nos a pensar i deixar d’actuar des de la 
inèrcia i els pressupòsits de les diferents ide¬ 
ologies. Veure fins a quin punt les nostres 
pràctiques i els discursos que les mantenen 
són argumentacions sòlides o justificacions 
de frustració i impotència més profundes. 

Hem d’analitzar aquelles postures que sempre 
eludeixen l’actuar violent, que es refugien en un 
anàlisis de la conjuntura desfavorable, en «l’ara 
no és el moment». Són postures còmodes que no 
rebutgen la violència en sí, però la neguen en tots 
els moments possibles. La podem trobar en tots 
els àmbits i en qualsevol lloc, des d’assemblees a 
manifestacions i sempre seguirà, més o menys, el 
mateix guió. Es un pacifisme disfressat, moltes 
vegades inconscient, construït sobre les pors i les 


aprehensions subjectives. Perquè parlar de vio¬ 
lència és parlar també d’emocions, de pors i de 
dubtes. En el fons, no és més que un bloqueig 
que salta de l’aspecte personal al col·lectiu. 

El treball col·lectiu permet superar aques¬ 
tes situacions, però sempre partint de pre¬ 
misses acceptades per totes. Hem d’assumir 
que, en abstracte, tenim una infinitat d’ac¬ 
cions vàlides, que cap d’elles té més força o 
legitimitat sobre les altres i que des de la ra¬ 
cionalitat hem i podem adaptar els mitjans 
als nostres objectius. Donar a la violència el 
sentit adequat, ni més ni menys que a altres 

pràctiques, ens permet sorprendre 
i colpejar com no s’ho esperen. 

En cada moment i en cada lloc, 
segons els objectius que tinguem 
escollirem els mitjans adequats 
per aconseguir-los. I segurament, 
serà en combinació de varis, ja que 
«la Revuelta necesita de todo: di- 
arios y libros, armas y explosivos, 
reflexiones y blasfemias, venenos, 
punales y incendios. El único pro¬ 
blema es cómo mezclarlos» 10 

Però malgrat aquesta defensa 
d’un ús intel·ligent i eficaç de les 
eines que tenim al nostre abast, 
volem rompre una llança per l’ús 
de la violència. I és que en aques¬ 
ta ciutat que habitem, la realitat 
social està cada vegada més pa¬ 
cificada. En aquest procés de 
neutralització de la contestació 
també entrem nosaltres, l’entorn 
antiautoritari i anticapitalista. A 
mesura que passa el temps som 
conscients que el límit que marca 
el caràcter de les nostres pràcti¬ 
ques és cada cop més estret. No 
és un procés col·lectivament me¬ 
ditat, sinó inconscientment assu¬ 
mit. 

Per un costat, tenim els preju¬ 
dicis de pensar que els mètodes 
violents sempre seran més radi¬ 
cals que els altres. Pitjor enca¬ 
ra, que només sabrem utilitzar 
aquests perquè són als que ens 
hem acostumat i professionalit- 
zat. A un nivell col·lectiu, cada 
vegada costa més assumir situa¬ 
cions i moments de tensió, fent 
que escollim evitar-les. Aquesta 
fugida cap a allò segur es ma¬ 
nifesta, per exemple, en mani¬ 
festacions rodejades, dirigides 
o desconvocades pels mossos 
en lloc d’aquella digna pràctica 
de fa una dècada en la que cada 
manifestació que la policia volia 
controlar tenia com a resposta 
un sa disturbi. 


Un dels reptes més gran d’aquest 
debat que volem començar aquí 
posa de relleu les nostres pròpies 
dinàmiques: serem capaces d’aban¬ 
donar els nostres rols de guerreres? 
D’estar al matí fent teatre al carrer, 
al migdia ocupar l’ajuntament amb 
les àvies i a la nit lliurar-nos al sa¬ 
queig i a la destrucció? Seremm 
capaces de no deixar-nos tancar en 
postures ideològiques que dicten 
les nostres estratègies i condicio¬ 
nen les nostres tàctiques? 

Pot semblar molt obvi tot el que 
s’ha parlat i, de fet, en el moment 
de teixir aquest text ens preocupa 
que ningú se senti realment iden¬ 
tificada amb les crítiques. Com 
varem dir al principi, hem fet un 
esbós de certes postures que no te¬ 
nen perquè assemblar-se en la seva 
totalitat a la realitat. De fet, no ens 
interessa tant la gent que sí que 
s’identifica amb les postures criti¬ 
cades sinó amb totes aquelles que 
en la pràctica estem enquadrades 
amb aquestes encara que no si¬ 
guem conscients. És a dir, aquelles 
que sense oposar-nos públicament 
a la violència evitem la seva realit¬ 
zació en tot moment i lloc; aque¬ 
lles que veient la necessitat d’uti¬ 
litzar vàries tàctiques no sabem 
sortir del típic sabotatge violent; 
aquelles que deixem d’utilitzar 
la violència perquè pensem que 
si no no tindrem suport popular; 
aquelles que encara que veient-ho 
necessari ens sentim ridícules re¬ 
partint octavetes. 

Serem capaces de perdre-li la 
por a la violència sense acabar 
alabant-la? Serem capaces de re¬ 
flexionar sobre la violència sense 
arribar a justificar la impotència 
de la passivitat? Serem capaces de 
deixar de preguntar-nos violèn¬ 
cia sí/violència no per començar 
a preguntar-nos violència quan i 
com ? 


10. Anònim,/\/' 
Ferri Corti. Romper 
con la realidad, 
sus defensores y 
sus falsos críticos. 
Muturreko 
Burutazioak, 
Bilbao, 2001. 

En muchos momentos ellos llevaban la ini¬ 
ciativa y nosotros íbamos a reacción. 

Oímos algunas comunicaciones muy angus- 
tiosas de companeros que pedían que se les 
sacara de allí. 

Declaracions de alguns 
mossos sobre els disturbis del 29s. 

La Vanguardia 6 d’octubre del 2010 

El text anterior fou escrit abans de la jornada 
de vaga general del 29 de setembre. Vists els 
fets d’aquest dia, ens veiem amb la necessitat 
d’afegir aquest annex valorant certs aspectes 
al voltant de la violència utilitzada i que com¬ 
plementarien el ja comentat. Així i tot, aquest 
text no pretén entrar en una anàlisi extensa 
d’aquell dia, sinó més aviat ser la lectura d’un 
esdeveniment que encara està calent. 

Aquest dia ens va sorprendre a totes, però 
sobretot a les organitzadores dels diferents 
actes previstos. La participació heterogènia 
dels piquets als barris, els talls de carrete¬ 
ra del matí, el piquet unitari, el desallot¬ 
jament del banc ocupat i les diverses res¬ 
postes es mantindran vives a la nostra me¬ 
mòria. A final del dia, va ser emotiu veure 
des de l’alt de Barcelona com les diferents 
fogueres s’anaven unint en un gran núvol 
de fum; lirisme que també podem trobar 
plasmat en el text la sonrisa de los antisiste- 
ma 1 . Més enllà de les emocions que ens va 
deixar aquell dia, veiem important remar¬ 
car alguns punts interessants de la jorna¬ 
da i veure què podem treure d’ells. Encara 


que el succeït sobrepassà les expectatives 
tant individuals d’els qui participàrem com 
d’aquelles organitzacions, assemblees i 
grups que van estar preparant-ho, hem de 
reconèixer que gran part de l’ocorregut es 
deu als dies anteriors: la creació de l’As¬ 
semblea de Treballadores de Barcelona el 
29 de juny, l’agitació dels comitès de barri, 
la predisposició per treballar juntes de gent 
i sectors que fins llavors eren pràcticament 
estancs, etcètera. 

El fet més vistós va ser l’ocupació del Banco 
de Crédito Espanol el dia 25. Una esbojarra¬ 
da acció que al moment dóna els seus fruits, 
convertint-se en un centre de convergència 
de totes aquelles amb ganes de tornar a llui¬ 
tar juntes. Resultat de la barreja d’una bona 
organització, d’un secret ben guardat per 
molta gent i fins i tot de la difusió gratuï¬ 
ta que alguns mitjans de desinformació ens 
van oferir en publicar, no solament la notí¬ 
cia sinó, en alguns casos, el propi programa 
d’activitats del dia. A quatre dies de la vaga, 
el banc caldejà l’ambient convertint-se en el 
símbol de totes aquelles que les reivindicaci¬ 
ons sindicals ens deixaven indiferents, ja que 
no ens sentíem identificades. Fou d’aquesta 
manera que aquest espai pogué ser assimilat 
per molta gent com un punt de trobada i el 
desallotjament del mateix no com un final 
sinó com la continuació de la seva mateixa 
essència 2 . És important que no oblidem que 
sense el treball de base previ, la situació de 

lluita violenta als carrers no hau¬ 
ria estat possible. Que solament 
la ràbia acumulada no produeix 
aquests resultats. És la suma de tot 
l’anterior, així com l’actuació dels 
mossos 3 el que convertí un mera 
aturada sindical en quelcom més 
semblant a una vaga salvatge. 

Aquest dia es trencà la pau soci¬ 
al d’una manera que per a moltes 
de nosaltres era difícil de preveure. 
Les més sorpreses davant de tota 
la violència expressada el 29 sigu- 
érem precisament els que veiem 
legítima la seva pràctica. És més, 
aquelles que a l’anàlisi prèvia en¬ 
traríem dins de les categories del 
violentisme tàctic i de la mitifica¬ 
ció de la violència seríem les que, 
curiosament, més ens sorprengu¬ 
érem del succeït. Durant aque¬ 
lles hores predominà una unitat 
d’acció, d’enfrontament, d’ofen¬ 
siva generalitzada contra símbols 
del Capital i contra la policia. El 
29s marcà per a moltes de nosal¬ 
tres la possibilitat de desbordar els 
mossos, de guanyar-los als carrers 
encara que fos per unes poques 
hores. Parlem d’unitat d’acció per¬ 
què aquest dia veiérem a moltes 
tombar contenidors, tirar pedres, 
enfrontar-se. Hi hagué una diver¬ 
sitat de gent capaç de compartir 
unes pràctiques, hi hagué joves 
i no tan joves gaudint dels seus 
primers disturbis, hi hagué gent 
propera que s’empoderà i la mun¬ 
tà a gust. Es respirava un aire de 
legitimitat i companyerisme. És 
clar que molts factors poden ex¬ 
plicar la nostra victòria i el balanç 
repressiu relativament reduït. Però 
el més important és veure que una 
vegada que es crea la situació, ja 
no som solament les 200 de sempre , 
sinó moltíssimes més. Això no vol 
dir que les pacifistes no estigues¬ 
sin allí. Tornaran a sortir, tornaran 
a parlar d’infiltrades com un tal 


Josep Bel 4 . Moltes ho hem viscut, 
estiguérem allí, ho veiérem amb 
els nostres ulls com perquè no ens 
inquieti aquest tipus de discursos. 
A llarg termini tornarem a tro¬ 
bar-nos en la situació en la que les 
que practiquin la violència seran 
rebutjades, on tota aquella que 
tombi un contenidor serà titllada 
de policia o de provocadora. I és 
llavors que ens recordarem del dia 
de la vaga i haurem de preguntar 
en veu alta: no serà que tenim mo¬ 
tius suficients per trencar-ho tot? 
no serà que les encaputxades no 
són policies, sinó companyes? 

Algunes seguiran preferint - 
esperem que cada vegada siguin 
menys- la foto en la portada on 
es vegi la «jove antisistema» col¬ 
pejada per la policia, algunes se¬ 
guiran pensant que és mitjançant 
els seus mètodes, la seva premsa o 
les seves notícies que és possible 
apropar-nos a mostrar i definir 
qui som. Quantes vegades més ens 
asseurem davant de la policia amb 
les mans en alt per buscar la foto 
que assenyali qui són les «bones»? 
Realment no ens fan mal tantes 
hòsties? Realment ens estan ser¬ 
vint d’alguna cosa tants blaus?... 
potser serveixen per acumular una 
mica més de ràbia o, desgraciada¬ 
ment, una mica més d’impotència. 

Tan preocupant com l’actuació 
del fantasma del pacifisme és la 
possibilitat del victimisme quan la 
repressió aguaita. Era evident que 
el succeït durant la vaga no s’ana¬ 
va a deixar passar sense més. Les 
periodistes difamen, els comanda¬ 
ments policials demanen mà dura, 
fins a aquí, tot normal. El que no 
ens sembla tan lògica és la ma¬ 
nera que algunes -estranyament 
sorpreses- han pretès fer front a 
l’atac mediàtic. Si es fa aquesta 
tasca via mitjans de comunicació o 
deixem que siguin unes altres les 


1. Podeu trobar-lo 

a: http://barce- 

lona.indymedia. 

org/newswire/dis- 

play/405197/in- 

dex.php 


2. Fou emotiu 
veure que quan es 
conegué la notícia 
del desallotjament 
durant el piquet 
que baixava per 
Les Rambles, en 
lloc de tornar 
cap al banc per 
intentar evitar el 
desallotjament, 
augmentà la 
ràbia amb la que 
el piquet s'estava 
realitzant. 


3. Hem de re¬ 
conèixer que si els 
mossos no hague¬ 
ren desallotjat el 
Banco de Crédito 
ni carregat a tort i 
a dret des del matí 
els esdeveniments 
haguessin tingut 
una dosi menor 
de violència per 
la nostra part. Ells 
mateixos foren 
els seus millors 
enemics. 


4. Membre del 
sindicat Cobas i del 
partit polític Co¬ 
rrent Roig. Per lle¬ 
gir la seva infame 
declaració: www. 
kaosenlared.net/ 
notícia/tras-29-s- 
reflexion-desde- 
izquierda-obrera 

5. Ens referim al text de 
Txema Bofill en el que 
les teories de conspiració 
solapen la possibilitat 
d'una bona anàlisi sobre 
l'ocorregut. Que s'utilitzés 
l'excusa del cotxe de la 
Guàrdia Urbana cremat 
per desallotjar el banc 
ocupat no deixa de ser 
una casualitat, podrien 
haver buscat qualsevol 
altra. Això ens fa evident 
dues coses. La primera és 
que les que van cremar el 
cotxe no són les causants 
del desallotjament, no¬ 
més els seu boc expiatori. 
El segon es que fórem 
moltes les que somri¬ 
guérem al veure aquell 
vehicle cremant. El text 
del Bofill el podeu trobar 
a: http://barcelona. 
indymedia.org/newswire/ 
display/405382/index.php 


6. El manifest escrit per 
100 professores de vàries 
universitats catalanes 
i que clama contra la 
criminalització dels 
moviments socials és un 
bon exemple d'això. La 
essència d'aquest text 
és la crítica al Poder 
establert per la seva falta 
de voluntat de diàleg i de 
tolerància amb aquells 
moviments que tenen 
molt bones propostes 
per millorar aquest món. 
L'escandalós no és que 
s'hagi escrit aquest mani¬ 
fest sinó que aquelles a 
les que ens fa referència 
explícita no hagem posat 
el crit al cel ja que, en 
cap cas, volem que el 
Poder ens escolti, doncs 
no tenim res a proposar- 
li; no volem que ens 
toleri, doncs som les 
seves enemigues i no no¬ 
més les seves opositores. 
Podeu llegir-lo a: http:// 
movimentdel25.org/ 
manifest-de-100-profes- 
sors-i-professores-de-les- 
universitats-catalanes/ 


que surtin a defensar-nos, ens 
arrisquem a salvar-nos el cul 
a costa de desvirtuar els nos¬ 
tres continguts i enganyar a la 
gent. De vegades, es pot pro¬ 
duir en boca d’alguna compa¬ 
nya 5 , encara que la majoria de 
les vegades són unes altres les 
que solen parlar per nosaltres. 
Encara que pugui haver-hi 
bona intenció en els seus plan¬ 
tejaments -clarament dife¬ 
rents- en lloc de fer-nos un 
favor el que fan és apuntalar el 
que estem combatent 6 . 

Finalment, ens agradaria 
que quedi clar que no volem 
caure en una anàlisi errò¬ 
nia d’aquell dia. No va ser el 
principi de cap insurrecció. Si 
no busquem entendre el que 
realment fou quedarà com 
un dia de ràbia. El més im¬ 
portant no va ser la violència, 
el més important, seguint la 
lògica anterior, és que no de¬ 
caigui el treball de base que 
s’estava fent. Si després del 
29 tornem als nostres caus, si 
retrocedim a la fase organit- 
zativa prèvia ens arrisquem 
a que tot això desaparegui. 
Aquest mateix treball de base 


és la nostra única eina útil per 
fer front als intents deslegi- 
timadors de premsa, policia 
i polítiques. Es a dir, tornar 
al carrer, donar la cara igual 
que ho vam fer prèviament a 
la vaga és l’única manera que 
podem, d’una manera clara 
i directa, dir qui som i què 
volem. Perquè més enllà dels 
enfrontaments i els disturbis 
vam veure alguna cosa, quel¬ 
com diferent que feia temps 
que no es veia a Barcelona. 
No és solament la possibilitat 
d’un espai físic de trobada en¬ 
tre sectors molt diversos com 
fou el banc, sinó que fou real 
la coordinació d’accions; veu¬ 
re que era possible el treballar 
juntes i que^ podia donar els 
seus fruits. Es clar que queda 
molt camí per recórrer, tant 
la criminalització constant en 
els dies posteriors com la pos¬ 
sible repressió que pugui caure 
no seran tasca agradable. Però 
toca tornar a ajuntar-se, crear 
i construir la consciència que 
ens va unir durant aquest mo¬ 
ment. Aquell dia ja va acabar, 
però el que estem construint 
acaba de començar. 

Tenim el virilisme d’aquesta cultura políti¬ 
ca autònoma: ser forta, callar les seves difi¬ 
cultats i els seus dubtes. La idea que s’ha de 
guanyar una gran batalla d’una vegada per 
totes. Quelcom militar, impulsos guerrers, 
massius i fanàtics -la resta ja ho veurem des¬ 
prés del final combat. El que jo vull és cultivar 
una vida on les lluites mai estiguin absents i 
no una guerra que posposi la vida per a des¬ 
prés. 

«Récits analyses et critiques» a Timult n°.2 
març del 2010 1 

La violència -dóna igual qui la utilitzi- te 
conseqüències sobre la «salut» efectiva, no 
només per aquelles que la reben, sinó també 
per aquelles que la generen, qualssevol que 
siguin els seus objectius o la seva ideologia. 

Et après avoir tout brülé 2 


Després descriure el text sobre l’actuar vio¬ 
lent, de donar-li mil voltes, ens hem adonat 
que encara faltaven moltes coses per dir. Tot 
l’exposat abans és fàcilment teoritzable, però 
és a l’hora d’utilitzar la violència que veiem 
que aquesta té conseqüències inesperades i 
indesitjables. I és que encara que aquest tema 
necessiti de les neurones, no es pot plantejar 
sense les emocions, està molt lligat a elles. 

D’una banda, el pacifisme que ens trobem 
moltes vegades és més producte de la por que 
fruit d’un pensament desenvolupat. Enfront 
de certes situacions, el col·lapse personal sal¬ 
ta a allò col·lectiu. És en aquest salt que es 
poden buscar maneres de resoldre els dubtes, 
d’acompanyar la por per superar-la entre vàri¬ 
es, de cuidar de no deixar mai enrere a la per¬ 
sona que tenim al costat amb els seus dubtes 
i el seu bloqueig. Aquest bloqueig és també la 
resposta còmoda de les que necessitem saber 
en alguns moments on comença i on acaba la 
protesta organitzada. L’incògnit, la incertesa 

1. Traducció 
nostra. 


2. Article de re¬ 
flexió sobre la tàc¬ 
tica del bloc negre 
durant la cimera 
contra l'OTAN 
a Estrasburg a 
l'abril del 2009. 
Podeu trobar-lo en 
francès i anglès a: 
en: http://www. 
infokiosques.net/ 
lire.php?id_a rti- 
cle=733 Traducció 
nostra. Versió en 
català en procés 
de traducció. 


3. «Secrets and 
lies» a 325 n2.7, 
octubre 2009, 
pàg. 71. Podeu 
descarregar-la a: 
http://325.nostate. 
net/library/7-325- 
net.pdf Traducció 
nostra. 


4. Manifesta¬ 
ció realitzada a 
Barcelona després 
del desallotjament 
del rectorat de la 
Universitat de Bar¬ 
celona el mateix 
dia. Ja que des del 
matí les corre¬ 
disses i els cops 
de porra havien 
sigut abundants 
era lògic que a la 
marxa de la tarda 
estiguessin els 
ànims caldejats. 


i, sobretot, les conseqüències ens 
fan por a totes, però el camí que 
hem escollit ens fa adonar-nos que 
la realitat està plena d’imprevistos 
i que són molt poques les coses 
que surten com les teníem pensa¬ 
des. El saber improvisar per poder 
donar una resposta ràpida ba de 
ser la nostra intel·ligència. Conèi- 
xer-nos, veure’ns les cares al carrer 
i poder crear un clima de seguretat 
entre nosaltres ens pot fer la tas¬ 
ca més fàcil i, alhora, sentir-nos 
més fortes. No deixar-nos atrapar 
per la comoditat del risc mínim, 
de l’immobilisme enfront de la 
desestabilització, a la ruptura, al 
canvi de ritme sobtat. Doncs sense 
ruptures, sense acceleracions, els 
nostres moviments s’avorreixen 
i moren. És més, si ens tanquem 
en una única manera de lluitar ens 
tornem previsibles per a les nos¬ 
tres enemigues. 

És aquí també que s’ha de cuidar 
la supèrbia de la violència que tant 
pot trastornar les nostres relaci¬ 
ons, masculinitzar el nostre actuar 
i aïllar-nos cada vegada més. «[...] 
Hi ha una tendència a les tensi¬ 
ons en les relacions interpersonals, 
paranoia, sentiments d’inclusió i 
exclusió, baixades de moral, sen¬ 
sacions d’aïllament o privilegi, je¬ 
rarquies i inseguretat personal. Pot 
ser destructiu i paralitzant» J . Per 
prevenir això necessitem deixar 
lloc al dubte, a la reflexió. Deixar 
un espai per confrontar-nos amb 
les nostres aprehensions i les nos¬ 
tres pors. Ser honestes amb nosal¬ 
tres mateixes i amb les altres. Re¬ 
cordar que sempre es corre al rit¬ 
me de la més lenta, no hi ha pressa 
si anem totes juntes, no som cap 
avantguarda ni som ni volem ser 
professionals especialitzades en la 
violència. Perquè si no som capa¬ 
ces de fer aquest exercici, d’aques¬ 
ta sinceritat, de buidar la violència 


d’aquests rols que nosaltres ma¬ 
teixes reproduïm, correm el perill 
de tancar-nos en valors guerrers, 
en una mística de l’enfrontament 
clàssic pròpia d’exèrcits de l’Edat 
Mitjana. No volem fer de la vio¬ 
lència un mitjà que reprodueixi tot 
allò contra el que estem lluitant. 

Creure que entre nosaltres no 
ens fem mal, que no reproduïm 
el mateix maltractament que pre¬ 
tenem combatre Túnica cosa que 
fa és negar la possibilitat de supe¬ 
rar-ho. Com a producte d’aques¬ 
ta societat que som també tenim 
els nostres subgrups marginats, 
aquells que, sense necessitat d’una 
violència explícita contra ells, se’ls 
manté al marge. Les diferències 
d’edat, on joves i majors són dei¬ 
xades de costat, o per no saber o per 
no poder. Evidentment, no totes 
les formes de marginació i clas¬ 
sificació són comunes en tots els 
nostres espais. Segons la família 
en la qual ens trobem, el nosal¬ 
tres i l’elles és canviant. Les guays, 
les refors, les hippies, les i nsus, les 
veinistes, les dolentes... poden ser 
noms graciosos amb els que riem 
amb les nostres amigues en la in¬ 
timitat de les nostres cases, però la 
realitat és més dura. Igual que suc¬ 
ceeix quan ho fa el Poder, aquestes 
classificacions ens divideixen per 
l’encasellament estàtic de la ma¬ 
teixa definició. Això no significa 
que advoquem per una falsa unitat 
on tot hi cap, però sí que hauríem 
de preguntar-nos freqüentment 
d’on vénen els nostres judicis cap 
a una altra gent, no sigui que ens 
estiguem tornant altives. 

En un entorn polític on la vi¬ 
olència, desgraciadament, és un 
dels seus temes centrals, els valors 
entorn d’ella marquen diferència. 
Perquè nosaltres també tenim 
marques d’estatus i aquest és un 
dels més característics. Ja que si 

hi ha gent que creu que la violència és l’únic 
camí per a la lluita, serà entorn d’aquesta que 
s’establirà la línia divisòria: qui utilitzi la vi¬ 
olència sense qüestionar-la és de les nostres, 
qui no és una reformista i cal mirar-la de dalt 
a baix. Quantes companyes han participat 
en una acció que no veien clara per no ser 
jutjades? Quant menyspreu es respira en una 
assemblea segons el qui és qui de la violència? 
Decidir utilitzar la violència quan creiem que 
és necessari és important però és més neces¬ 
sari encara evitar que ningú es pugui sen¬ 
tir malament per l’aire megalòman d’unes 
quantes companyes. 

D’altra banda, les nostres manifestacions 
tenen un toc viril del que és difícil desfer-se 
i, per un altre, no hem superat certes barreres 
del gènere. Prenent exemples locals de Bar¬ 
celona, simplement fent un ràpid cop d’ull 
quan hi ha disturbis o enfrontaments amb la 
policia no trigaríem en adonar-nos del gène¬ 
re predominant de les persones presents. Po¬ 
dem recordar les línies d’estudiants armades 
amb pals i cascos intentant baixar La Rambla 
aquella nit del 18 de març 4 . Perquè ens en¬ 
tenguem, aquí no es tracta de jutjar uns fets 
en si sinó de plantejar una sèrie de preguntes 
i generar un debat que ens faci reflexionar. 
El problema no resideix en la falta de dones 
dins dels nostres espais, i menys en l’actua¬ 
litat quan des d’un punt de vista quantitatiu 
el nombre de dones és molt alt, el problema 
està en el rol que assumim cadascuna i el per 
què ho fem. L’actitud habitual és refugiar-se 
en veure-ho com una decisió individual, ne¬ 
gant la transcendència del gènere i del pa¬ 
triarcat en la nostra quotidianitat. I el pitjor 


és que tot això sigui percebut com quelcom 
normal en lloc de veure que el problema re¬ 
sideix en la masculinització de la nostra prò¬ 
pia violència. Potser no ens hem donat ni el 
temps ni les ganes de crear un ambient que 
superi aquesta situació. 

Això no vol dir que calgui abandonar l’acció 
violenta sinó que cal sotmetre-la també a la 
crítica del gènere. Preguntar-nos què és el que 
construïm a través de la violència també ens 
incumbeix a totes. Està a les nostres mans la 
possibilitat de crear accions i moments on no 
es respiri només testosterona. Però això pri¬ 
mer passa per reconèixer aquest caràcter que li 
hem donat a la violència, on no existeixen els 
dubtes i on no hi ha pors. Trencar amb la idea 
que la debilitat és antagònica a la violència i a 
l’home, doncs la debilitat i la pacificació han 
estat socialment associades a la dona. Les nos¬ 
tres actuacions pacífiques o violentes haurien 
de ser el resultat d’una opció política superant 
aquesta masculinització. 

Aquesta correlació s’expressava en un ad¬ 
hesiu que es va difondre a Barcelona després 
de la cimera de Tessalònica en el 2003 amb el 
lema «Heroi al carrer! fatxa al llit?». Aquesta 
sortia del profund malestar de companyes tor¬ 
nant de la contra-cimera amb un regust amarg 
a testosterona, masclisme pur... La violència 
política és subversiva? Sí, però no sempre. Ens 
queda obrir un camí per fugir dels estereotips 
i crear moments realment revolucionaris. El 
repte és alt però és a través del debat col·lectiu, 
del grup d’afinitat, dels grups de dones, dels 
grups d’homes, que ho podrem superar, això 
sí, sempre que existeixi una certa sinceritat a 
l’hora de reconèixer els fets tal com són. 


De feixismes 

A principis de l’any 2009, unes 
700 persones es concentraven 
davant l’ajuntament de Barcelona 
per protestar contra la reforma de 
la llei de l’avortament. Front elles, 
60 persones, tres quartes parts 
dones, ens contra-manifestàvem 
pel dret al propi cos. L’equilibri de 
forces era ben desigual i la humi¬ 
liació d’aquell dia va ser dura. Els 
mossos van haver de protegir-nos 
a les pro-avortistes de la ira de les 
anti\ Faltava gent, semblava que 
no hi havien prou forces, i resul¬ 
tava impensable que els grups 
anti-avortistes tinguessin més 
capacitat de convocatòria. Però 
no sempre va ser així. El dia 25 
de cada mes s’ajuntaven les anti- 
avortistes davant de la clínica del 
carrer Viladomat: entre 100 i 200 
ràncies amb megafonia, capellà 
i nenes. Càntics alabant a Déu 
i la vida, de genolls pregant per 
conjurar els dimonis de davant: 
la contra-manifestació avortista 
que començà a aplegar poc a poc 
a més persones. La situació que 
es generava davant la clínica era 
un espectacle ridícul si no fos tan 
real. Però, tot i que es va arribar 


a superar en nombre a les de da¬ 
vant, sempre érem les mateixes. 

Sempre les mateixes persones. I 
no és que les concentracions fossin 
apagades i monòtones: riures in¬ 
cendiaris i incessants càntics, pro¬ 
jeccions, atacs amb fruita podrida 
o bombes d’aigua. Notàvem una 
gran cohesió entre totes les parti¬ 
cipants i vèiem la nostra capacitat 
de molestar a les cares de les nos¬ 
tres enemigues: fàstic, rebuig, es¬ 
càndol. Érem l’Anticrist renascut, 
Satanàs i les seves hordes arribant 
a la Terra. Això sí, cada 25 de mes 
ens quedàvem amb ganes de creuar 
el cordó de mossos que separava 
les dues convocatòries per anar a 
repartir hòsties a aquesta colla de 
ràncies. Mai vam arribar a fer-ho, 
però sí vam assaborir dolces victò¬ 
ries, al menys una, el dia que vam 
decidir concentrar-nos abans que 
les anti, que van quedar esparve- 
rades al veure’s el lloc usurpat, o 
sigui davant la clínica. Aquesta va 
ser l’última de les concentracions 
i aquest dia tornàrem a casa més 
contentes que de costum. 

Podríem pensar que una con¬ 
vocatòria que es repetia cada mes 

provocaria un efecte «bola de neu». 
Però fou al contrari. El salt quanti¬ 
tatiu fou quasi imperceptible, cosa 
que xocava amb la capacitat de 
convocatòria que es podia pressu¬ 
posar de la gent -de diferents ten¬ 
dències, àmbits o grups- que anava 
a les concentracions. 

A la llum d’aquests fets, trobem 
necessari reflexionar sobre les pos¬ 
sibles causes que van provocar la 
poca afluència. Es revelen proble¬ 
mes que no són conjunturals sinó 
quelcom estructural. 

Que hi hagués tan poques perso¬ 
nes a la concentració pro-avortista, 
i que aquestes fossin dones en la 
seva majoria, es força representatiu 
de com s’entén el concepte «fei¬ 
xisme» per gran part de l’entorn 
polític de Barcelona. Si bé és cert 
que el malestar existent a Barce¬ 
lona amb el feminisme i amb els 
temes relacionats pot cobrar diver¬ 
ses postures, com la indiferència, 
el menyspreu o l’oposició, també 
és cert que aquesta situació és re¬ 
sultat d’una cultura política que 
no vol fer seva la lluita feminista. 
Una cultura política impregna¬ 
da de patriarcat. Rere el malestar 
conscient hi ha un magma d’in¬ 
sensibilitat i falta d’empatia al vol¬ 
tant del conflicte de gènere, viscut 
com una problemàtica secundaria 
que es veu subjecte a d’altres coses 
«més importants». N’és un exem¬ 
ple l’article que va publicar La Di¬ 
recta defensant tesis properes a les 
anti-avortistes 1 . Heus aquí l’error 
de prioritzar unes lluites per sobre 
d’altres, de pensar que primer cal 
fer la revolució i que, com a conse¬ 
qüència, la resta de problemàtiques 
quedaran solucionades. 

Encara avui s’entén feixisme no¬ 
més com a espanyolisme, els skin- 
heads nazis, el 12 d’octubre, etc. I 
aquesta visió clàssica de l’antifeixis¬ 
me contribueix a la parcialització 


de les lluites i a la confusió que ens 
impedeix superar-la. O no és fei¬ 
xisme l’atac indiscriminat que els 
grups catòlics exerceixen contra la 
llibertat al propi cos? Si es confina 
el concepte feixisme a l’esfera pú¬ 
blica, es cau en l’ús polític clàssic 
del terme i, per tant, en la separació 
vida política/vida privada. Aquesta 
divisió perd pel camí moltes pràc¬ 
tiques feixistes que no es tenen en 
compte i només ens quedem amb 
els tòpics que abans assenyalàvem. 
Heus aquí que l’assistència a les 
manifestacions antifes estigui inte¬ 
grada en la rutina: sortirem un 12 
d’octubre perquè sí, però no altres 
dies quan toca. Tenim la sensació 
que es deixa d’analitzar quina és la 
lluita i quins els objectius, ja que, 
per posar exemples, les 300 nos¬ 
tàlgiques de Montjuïc, tancades en 
la seva fantasia de YUna, Graitde 
y Libre són molt menys perilloses 
que la miríada de famílies, grups 
que componen l’ala dura del PP, 
seguidores de la COPE o Inter- 
Economia, demòcrates que este¬ 
nen els seus tentacles en totes les 
institucions. Tot i que aquests úl¬ 
tims no se’ls pot titllar de feixistes 
amb tot el sentit de la paraula, re¬ 
presenten una dreta conservadora 
racista i tradicionalista, que podem 
qualificar com a extrema dreta. Es 
distancien dels grupuscles nazis i 
fascistoides per qüestió de guanyar 
crèdit i respectabilitat. Prescindei¬ 
xen amb intel·ligència de l’imagi¬ 
nari del passat per adaptar-se al joc 
democràtic. Les seves lluites són 
contra els matrimonis homosexu¬ 
als, per la família, contra l’avor¬ 
tament o contra les persones mi¬ 
grades, temes populistes fàcilment 
assumibles per una població en 
constant pànic i tensió per la situ¬ 
ació de reestructuració creada pel 
sistema, popularment anomenada 
«crisi». Però les seves pràctiques i 


1. «Nen o cafe¬ 
tera?» de Jaume 
Barrull Castellví 
a La Directa n2. 
139. Desprès de 
la polèmica, en 
comptes d'assumir 
públicament els 
seus errors, La 
Directa va seguir 
treballant amb el 
personatge, tot i 
que no ha tornat a 
tractar el tema. 


2. Fundador i pre¬ 
sident del partit 
polític Plataforma 
per Catalunya. 

Des del maig del 
2003 és regidor de 
l'Ajuntament de 
Vic, a on recen¬ 
tment hi va haver 
una polèmica per 
voler prohibir 
l'empadronament 
a migrades 
sense papers 
(l'empadronament 
és requisit fona¬ 
mental a l'hora 
d'aconseguir una 
regularització). Ex- 
militant de la agru¬ 
pació d'extrema 
dreta Fuerza 
Nueva i del partit 
Frente Nacional. 

3. «Porque seria 
vivir una absurda 
ilusión ideològi¬ 
ca creer que las 
"peleas callejeras" 
contra los neonazis 
actuales reviven 
las refriegas del 
Milàn de 1921, del 
Berlín de 1933, o 
de la Barcelona de 
1936, cuando el 
fascismo no sólo 
era un temible 
esbirro al servicio 
del capital, sino 
un verdadero 
movimiento de 
masas que con su 
propio programa y 
su dinamismo de- 
moníaco superó la 
maldad capitalista, 
conduciendo a la 
especie humana a 
un nivel de degra- 
dación aún mayor. 
Quizàs por esta 
razón, al chocar 
una y mil veces 
con grupúsculos 
esqueléticos que 
no tienen apenas 
apoyo social, y son 
interpretados por 
la sociedad como 
bandas de psicó- 
patas indeseables 
que se mueven 
entre el gambe- 
rrismo hooligan 


discursos tenen com a conseqüèn¬ 
cia el mateix que els dels feixistes. 

En aquest sentit la candidatura 
de Josep Anglada 2 és un exemple 
del salt qualitatiu de l’extrema dre¬ 
ta, ja que reuneix el catalanisme 
racista, algunes espanyolistes i les 
catòliques ultres. Han sabut evo¬ 
lucionar, cosa que dins l’antifeixis¬ 
me barcelonès encara sembla que 
no hagem aconseguit fer. Sem¬ 
bla que l’immobilisme ideològic 
dels grups feixistes afecta també 
a l’antifeixisme 3 . I això també es 
percep si analitzem les concen¬ 
tracions antifas dels últims temps: 
la presentació de la candidatura 
de Josep Anglada, tant la del 13 
de març com la d’aquest passat 
novembre, han tingut poca aflu¬ 
ència i una repercussió mínima. 
Potser perquè bi ha gent que no 
li veu sentit, potser perquè hi ha 
gent que se sent incòmode, o pot¬ 
ser per passotisme. Sigui com sigui 
hauríem de replantejar els objec¬ 
tius de l’antifeixisme: Què és més 
perillós? Que s’ajuntin quatre des¬ 
fasades a Montjuïc? O que ajun¬ 
taments a mà de socialistes prohi¬ 
beixin el burca? O que d’altres en 
mans de convergents donin llum 
verda a la caça dels sense papers en 
intents patètics d’arrabassar vots a 
l’extrema dreta? O que les famíli¬ 
es ultra-catòliques es manifestin 
contra l’avortament? La conta¬ 
minació del discurs xenòfob, igual 
que les postures anti-avortistes, 


són proves rellevants de la necessi¬ 
tat urgent de replantejar les bases i 
els objectius de l’antifeixisme. 

Això no vol dir que no hi hagi 
una tendència a la revisió i re¬ 
plantejament de la lluita per a 
dur-la a terme d’una forma més 
eficient i coherent, però encara 
hi ha molta reticència i sabem 
que partint de l’exemple del 
conflicte de gènere per posar 
de relleu l’immobilisme de la 
lluita antifeixista és difícil apro- 
par-nos a aquest sector reticent, 
justament pel rebuig que descri¬ 
víem abans respecte el feminis¬ 
me. Però, podem exemplificar 
amb d’altres situacions de risc 
que està creant l’extrema dreta: 
amb els conflictes derivats dels 
fluxos migratoris succeeix quel¬ 
com semblant. Costa d’assumir 
la lluita com a pròpia perquè 
ens sembla un conflicte extern 
a nosaltres, perquè no vivim an¬ 
goixades davant la perspectiva de 
ser víctimes d’una batuda en mig 
del carrer. Però hi ha un gruix de 
persones que possiblement s’han 
convertit en un nou «exèrcit de 
reserva», necessari per mantenir 
el control social dins els llindars 
de la submissió, mantenint la 
dicotomia exclosa/inclosa entre 
aquelles que romanen en l’extre¬ 
ma inseguretat i a les que es pot 
negar, legalment, el dret a circu¬ 
lar lliurement i aquelles que «te¬ 
nen dret» a romandre explotades. 







Però encara que les migrades si¬ 
guin dels sectors més castigats 
per l’explotació, no hem d’obli¬ 
dar que aquesta ens afecta a to¬ 
tes. I és aquesta visió de classe 
la que ens pot permetre aturar 
les batudes al carrer o l’existèn¬ 
cia dels CIE no com a solidàries 
amb «les altres» sinó com a part 
activa d’una mateixa lluita per la 
llibertat. 

Hauríem d’estar atentes de com 
el discurs xenòfob i feixista s’in¬ 
sereix en la necessitat que moltes 
de les «ciutadanes» tenen de par¬ 
ticipar en la política de la ciutat i 
així el discurs ciutadanista es veu 
fàcilment reconduïble cap a cam¬ 
panyes com la que s’està vivint 
actualment al barri del Raval: Vo¬ 
lem un barri digne! Si no som ca¬ 
paces de veure on neixen els nous 
discursos feixistes, analitzar-los 
i aturar-los davant les seves pri¬ 
meres manifestacions el discurs 
feixista es continuarà estenent 
com una taca d’oli, fent que les 
veïnes busquin enemigues allà on 
haurien de trobar afinitats. 

Partint d’aquí, resulta neces¬ 
sari revisar com estem portant a 


terme la lluita a les formes que 
pren avui dia el feixisme. Com 
hem dit, la seva posada en esce¬ 
na ja no respon tant a una de¬ 
claració de superioritat racial o 
de croada catòlica encara que es 
basi en aquests supòsits. Amb el 
que ens trobem es més una suma 
de plantejaments populistes i re¬ 
accionaris que poden calar més 
fàcilment en la població que un 
discurs i una pràctica oberta- 
ment feixista. És per això que 
Plataforma per Catalunya ha 
tret més de 75000 vots a les pas¬ 
sades eleccions catalanes mentre 
que el MSR 4 amb prou feines 
sobrepassa els 700. 

Si observem que el feixisme 
és ara més perillós que abans és 
perquè en una situació d’inestabi¬ 
litat social, en un context d’ajust 
de l’economia a la rendibilitat i 
les seves inherents retallades so¬ 
cials, absents les lluites radicals 
que facin trontollar els fonaments 
del capitalisme i davant la manca 
d’imaginaris comuns que el supe¬ 
rin, el populisme feixista presenta 
un enemiga clara. Un boc expia¬ 
tori que trasllada l’enemiga real 


y el frikismo 
político, se corre 
el peligro de que 
nos convirtamos 
en lo mismo; que 
al dar prioridad, y 
concentrar todos 
nu est ros esfuerzos 
de una manera 
desmesurada y 
pública en el com¬ 
baté contra grupos 
que son política- 
mente marginales, 
caigamos en la 
misma margina- 
lidad política, en 
el mismo vacío 
ensimismado que 
desde dentro 
es todo y desde 
fuera nada, la nada 
política, la insig- 
nificancia social y 
la ininteligibilidad 
intelectual y emo¬ 
cional que conde- 
na a la indiferèn¬ 
cia, mezclada de 
miedo y desprecio, 
a las peleas entre 
tribus urbanas, 
rockers y mods, 
latin-kings y netas, 
fachas y antifas». 
Así nos quieren 
ver. Reflexiones en 
frío y en caliente 
sobre el antifascis- 
mo. Podeu llegir-lo 
sencer a: http:// 
www.nodo50.org/ 
Nueva-dinamica- 
del-fascismo.html 


4. El Movimiento 
Social Republi- 
cano és un partit 
polític de caràcter 
nacionalista —tant 
europeu com 
espanyol— i soci¬ 
alista —però no 

















marxista ni lliber¬ 
tari—, Malgrat que 
a la seva propa¬ 
ganda intenten ser 
confusos utilitzant 
una certa estètica 
i retòrica radical 
propera a les 
nostres postures, 
la realitat es que 
no poden —i no 
volen del tot, com 
afirmen a la seva 
pàgina— amagar 
que són nacional- 
socialistes. 


cap a una enemiga que, per haver 
estat desposseïda de la paraula, no 
es pot defensar de les acusacions 
que aquelles que tenint paraules 
i capacitats per reproduir-les cla¬ 
men en la seva contra. Al cap i a 
la fi, la veritat poc té a veure amb 
la realitat, i això el populisme ens 
ho demostra clarament, sinó amb 
l’explicació que millor s’adap¬ 
ti a aquesta, sí amb la versió que 
menys costi de digerir, sigui o no 
sigui real, per una població majo¬ 
ritàriament acrítica. Davant de la 
nostra dificultat de crear imagina¬ 
ris col·lectius més enllà d’aquest 
que vivim, el populisme presenta 
un imaginari clar que s’atansa a 
descriure’ns una realitat on les ca¬ 
pes més desafavorides, com sem¬ 
pre, són les més malparades. És 
cert, ja no tenim, ni volem tenir, 
descripcions messiàniques sobre 
la realitat i això pot provocar que 
les més desencisades, en la seva 


busca de solucions immediates, es 
sumin a les files del feixisme. Les 
qüestions són: serem capaces de 
veure les noves formes que pren 
el feixisme més enllà de les seves 
manifestacions més clàssiques 
i ràncies, o continuarem exal¬ 
tant-nos només davant esvàsti¬ 
ques i aguiluchos ? Serem capaces 
de crear un imaginari col·lectiu 
més enllà del feixisme sense cau¬ 
re en el nostre propi populisme? 
Enfront de les adaptacions del 
feixisme a les noves realitats so¬ 
cials ens caldrà identificar i as¬ 
senyalar les nostres autèntiques 
enemigues. Enfront del malestar 
reconduït a l’atac de les més des¬ 
proveïdes de recursos ens caldrà 
forjar aliances que ens encorat¬ 
gin i ens empoderin a combatre 
aquelles que posseeixen el Poder, 
reconeixent que les nostres ene¬ 
migues són les de dalt i no les del 
nostre costat. 

RESSENYES 


A Corps Perdu n°. 2 

Revista cniarquista internacional 
Contacte: 21ter, rue Voltaire 75011 París 
revue. acorp sp erdu@gmail. com 

Ahora bien, no se trata de luchar para so- 
brevivir mejor, sino para vivir y eso sólo es 
posible mediante la destrucción necesaria de 
todo lo que està podrido en este mundo. Este 
combaté no es para manana, sino diario. Y 
sólo ahí, mi vida contiene los gérmenes del 
futuro por el que lucho. 

Tomem a tenir per les nostres terres aques¬ 
ta revista anarquista d’origen francòfon. En 
aquest segon número, i seguint la línia de l’an¬ 
terior, ens trobem amb tot un seguit de textos 
d’anàlisi que van des de l’actualitat de les nos¬ 
tres lluites com ara «La “sociedad industrial”: 
dmito o realidad?» a la recuperació de textos 
clàssics com «Nuestro antifascismo» de Seve- 
rino di Giovanni. Al seu torn, el dossier central 
torna a ser temàtic, en aquest cas sobre la lluita 
contra el sistema carcerari. Volem posar espe¬ 
cial èmfasi en aquest monogràfic i en la seva 
urgent necessitat, doncs aquests textos -escrits 
en altres èpoques o altres llocs- ens parlen dels 
mateixos errors de perspectiva i pràctica que 
encara avui i aquí se segueixen repetint. Per¬ 
què, qui no ha parlat de «les preses» com si 
aquestes fossin un col·lectiu homogeni? Qui 
no ha vist en elles un potencial revolucionari 
a causa de la seva condició d’il·legals? Qui no 
ha prioritzat la lluita contra les presons sobre 
les altres per la dura realitat en la que viuen les 
recluses? Preguntes que ens fan tornar a tocar 
de peus a terra i que ens han de fer replantejar 


de nou allò anticarcerari com una faceta més 
de la lluita contra la dominació. 

Com diem, textos interessants que ens po¬ 
den ajudar a enfrontar la lluita anticarcerària 
com la lluita contra les presons i no com la 
lluita a favor de les preses. Diferència neces¬ 
sària que ens permet trencar la distància que 
marca la divisió entre qui se suposa que sofreix 
la repressió i qui no, ja que no és només la 
presó l’únic mecanisme punitiu ni les que allà 
van a parar les úniques que ho pateixen. Punt 
de vista que també reclamem -i que ja comen¬ 
tàrem en el número anterior- en el moment 
que no lluitem contra les fronteres i els CIE 
perquè recolzem a les persones migrades sinó 
perquè avorrim l’existència de tot el que coar¬ 
ti la llibertat. Recuperar aquesta visió íntegra 
antidominadora de les lluites ens permet, per 
una banda, deixar de lluitar per altres i per a 
unes altres, evitant així les postures paterna- 
listes i/o avantguardistes. I ens permet, a més, 
trobar còmplices per la nostra posició enfront 
les injustícies -perquè lluitem contra la pre¬ 
só, contra les fronteres, contra el treball- i no 
per certes definicions sociològiques -perquè 
recolzem les preses, les migrades o les treba¬ 
lladores-. 

"Lamprit apasionadamenle, lleno de fueny, sin modentàón 

CORPS PERDU 

Revista anarquista international 

Constatar y analizar la inmensa prisión en la 
que nos encontramos todos y todas y cuyos 
muros podemos palpar diariamente, tendría 
que llevarnos a evitar un activismo que con- 
vierta la càrcel en un tema separado artifici- 
almente del resto. 

[...] luchar contra la domesticación de los 
cuerpos y las mentes y contra todas las jau- 
las que nos imponen por todas partes puede 
permitirnos superar la falsa separación inte¬ 
rior/ exterior, vinculando los distintos encar- 
celamientos [...]. 

Apologia del Capità John Brown 
Henry David Thoreau 

Editen: Kilombo/Biblioreta y Biblioteca del 
Ateneu Llibertari del Casc Antic 

Si busques quelcom sobre Henry David Tho¬ 
reau en un diccionari enciclopèdic apareixerà 
qualificat com un dels precursors del paci¬ 
fisme, la no-violència i la desobediència civil. 
També altres personatges com Gandhi o Lu- 
ther King han reconegut en Thoreau una font 
d’inspiració. I no podem deixar de dir que hi 
ha una efígie seva al Panteó dels Herois Nord- 
americans de la Universitat de Nova York junt 
amb la d’alguns presidents dels Estat Units. 

Però, qui va ser realment Thoreau? Aquest 
text ens mostra l’home que estava contra la 
guerra i l’esclavitud, però que va veure la no¬ 
blesa de qui, entenent que no hi havia manera 
de parar l’esclavitud amb paraules i politiquer- 
ies, va alçar-se en armes i va intentar acabar 
amb aquesta xacra: John Brown. La jugada li 
va sortir malament i va acabar a la forca, tot i 
endur-se per davant unes quantes esclavistes. 
Els diaris i la burgesia en general van titllar- 
lo de dement i criminal per procurar, amb un 
petit exèrcit d’una dotzena de persones -entre 
les que es trobaven alguns fills seus, el seu jove 
i esclaus pròfugs- acabar amb l’esclavitud. Un 
dels motius pels quals Thoreau va sortir en la 
seva defensa fou perquè: «el declaren dement 
perquè saben que en tota la seva vida, mai ells 
mateixos podrien comportar-se com ell». 

John Brown i el seu grup van ser assassi¬ 
nats per lluitar contra l’esclavitud, amb armes 
i violència. Thoreau escriu aquest petit text 
per contrarestar la propaganda oficial, enaltir 
l’acció de Brown i fer una critica ferotge de 
l’esclavitud i la violència de l’Estat. 


La esclavitud està de camino cargada de víc- 
timas moribundas; se suman nuevos barcos 
desde el océano; una pequena tripulación de 
traficantes de esclavos, tolerados por una gran 
masa de pasajeros, estan sofocando a cuatro 
millones de esclavos bajo la escotilla, y todavía 
aseguran los políticos que el único medio de 
obtener la liberación es a través de la “pacífica. 
difusión de sentimientos humanitarios” sin 
ningún “tumulto”. Como si los sentimientos 
de humanidad se hallaran alguna vez sin la 
companía de los hechos [...]». 

Beyond Amnesty 

Anònim 

Edita: Psiquiatrizadxs en lucha 

Si no crees que estàs luchando por tu vida, 
piénsalo de nuevo. Si sabes que no estàs luc¬ 
hando por tu vida, puede que estés en el lado 
equivocado. 

Veritats dites des de dins, des del lloc on per¬ 
toca a la paraula. Veritats que no esperen ser 
escoltades perquè estan escrites com un crit, 
allà on el dolor es palpa, on té nom i cognoms. 
Quan reconeixem veritablement d’on neix el 
dolor l’única opció possible és la de confron- 
tar-lo directament, no per fer-lo suportable 
sinó per destruir el focus que l’ha fet aparèi¬ 
xer. Allà on l’enemiga es va aclarint, l’amistat, 
la complicitat es van descobrint en la mateixa 
mesura. 

Un escrit esquinçador, contundent, directe, 
sense lloc per a l’ambigüitat. Un escrit que cau 
a les nostres mans en un moment on el relati¬ 
visme ens envaeix i sembla que ja ningú pugui 
dir una paraula sense que hi hagi la possibili¬ 
tat de dubtar d’ella. Aquestes paraules neixen 
del dolor de la seva protagonista, del dolor 
d’una experiència que a voltes no arribem a 
veure com a nostra, aquella que autènticament 
ens interpel·la en el nostre impuls de lluita. 
Aquest és el missatge que trobem en aquest 
text, aquest és el missatge que oblidem massa 
vegades. 

Escollim ressenyar aquest text per dues ra¬ 
ons. La primera perquè pensem que omple el 
buit que en el nostre text sobre la violència tan 
sols hem introduït : les lesions autoinfligides, 
el suïcidi, la lluita que -a falta d’enemigues evi¬ 
dents- acaba autodestruint-nos; identificant 
la nostra misèria amb la nostra incapacitat per 

haver escollit un altre mode de vida, caient en 
el parany de la responsabilitat personal, sense 
adonar-nos que, des que naixem, altres ja han 
decidit quin ha de ser el recorregut de la nostra 
existència, de la nostra no-vida. 

La segona raó que ens empenya a destacar-lo 
és perquè pensem que retorna a la paraula el 
seu caràcter transgressor, transportant-la al 
lloc del que no hauria hagut de sortir mai: dir 
allò que sentim sense necessitat d’adequar-ho 
constantment a allò que pensem que l’altra pot 
o no entendre. Aquest text retorna a la paraula 
la seva inherent poesia, el seu art, la seva funció 
que, més enllà de la merament comunicativa, 
actualment li és mancada. 

Un text que busca complicitats, conscient 
que l’aïllament és la més dura de les misèries 
humanes; un pas endavant cap a l’organització 
del malestar social. 

Quiero vivir entre gente que es consciente 
de que vivimos en guerra. Una guerra contra 
la vida. Contra el espíritu. Quiero vivir entre 
gente que no se mire a las rnanos ni evite 
tu mirada cuando hables de lucha o insur- 
rección porque, en el fondo, saben que han 
claudicado, y porque -tal vez, sólo tal vez- 
ellos nunca realmente odiaron el sistema [...]. 
Quiero un enemigo que no sea yo [...]. 

Errico Malatesta y la violència revolucionaria 
Alfredo M. Bonanno 
Edita: Bardo Ediciones 
Contacte: http://bardoediciones.net 

L’esclava sempre està en un estat de legítima 
defensa, així que la violència contra la seva 
patrona, contra l’opressora, està sempre moral¬ 
ment justificada. D’aquesta senzilla encara que 
aclaridora manera Malatesta desenvolupà, al 
llarg dels seus escrits, la manera en la que s’hau¬ 
ria de jutjar l’ús de la força. Però no ens parla 
d’una violència abstracta, sinó d’una realitat de 
classe en la que estan legitimades a usar-la les 
que a ella pertanyen. 

Quan Malatesta es pregunta per què en la lluita 
actual contra les institucions polítiques i so¬ 
cials, que es consideren opressives, les anar¬ 
quistes han practicat i predicat l’ús de mesu¬ 
res violentes malgrat que aquestes estiguin en 
evident contradicció amb les seves finalitats, 
respon que només amb la violència ens po¬ 
dem defensar de l’explotació quotidiana que 


el sistema ens imposa, explotació legalitzada 
amb normes i lleis i implantada forçosament 
per polítiques, policies i jutges. 

Esta revolución tiene que ser necesaria- 
mente violenta, aunque la violència sea en sí 
misma un mal. Tiene que ser violenta porque 
seria una locura esperar que los privilegiados 
reconocieran el dano y la injustícia de sus 
privilegios y se decidieran a renunciar a ellos 
voluntariamente. Tiene que ser violenta por¬ 
que la violència revolucionaria transitòria es el 
único medio para poner fin a la mayor violèn¬ 
cia que tiene esclavizados a la gran mayoría de 
seres humanos. 

Sobre aquesta consideració general, Bonanno 
actualitza els escrits de Malatesta per analitzar 
alguns aspectes de la pràctica insurreccionalista. 
En les accions s’hauria de seguir un «ordre mo¬ 
ral» perquè parlessin per si soles, perquè siguin 
fàcilment llegides com a resposta a la repressió 
o a l’explotació sense necessitar incòmodes jus¬ 
tificacions posteriors. I en aquest ordre s’hauria 
d’identificar a l’enemiga de classe, triar els mit¬ 
jans adequats i reduir el sofriment imputable al 
descuit o a la superficialitat. D’aquests factors 
dependrà la utilitat de l’acció, el que aconseguei¬ 
xi en el camí cap a la revolució i les repercussions 
que pugui tenir. 





62 Terra Cremada - Número 2 - Abril del 2011 


Però també adverteix que en la guerra social la 
violència revolucionària és simplement l’expres¬ 
sió que més fàcilment es percep, però no l’única 
i, segons el punt de vista, tampoc la més impor¬ 
tant. No cal caure en l’extremisme que interpre¬ 
ta que tot es pot reduir a una qüestió de força 
militar, ja que a més de produir-se l’aïllament de 
la rebel i una exacerbació de lèspecialització, «la 
intensifïcación de las acciones violentas realiza- 
das por una minoria de rebeldes no corresponde 
necesariamente con un aumento del proceso de 
rebelión». 

Lectura doblement interessant. D’una banda, 
per com liquida Malatesta, sense necessitat d’ela¬ 
borats plantejaments teòrics,l’eterna qüestió ètica 
al voltant de les tàctiques violentes. Per l’altra, per 
la manera en la que Bonanno reprèn la pràctica 
de la violència des d’una òptica insurreccional, és 
a dir, com una eina més amb la que s’encara el 
conflicte social. Ja que, com ell mateix ja ha dit 
altres vegades, la insurrecció és una qüestió social, 
no militar, encara que aquest militar es dilueixi 
en un difús conglomerat d’indivídues i grups 
d’afinitat. Quelcom que moltes companyes no 
haurien d’oblidar. 


Materiales para una crítica de la democràcia 

Vàries autores 
Edita: Klinamen 

Contacte: www.editorialklinamen.org 

Aquesta recopilació de diversos textos parteix de 
la base que la forma democràtica és el sistema 
polític més perfeccionat que ha trobat el capital 
per al seu desenvolupament i implantació uni¬ 
versal. «No hay crítica pràctica a la democràcia a 
no ser que haya crítica al capitalismo. Aceptar o 
tratar de reformar el capitalismo implica aceptar 
o intentar reformar su forma política mas adecu- 
ada». La democràcia separa la decisió política de 
la resta de la vida social. Fomenta la il·lusió que 
som iguals davant la llei i les institucions, però 
obviant el fet que aquestes possibilitats tan sols es 
faran realitat per aquelles que puguin emprar-les. 
La separació evita l’antagonisme de classe o la 
diferència de gènere, reduint-la a una esfera apa¬ 
rentment neutral i en la que serà possible aconse¬ 
guir la igualtat per via de la discussió i el consens 
entre les parts afectades. És aquest mecanisme el 
que porta a una desmobilització generalitzada; 
qualsevol moviment opositor podrà ser integrat 
mitjançant el diàleg entre les seves representants. 


Tot i així, no es pot reduir la crítica a la de¬ 
mocràcia només a la forma en la que es prenen 
les decisions. La democràcia, tot i que sigui 
directa en comptes de representativa, és la su¬ 
premacia dels mitjans sobre la finalitat i la dis¬ 
solució de les potencialitats en allò purament 
formal. Si un moviment avança i s’enfronta al 
poder de l’Estat, aquest serà titllat de no de¬ 
mocràtic. Però si el conflicte o el moviment 
pot ser compatible amb l’arbitratge i la conci¬ 
liació, llavors és normal que la forma i el procés 
siguin el més important. Trobem aquesta críti¬ 
ca del tot encertada ja que va dirigida expres¬ 
sament a la forma en la que es coordinen els 
grups antagonistes. Organitzar una assemblea 
d’acord amb les formes passa a ser més impor¬ 
tant que el que l’assemblea decideixi. Aquelles 
que privilegien els processos d’administració 
es condemnen a crear un aparell administratiu, 
en comptes de resituar la discussió en el con¬ 
tingut de la nostra experiència, de les nostres 
paraules i accions. La realitat és invertida i, tal 
i com assenyala el text, 

la revolución no es una cuestión de forma. 
Es la naturaleza del cambio aquello sobre lo 
que debemos insistir. Crear un mundo sin di- 
nero, sin intercambio de mercancías, sin com¬ 
pra y venta de trabajo, sin empresas como polos 
competidores de acumulación de valor, sin ser 
el trabajo algo separado del resto de nuestras 
actividades, sin Estado, sin una esfera política 
especializada y aislada de nuestras relaciones 
sociales. 

Malgrat l’encert d’aquestes crítiques, per una 
banda el text resulta una mica espès i, per l’al¬ 
tra, només s’analitzen exemples del moviment 
obrer, sense superar els tradicionals conceptes 
marxistes. De manera paradoxal gairebé cap 
de les lluites tractades surt ben parada dels co¬ 
mentaris. Es cau així en l’idealisme de la teoria 
pura, com si el desenllaç d’aquells conflictes no 
estigués emmarcat en cap context particular 
que els condicionés. La comentarista hauria de 
comprendre que la distància temporal li dóna 
més facilitat per a l’anàlisi i que, si les lluites 
van acabar en demandes i no en revolució, 
potser no fou tant per l’entrega de milers de 
persones que donaren les seves vides, sinó per 
la dificultat que suposava i suposa enfrontar-se 
a la repressió i al continu perfeccionament de 
la dominació humana. 



Al que realment tenim por és a perdre la força que ens 
fa continuar. Tenim por del penediment de qui diu que 
la lluita no ha tingut sentit. Tenim por de quedar-nos 
soles. Tenim por que la repressió funcioni i deixem de 
buscar com fer-los front. Aquesta és la por que no ens 
paralitza ans el contrari. Ens remou tant per dins que 
ens insta a no acomodar-nos. És així que ens tornem a 
trobar cara a cara amb els botxins i ens adonem que ells, 
amb la seva repressió, no són quelcom invencible. Són 
persones i, com nosaltres, també tenen por. 


Que la por canviï de bàndol. 



Ja ens estem organitzant i ens agrada viure entre nosal¬ 
tres... però no en tenim prou. Ens apassionen els moments 
que ens trobem juntes als carrers, a les places, a l'hort o 
descobrint altres maneres d'estimar-nos més enllà de les 
hetero-normativitzades, però no en tenim prou. No en 
tenim prou perquè la nostre vida consta, ara per ara, no¬ 
més de pinzellades inconnexes o de moments d'eufòria 
col·lectiva en els que una pot discernir entre la vida i la 
quotidianitat; ens fa por tornar cada dia a la normali- 
tat. Es per això que el nostrefutur passa inequívocament 
per creure ns el present i començar a viure com volem des 
d'ara, sent cada cop més les que experimentem noves for¬ 
mes de relacionar-nos confrontant lòrdre establert. [...] 
No aspirem a arribar a cap bon port, el nostre camí no¬ 
més està sota els nostres peus i de la sinceritat i la conse¬ 
qüència amb la que donem les nostres passes depèn que els 
impossibles que avui només somiem esdevinguin realitat, 
creant situacions que ens empenyin a trobar-nos, fora¬ 
dant la quotidianitat unidimensional, fent de Excepció 
el germen d'una vida que intuímperò que encara desco¬ 
neixem. 

